
Pentru Sunshine Cavalluzzi, Sid Reischer, Stacey Rattner 
şi toţi părinţii, profesorii si bibliotecarii minunati care 
depun atâta efort pentru a face cititul distractiv 

Şi în memoria Rosannei Macrina, vreme îndelungată 
bibliotecară la P.S. 10 în Brooklyn, care i-a inspirat pe 
mulţi copii, precum şi un autor care a fost foarte norocos 
să o întâlnească 


Aproape toţi puştii din America şi-ar fi dorit sá fie în locul 
lui Kyle Keeley. 

Asta mai ales atunci când se látea pe ecranele 
televizoarelor lor ca o veveritá zburătoare în reclama de la 
Squirrel Squad Six, incredibilul joc proaspăt lansat de 
Lemoncello. 

Akimi Hughes şi Sierra Russell, prietenii lui Kyle, 
apăreau şi ei în acea reclamă. Butonau la controllere şi 
încercau să-l arunce în aer pe Kyle, care reuşea să pareze 
toate brátárile de cauciuc, plăcintele cu cocos, pleştile de 
noroi şi şosetele făcute ghemotoc aruncate spre el. 

Era supertare. 

În reclama jocului Mr. Lemoncello: Te văd şi n-aş vrea să 
fiu în locul tău, Kyle era pionul galben. Prietenul lui Kyle, 
Miguel Fernandez, era pionul verde. Kyle şi Miguel 
alunecau de colo-colo pe lângă pucurile de hochei cât ei 
de mari. Atunci când Miguel ajungea în acelaşi pătrat cu 
Kyle însemna că pionul Kyle trebuia îmbrâncit până la linia 
de start. 

— Te văd! strigă Miguel. N-aş vrea să fiu în locul tău! 

Kyle fu ridicat cu putere de un cablu ascuns, apoi tras 
îndărăt, planând pe deasupra terenului de joc. 

Era supertare. 

Dar rolul preferat al lui Kyle a fost cel din reclama 
pentru jocul Dl. Lemoncello: Doar n-ai zis pe bune chestia 
aia, unde trebuia să-ţi determini coechipierii să ghicească 
ce scrie pe cartonaşul tău fără să foloseşti drept indicii 
cuvintele de pe lista de cuvinte interzise tipărită pe acelaşi 
cartonaş. 

Akimi, Sierra, Miguel şi Haley Daley cea mereu 
îngâmfată stăteau pe o canapea circulară şi jucau rolul 
celor care ghicesc. Kyle stătea în faţa lor în rolul celui care 
oferea indicii. 


— Salsa, spuse Kyle. 

— Nacho, adáugá Akimi. 

De undeva se auzi o sonerie dezaprobatoare. Ráspunsul 
lui Akimi era gresit. 

Kyle mai încercă o dată: 

— Sos de ridichi! 

— Ceva ce nu mănâncă nimeni niciodată, spuse Haley. 

Soneria se auzi din nou. 

Kyle gafă şi spuse unul dintre cuvintele interzise: 

— Ketchup! 

PLEOSC! Cincizeci de galoane de sos vâscos de roşii 
căzură peste el din tavan. Sosul îl mânji pe fata şi fi intră în 
urechi. 

Toţi izbucniră în râs. Ca atare, Kyle, căruia îi plăcea s-o 
facă pe clovnul clasei la fel de mult cum îi plăcea să joace 
(şi să câştige) jocurile ciudate din seria Lemoncello, îi dădu 
înainte şi citi toată lista de cuvinte interzise, cât de repede 
putu. 

— Mustar-maionezá-muráturi-savuros. 

PAF! Fu acoperit de găleți întregi de zoaie galbene, 
pastă albă şi materie vâscoasă de culoare verde, cu bucăți 
solide în ea. Mázga aceea îi aluneca pe mâneci în jos, 
intrându-i în pantaloni şi scurgându-se apoi pe podea. 

Cei patru prieteni ai săi traseră o portie zdraváná de râs 
uitându-se la Kyle, care era murat acum în mai multe 
„condimente” (acesta era cuvântul de pe cartonaşul său) 
decât un hotdog cu lungimea de o milă. 

— V-aţi distrat? întrebă un crainic din afara cadrului 
filmat. 

— Dacă ne-am distrat?! Hei! E un Lemoncello! 

Aşa se terminau toate reclamele, cu Haley rostind 
sloganul „Hei! E un Lemoncello!”. Devenise o vedetă TV. 
Oameni de pe tot cuprinsul Americii îşi doreau să fie şi în 
locul ei. Asta, fireşte, cu excepţia puştilor care erau extrem 


de gelosi pe ea şi se întrebau cum de ea, Kyle Keeley, 
Akimi Hughes, Sierra Russell si Miguel Fernandez au fost 
aleşi să joace în reclamele de sărbători ale jocurilor din 
seria Lemoncello. 

Când au aflat că statutul de vedete TV fusese premiul 
pe care cei cinci puşti îl primiseră în urma câştigării unui 
joc în incredibila Bibliotecă a domnului Lemoncello din 
Alexandriaville, Ohio - un joc la care nu fuseseră invitaţi şi 
ei - au început să ceară rejucarea lui. 


Charles Chiltington stătea în camera de vizionat filme a 
párintilor lui si se uita la colegul lui de clasá Kyle Keeley 
cum zbura ca o rachetă de-a lungul şi de-a latul ecranului 
cu diagonala de aproape doi metri a televizorului cu 
plasmă. 

Era cea mai nasoală vacanţă de Crăciun din viaţa lui. 

Timp de peste o lună, pe orice canal TV ar fi dat, Charles 
fusese nevoit să se uite la cei cinci trişori care, cu o 
jumătate de an în urmă, i-au suflat de sub nas premiul 
binemeritat. 

În reclama Lemoncello din seara aceea, Keeley - liderul 
grupului care l-a „învins” pe Charles în Evadarea din 
Biblioteca domnului Lemoncello - arăta dea dreptul ridicol 
cu ochelarii aceia neghiobi, parca era o veverita 
zburătoare. Dar era evident faptul că Keeley se distrase de 
minune în timpul filmărilor pentru reclamă. 

O reclamă în care ar fi trebuit să joace Charles. 

Keeley avusese nevoie de patru coechipieri pentru a-l 
bate pe Charles în Evadarea din iunie, un joc care avusese 
loc în weekendul de deschidere a stupidei biblioteci care 
aparţinea şi mai stupidului creator al jocului. 

Keeley mai avusese nevoie, pe lângă asta, şi de ajutorul 
domnului Lemoncello pentru a câştiga jocul. 

În ultima clipă, chiar atunci când Charles se apropia de 
victorie, ticnitul acela de miliardar l-a descalificat 
motivând cu nu ştiu ce chichiţă tehnică. Keeley si tovaräsii 
săi au continuat, câştigând jocul şi marele premiu. 

Charles, în schimb, s-a dus acasă să-l audă pe tatăl său 
spunând cât e de dezamăgit de el. 

Asta pentru că un Chiltington nu pierde niciodată, orice- 
ar fi. 

Mai ales în faţa unor neica nimeni precum Kyle Keeley. 

Timp de şase luni, Charles şi-a ticluit răzbunarea pe Kyle 
şi coechipierii lui: 


tupeista isteatá Akimi Hughes, soricelul de bibliotecá 
Miguel Fernandez, tocilara Sierra Russell si, mai ales, 
trádátoarea ordinară Haley Daley, care fusese în echipă cu 
el si cu Andrew Peckelman páná ín momentul ín care a 
dezertat şi s-a dus în echipa lui Kyle. 

— Domnul Lemoncello m-a jefuit, murmură Charles cu 
amărăciune. Ar trebui să-i închidă biblioteca aia ridicolă! 

Bombănea nemulţumit aceleaşi lucruri încă de când 
începuseră să difuzeze reclamele de vacanţă la jocurile 
Lemoncello. Dar, dintr-un oarecare motiv, reclama aceasta 
cu veverița zburătoare i-a adus în minte un gând nou. 

Apăsă butonul de pauză de pe telecomanda aparatului. 

Ar trebui să-l oprească pe domnul Lemoncello. 

Asta era o idee chiar mai bună. 

Bunii cetăţeni din Alexandriaville, Ohio, n-ar trebui să-i 
permită dementului domn Lemoncello să continue să aibă 
control asupra a ceea ce se petrece în noua lor bibliotecă 
publică. E 

Da! Gândurile începură să-i năvălească în minte. Asta 
era unghiul perfect din care trebuia atacată problema. O 
campanie publica pentru recâştigarea bibliotecii din 
mâinile nebunului şi periculosului domn Luigi Lemoncello. 

lar Charles ştia exact cine ar trebui să formuleze 
acuzaţiile. 

Mama lui. 

Ea avea o experienţă bogată în lupta pentru cauze 
publice. 

Pe vremea când el era la grădiniţă, mama lui condusese 
Cruciada Anti-Brioşe, pentru că lui Charles îi plăceau mai 
mult negresele. Când era în clasa a treia, mama lui s-a 
asigurat că profesorul care va îndrăzni măcar să-i dea un 
Bine lui Charles pentru vulcanul construit din hârtie va fi 
concediat de îndată. lar într-a patra l-a scos din clasă (şi 
le-a tăiat fondurile) atunci când şcoala a avut tupeul să 


angajeze un profesor care sárbátorea Ziua Nationalá a 
Vorbitului ca Piratii. 

În plus, mamei lui Charles nu-i prea păsa ce face domnul 
Lemoncello în biblioteca lui ticnitá. 

— Mult zgomot pentru nimic, se plángea ea prietenilor ei 
din clubul de bridge. Şi, pe deasupra, mai au si o grămadă 
de cărţi nepotrivite. 

Rotitele se puseseră în mişcare în capul lui Charles, care 
îşi planifica următoarele mutări. 

Cu un mic, foarte mic imbold, scoaterea lui 
„Lemoncello” din Biblioteca Lemoncello putea deveni 
următoarea cauză majoră pentru care să lupte mama sa. 
Era sigur de asta. 

— Maamiii...? strigă el cu cea mai alintată voce de 
băieţel pe care o putea scoate. 

Când văzu că nu primeşte niciun răspuns, strigă din nou. 
Mai tare. 

— Mami! Fă-i să înceteze! Mă traumatizează! 

Mama lui dădu năvală în cameră. 

— Charles, dragule! Ce s-a întâmplat? 

Charles arătă cu un deget tremurând spre ecranul 
televizorului. 

— Domnul Lemoncello. Fă-l să dispară. Biblioteca lui 
este un loc înfiorător, plin de trişori! 

— Ştiu, dragul meu, dar nu putem face... Charles începu 
să plângă ca un prunc. 

— Dar m-a păcălit, mami. M-a jefuit! 

— Da, iubitule... 

Acum era momentul să scoată artileria grea la atac. 

— Mi-a distrus stima de sine! Mă simt ca un ratat! se 
smiorcăi el. Din cauza domnului Lemoncello s-ar putea să 
nu mai intru niciodată la colegiu! 

Mama lui se albi la faţă. Bingo! 

— Hai linişteşte-te, mama e aici. Totul o să fie bine. 


ÎI Imbrátisá strâns. 

Charles ränji. 

Domnul Lemoncello era terminat. 

Terminat ca o lămâie stoarsă până la ultima picătură. 


Acum, cá scoala se inchisese pe perioada vacantei de 
iarnă, Kyle şi prietenii lui petreceau o grămadă de timp în 
centru, la Biblioteca Lemoncello, unde, datorită statutului 
lor de vedete, fiecare zi era zi de tort. 

Zilele de tort erau o tradiţie în familia Keeley. Dacă 
vreunul dintre ei făcea ceva spectaculos - cum a fost 
atunci când fratele lui Kyle, Mike, a câştigat (din nou) un 
meci de fotbal sau când fratele său, Curtis, a luat (din nou) 
10 pe linie -, mama lui Kyle făcea un tort. 

Din momentul în care Kyle şi coechipierii săi au câştigat 
jocul cu evadarea, fiecare zi era ca o zi de tort. 

— Tu eşti tipul din reclamă! îi ziceau cel puţin zece puşti 
de fiecare dată când se plimba prin Sala de Lectură 
Rotunda. 

El le adresa nepăsător un salut cu două degete. Vázuse 
tipul acesta de salut la vedetele de la televizor. 

— Îmi puteţi da un autograf? întrebă o fetiţă. 

— Desigur. Poftim. 

Kyle încă mai semna fiecare autograf în parte. 

Cea mai bună prietenă a lui, Akimi, prefera să dea nişte 
cartoane tipărite deja cu semnătura ei. 

— E mai rapid aşa, zicea ea. 

— Salut, Kyle! 

Sierra Russell era ghemuită într-unul dintre scaunele 
acelea confortabile de lângă peretele cu cărţi de ficţiune, 
înalt de trei etaje. Citea, desigur. Privirea îi era pierdută 
undeva departe, visătoare, pentru că, atunci când citea o 
carte, Sierra Russell se cufunda cu totul în ea. Se vara, 
practic, între copertele cărţii şi trăia alături de personaje. 

— Hei, spuse Kyle. Ce citeşti acolo? 

— De fapt, recitesc Bud, nu Buddy! Christopher Paul 
Curtis. E preferata mea. 


: În original, Bud, Not Buddy, o carte pentru copii de 
Christopher Paul Curtis, publicată în 1999 (n. Red.). 


— Tare. 

— Ai citit-o vreodatá? 

— Nu încă. Dar e pe lista mea. 

Sierra ráse, probabil deoarece Kyle Keeley avea cea mai 
lungă listă de viitoare lecturi din toată ţara. 

— O găseşti şi pe raft, spuse Sierra. 

— Mda, OK. Mă întâlnesc cu Akimi şi cu Miguel sus, la 
Centrul Electronic de Studiu. Domnul Lemoncello a instalat 
un joc educaţional nou: Cavalerismul lui Carol cel Mare. 
Cred că e ceva despre Cavalerii Mesei Rotunde. 

— Hm, Kyle? Carol cel Mare a fost un împărat din 
Imperiul Roman. Regele Arthur, cel cu Masa Rotundă, în 
Anglia. 

— Ai văzut? În fiecare zi poţi învăţa ceva nou. Pe mai 
târziu, Sierra. Nu vreau să-l fac pe Carol cel Mare sau pe 
Regele Arthur să mă aştepte. 

Kyle o tuli pe scara în spirală către etajul al doilea, 
semnând autografe sau stând la selfie-uri cu fanii pe 
parcurs. 

Trecu pe lângă două uşi glisante de sticlă, foarte groase, 
care opreau sunetele sălbatice din Centrul Electronic de 
Studiu să se reverse în restul clădirii. 

Odată ajuns în arcadă, urechile lui Kyle fură bombardate 
de sonerii, bâzâituri şi clinchete de la vreo treizeci de 
jocuri video educaţionale. Nasul lui, la fel. Multe dintre 
jocurile din centru erau echipate cu ultima senzaţie în 
materie de jocuri de la Domnul Lemoncello, miroase-şi- 
vezi, inclusiv jocul în care erai un ditamai şobolanul cu 
probleme de igienă personală care înota prin istoria Angliei 
via canalele de scurgere ale Londrei. 

— Îmi cer scuze, dar dacă mai semnez un singur 
autograf, cred că o să-mi pice mâna de tot. 

Haley Daley era regina curţii lângă consola cu jocul 
Cleopatra: Regina Nilului. 


Kyle nu jucase prea mult jocul acesta, pentru cá Haley 
Daley mereu avea scoruri mai bune decát el. Ea stia o 
smecherie prin care chema crocodilii din Nil. 

— Kyle? zise Haley, făcându-i cu mâna. Ai o clipă? 

— Trebuie să mă întâlnesc cu... — E superimportant. 

Kyle îşi croi drum spre Haley. 

— Plec! spuse ea. 

— Serios? 

— Alooo? Ştii câte oferte am primit de când am jucat în 
reclamele Lemoncello? 

— Ştii, toţi am jucat în.. 

— Sute. Poate mii. Aşadar, mă mut cu familia la 
Hollywood. Tata a găsit o slujbă la Los Angeles. In plus, 
agentul meu deja face demersurile pentru nişte spoturi TV 
cu mine pentru Disney Channel. 

— Tare, spuse Kyle. 

Haley Daley şi familia ei aveau nevoie de banii câştigaţi 
de pe urma jocului din bibliotecă mai mult decât oricare 
altul dintre jucători. Aparent, generozitatea domnului 
Lemoncello le imbunatatise considerabil viata. 

— Voiam doar să-mi iau ramas-bun. Si să-ţi mulţumesc, 
Kyle. 

— Hei, a fost un efort de echipă. Am câştigat împreună. 

— În fine. Trebuie să plec. Trebuie să-mi iau ochelari de 
soare noi. 

Haley făcu un gest dramatic de rămas-bun către Kyle şi 
către fanii ei infocati în timp ce părăsea Centrul Electronic 
de Studiu. Şi plecarea o făcu tot într-un stil dramatic. 

— Băi, Kyle? Avem nevoie de un pic de ajutor aici, frate. 
Acum. 

Miguel şi Akimi erau în celălalt capăt al Centrului 
Electronic de Studiu şi se jucau Cavalerismul lui Carol cel 
Mare. Miguel ţinea controllerul butucănos în dreptul 
pieptului, fluturându-l ca pe o sabie laser. 


Kyle se tari de-a latul încăperii zgomotoase. 

— Care-i treaba? 

— Carol cel Mare are nevoie de un campion, explică 
Akimi. Cineva care să-i protejeze pe cei slabi şi lipsiţi de 
apărare, care să lupte pentru dreptate, bla-bla. Jocul se 
bazează pe străvechiul cod al cavalerilor. 

— Sunt puţin blocat, spuse Miguel, doborând un dragon 
fioros prin nişte zvácuri din sabia lui virtuală. 

— lar eu cred că sunt puţin plictisită, zise Akimi. Pe 
curând, băieţi. 

Kyle se întoarse către Miguel. 

— Ce variante ai? 

— Omoară dragonul sau du-te sá hränesti ţăranii 
flămânzi. 

— E clar. Omoară dragonul. 

— Eşti sigur? 

— Clar. Dacă n-o faci, dragonul va omori ţăranii. Dacă 
omori dragonul, ţăranii se vor bucura. Ţăranii îi iubesc pe 
ucigaşii de dragoni. 

— Bine, dacă zici tu. 

Miguel tmpunse înainte cu sabia lui imaginară. Cavalerul 
de pe ecran străpunse pielea dragonului cu sabia lui de 
oţel. 

Din dragonul animat erupse un gheizer de gaz, iar trupul 
se prăbuşi la pământ, transformându-se într-o grămadă de 
bucățele de plastic. 

— Ah, la naiba. Nu era un dragon adevărat. Era un balon 
imens. Ca în parada de la Macy... 

Mai mulţi ţărani înarmaţi cu furci traversară furioşi 
ecranul şi-l atacară pe cavalerul lui Miguel. 

— De ce nu venişi cu merinde? ţipă liderul armatei 
ţărăneşti. La moarte cu cavalerul acesta egoist şi lipsit de 
cavalerism! 


Kyle auzi inconfundabilul sunet de ,BLUP-BLUP-BLUP” 
care semnaliza moartea ín joc. Cavalerul lui Miguel fu 
înţepat cu o furcă în fund şi dispăru într-o grămadă de 
pixeli. 

— OK, zise Kyle. Acum că ştim ce nu trebuie să facem, 
vom juca din nou şi vom câştiga. 

— La ce bun? Nu avem noi nevoie de confirmarea lui 
Carol cel Mare că suntem nişte campioni. Nu-i aşa? 

Kyle ränji. 

— Clar! 

În acel moment, cei doi bătură palma şi fredonară 
versurile piesei lor rock favorite: We are the champions, 
my friend...? 


2 „Noi suntem campionii, prietene” (Ib. Engl., în original), 
refrenul unei celebre melodii a formaţiei Queen (n. T.). 


În prima zi de luni de după Anul Nou, Kyle stătea si 
tremura în staţia de autobuz. 

Ohio devine foarte rece şi plin de zloată în ianuarie. 

Într-un târziu, autobuzul ajunse în staţie şi se deschise 
uşa. 

— Ei bine, sa-lut! spuse doamna Logan, soferita. Încă un 
Le-mon-cel-lo! 

Kyle incuviintä din cap. Şoferii de autobuz se uită şi ei la 
televizor. 

— Bună dimineaţa, doamnă Logan, răspunse Kyle 
urcând scările autobuzului. 

— Am o ghicitoare pentru tine. 

Încă de când echipa lui câştigase jocul Biblioteca 
Lemoncello, toată lumea încerca să-i prindă la înghesuială 
cu ghicitori şi întrebări încuietoare. 

— Bine, zise Kyle. 

— Care sunt cele două lucruri pe care nu le poţi mânca 
niciodată la micul dejun? 

— Asta-i uşoară, se făli Kyle. Prânzul şi cina. 

Doamna Logan îi făcu semn cu mâna. 

— Aha, du-te şi asazá-te. 

Kyle bătu palma cu toţi pe care-i întâlni în drumul său pe 
coridorul dintre scaune şi se aşeză pe locul său obişnuit, 
lângă Akimi. Sierra stătea în spatele lui Akimi, cu nasul 
varát într-o carte. 

— Ce citeşti? întrebă Kyle. Cartea aia cu „Prieteni- 
neprieteni, dar amici”? 

— Ca idee, zise Sierra, recitesc Charlie si fabrica de 
ciocolată, pentru că toţi spun că domnul Lemoncello le 
aminteşte de Willy Wonka. Dar domnul Lemoncello e mai 
bun decât el. 

— Şi nici nu are Oompa-Loompa, plusă Akimi. 

— Sau pe Augustus Gloop, adăugă Kyle. 


— De fapt, spuse Akimi, cred cá Augustus al nostru era 
Charles Chiltington. 

— Pe bune? se mirá Sierra. Pe mine má duce cu gándul 
mai degrabá la Veruca Salt. 

Wow. Sierra Russell a făcut o glumă. Se vede treaba că 
s-a mai relaxat de când a intrat în Echipa lui Kyle. 

— la zi, puloverul acesta l-ai primit cadou de Crăciun de 
la bunica ta? 

— Cum ai ghicit? 

— Păi, e genul de chestie pe care o poţi cumpăra dintr- 
un magazin pentru animale. Pentru un căţel pe nume Pufi. 

— În cazul ăsta cred că o să-l uit în dulap astăzi... 

— Bună idee. 

— Hm... pardon? spuse Alexa Mehiman, o fată din clasa 
a şasea care stătea pe rândul de vizavi. 

— Hei, Alexa! zise Kyle. Ce mai faci? 

— Nu vreau să vă deranjez... 

— Nu-i niciun deranj. Cu ce te pot ajuta? 

— Ei bine, unchiul meu mi-a făcu cadou de Hanuka jocul 
DI. Lemoncello: Poze fenomenale şi nu reuşesc să rezolv 
rebusul acesta. 

— la dă-l încoace să văd. 

— Tema este  „Sloganuri celebre”, spuse Alexa, 
înmânându-i lui Kyle un cartonaş plin cu litere si 
pictograme. 


— Primul cuvânt este „bibliotecari”, spuse Akimi. Ai o 
dată B-I-B-L-I-E, din care scazi E şi adaugi O, T şi E, apoi al 
cuvintele C-A-R şi l-I şi iese B-I-B-L-IO-T-E-C-A-R-I-| sau, mai 
precis, „bibliotecarii”. 

— Uau, se minună Alexa. Sunteţi extraordinari. 

— Poate ceilalţi. Eu nu prea mă pricep la jocuri, zise 
Sierra şi se cufundă din nou în lectură. 

Autobuzul trecu peste o denivelare şi trase în parcarea 
şcolii. 

— Mai ai cam zece secunde să termini jocul, domnule 
Keeley. Dă-i bice! 

Kyle studie cartonaşul din nou şi i-l înapoie Alexei. 

— „Bibliotecarii luptă pentru libertate”. 

— Supertare! exclamă Alexa. Mă blocam mereu la „tac”. 
Mă gândeam la „arătător la tablă”, nu la „biliard”. Eşti 
eroul meu, Kyle Keeley. 

Kyle zâmbi. Ce bine era să fie eroul tuturor! 

Mai ales atunci când tot ceea ce avea de făcut era să 
joace un joc. 


— Baieti? 

Miguel fi astepta pe Kyle, pe Akimi si pe Sierra sa iasa 
pe usa din fata a scolii. 

— Trebuie sa vedeti ce am gasit! 

li conduse pe hol spre biblioteca. Miguel Fernandez se 
entuziasma usor in legáturá cu orice, mai ales daca era 
vorba despre biblioteci. Din acest motiv, fusese 
preşedintele Societăţii de Ajutorare a Bibliotecii timp de 
trei ani consecutiv. 

— Ce este? întrebă Kyle când intrau în centrul media. Un 
nou număr zecimal Dewey sau ceva de genul ăsta? 

— Nu. O grămadă de iubitori de cărţi din toată ţara care 
nu ne pot suferi. 

— Cum? zise Akimi. Ce ar putea să nu le placă la noi? 
Noi suntem nişte oameni foarte placuti. 

— Se întreabă cum de ei n-au avut şansa să joace în 
jocul cu biblioteca domnului Lemoncello. 

— Hm... poate pentru că nu trăiesc aici, în 
Alexandriaville? spuse Akimi. 

— Doar cei de clasa a şaptea, din şcoala asta, au putut 
să se înscrie la concursul de eseuri pentru a câştiga un loc 
în evenimentul de la bibliotecă, adăugă Sierra. 

Pentru primii doisprezece ani din viaţa membrilor 
echipei, centrele media din şcoală erau singurele biblioteci 
cunoscute copiilor din Alexandriaville. 

Biblioteca cea veche, pe care domnul Lemoncello o 
iubise pe când era un băieţel care creştea într-un orăşel 
din Ohio, fusese demolată pentru a face loc unei parcări 
supraetajate din beton. 

— Şi-ar dori să fie în locul nostru, spuse Kyle. Nu prea 
poţi să te superi pe ei pentru asta. 

— E mai rău de atât, spuse Miguel. Se gândesc că ar 
putea să ne învingă. 


Miguel le fácu semn prietenilor sái sá viná dupá el la 
sirul de calculatoare. 

— Fáceam azi dimineatá o cáutare pe Google cu numele 
noastre si am dat peste tot felul de bloguri si postări. 
Niciuna nu e favorabilă. 

— Hai salut, eroilor! strigă doamna Yunghans, 
bibliotecara gimnaziului, care era înnebunită după faptul 
că cei mai tari posesori de permise de bibliotecă din 
America se uitau la cărţile din biblioteca ei. 

— Să nu credeţi toate lucrurile acelea rele pe care 
oamenii le scriu despre voi pe net. Sunt geloşi, atâta tot. 

Kyle şi colegii lui de echipă se strânseră în fata unui 
monitor, iar Miguel tastă ceva. 

— la priviţi! 

Se uitară la primele rezultate ale căutării după „Evadare 
din biblioteca domnului Lemoncello”. 

„Le-a luat o zi întreagă să găsească ieşirea din 
bibliotecá?”, scria un blogger. 

„Eu aş fi terminat într-o jumătate de zi”, comenta altul. 

„Cer o revanşă”, continua altcineva. 

„Nu e corect, domnule Lemoncello.” 

„Avem şi noi dreptul la o şansă!” 

„Bägati-ne pe noi în bibliotecă. Am putea bate echipa lui 
Kyle şi dacă ne legaţi la 612.97.” 

— Aceasta este cea mai apropiată zecimală Dewey de 
cuvântul „mână”, explică Miguel. De fapt, se referă la 
fiziologia extremităților superioare. 

— Uau, spuse Kyle. Ce adunătură de tocilari. 

Miguel îşi drese vocea, determinându-l pe Kyle să 
adauge repede: 

— Nu că ar fi ceva în neregulă cu asta, fireşte. 

— Ah, exclamă Akimi. la uitati-va la asta! 

Deschise o postare în care până şi titlul era scris cu 
litere mari de tipar, tipátoare. 


Akimi le citi cu voce tare: „AU CÂŞTIGAT DOAR PENTRU 
CA AU TRIŞAT! 
DOMNUL LEMONCELLO MINTE PE TOATĂ LUMEA CU 
NERUŞINARE | 
ÎN LEGĂTURĂ CU CEEA CE S-A ÎNTÂMPLAT ÎN ACEA 
CUMPLITĂ, ; : 
INGROZITOARE, ABOMINABILA ZI DIN VARA TRECUTA. 
AR TREBUI DAT PRIN PACURA SI PRIN FULGI ŞI PURTAT 
PRIN TOT ORAŞUL.” 
— Oribil, zise Sierra. 
— Bineînţeles că e oribil, spuse Akimi. Uite cine a scris- 
O. 
Arátá cátre semnátura semianonimá: ,C.C.” 
Charles Chiltington. 


Dr. Yanina Zinchenko, bibliotecara celebră în toată 
lumea, trăgea un sáculet postal spre capătul Sălii de 
Lectură Rotunda, unde şeful ei, Luigi Lemoncello, zbura în 
sus şi-n jos în faţa rafturilor înalte cât trei etaje. 

— Caut o carte bună, spuse domnul Lemoncello în timp 
ce scara lui plutitoare o luă în sus şi apoi tásni într-o parte. 
Dar nu îmi dau seama exact ce caut. 

Scările plutitoare erau nişte platforme prevăzute cu 
balustrade, coşuri pentru cărţi şi cârlige de siguranţă, ca la 
clăparii de schi, cu ajutorul cărora puteai ajunge la orice 
carte doreai doar prin simpla introducere a numărului de 
identificare al cărţii pe o tastatură computerizată. Sistemul 
avea la bază acelaşi tip de levitatie magnetică utilizată si 
pentru funcţionarea trenurilor ultrarapide din Germania 
sau Japonia, care aveau magneti în loc de roti. 

— Poate vá pot ajuta cu ceva, spuse dr. Zinchenko cu 
accentul ei puternic rusesc. Aveţi numărul de identificare? 

— Nu este nevoie, zise domnul Lemoncello. Voiam doar 
să testez noul nostru sistem de „căutare”. 

După ce câţiva dintre abonaţii bibliotecii se plânseseră 
de faptul că noul sistem de scări, care le solicita un anumit 
cod pentru cartea căutată, făcuse inutilă abilitatea 
abonaților de a scana cu privirea, relaxaţi, rafturile 
bibliotecii, imaginativii ingineri de la compania de jocuri a 
domnului Lemoncello veniseră cu ideea acestui nou şi 
îmbunătăţit sistem de scări, prevăzut cu un buton de 
căutare. Odată ce-l apăsai, scara începea să se fátaie la 
întâmplare prin faţa rafturilor, utilizând o tehnologie 
avansată care măsura biofeedbackul, bătăile inimii şi nişte 
algoritmi complicati pentru a determina cam ce fel de 
poveste ar putea să te intereseze în acel moment. 

— Dar avem o treabă foarte importantă de discutat, 
spuse dr. Zinchenko arătând spre sacul cu scrisori, care 


era cam de dimensiunea unei genţi de voiaj uriaşe, 
burduşită până la refuz. 

— Ah, dragă, o VIM*? Nu cred că am acum energie 
pentru o VIM. 

— În plus, avem şi musafiri... 

— Musafiri plus o VIM? Mă ocup de ambele lucruri 
imediat ce termin cu căutările astea. 

— Domnule Lemoncello? se auzi o voce de dedesubt. 

Se uită în jos şi văzu o doamnă foarte elegantă flancată 
de alte şase doamne foarte elegante şi un domn foarte 
elegant cu cravată. 

— Vin imediat la dumneavoastră! ţipă domnul 
Lemoncello în timp ce scara lui plutitoare începu un 
carambol ca o minge de ping-pong. Caut ceva acum. 

— Numele meu este Susana Chiltington, se prezentă 
doamna cu un gest teatral. Doamna Susana Willoughby 
Chiltington. 

— Oh, Susana. Sunt cowboy vestit. Doctorii mi-au spus 
că nu-s prea grav şi-mi pot dezlipi banjoul de genunchi”. 

Doamna Chiltington nu era amuzată. 

— Poate ati auzit de fratele meu? spuse ea. 
Bibliotecarul-şef de la Biblioteca Congresului? James F. 
Willoughby al treilea? 

— Dar ce s-a întâmplat cu primii doi? 

— Poftim? 

— N-are a face. Haideţi că am terminat cu cáutatul. 
Lasá-má jos, Capitane Chiloţei?. 

Scara plutitoare îl depuse cu blándete pe podea pe 
fericitul miliardar. 


3 Parafrază la VIP (Very Important Person), VIM este 
prescurtarea de la Very Important Matter (o treabă foarte 
importantă) (n. T.). 


+ Trimitere la cântecul „Oh, Susanna” (n. T.). 


— Bun, acum să-mi spuneţi ce pot face pentru 
dumneavoastră, Ducesă Susana Willoughby Chiltington a 
treia, nobilă doamnă Dr.? 

— Dar eu nu sunt... oh, n-are a face. Colegii mei şi cu 
mine reprezentăm proaspăt infiintata Ligă a lubitorilor de 
Biblioteci Îngrijoraţi. Winthrop? 

Gentlemanul cu cravată deschise o servietá de piele. 

— Ca bibliotecă publică, domnule Lemoncello, această 
instituţie trebuie să aibă un comitet format din oameni de 
încredere care să supravegheze partea financiară şi 
îndeplinirea misiunii sale. 

Doamna Chiltington fornăi puţin. 

— E un lucru destul de obişnuit, să ştiţi. 

— Aşa sunt si placintele cu dovleac de Ziua 
Recunostintei, dar eu le prefer pe cele cu rubarbă, spuse 
domnul Lemoncello. 

— Ca nişte iubitori de biblioteci îngrijoraţi, spuse 
gentlemanul fosgáind un document voluminos, ne aflăm 
aici astăzi pentru a ne oferi serviciile în mod voluntar. 

Domnul Lemoncello îl ignoră pe bărbat şi-şi concentră 
atenţia asupra doamnei Chiltington. 

— Dumneavoastră sunteţi mama lui Charles, nu-i aşa? 

— Într-adevăr, spuse ea pufnind din nas şi aranjându-şi 
hainele, astfel încât toate cusăturile să fie aliniate perfect 
şi întocmai aşa cum ar fi trebuit să fie. 

— AŞ putea să vă sugerez, doamnă Chiltington, să 
folosiţi aceasta îngrijorare considerabilă pe fiul 
dumneavoastră, şi nu pe biblioteca mea, dacă nu vă 
supăraţi? Şi acum, dr. Zinchenko, cred că avem nişte 
lucruri importante de discutat, nu-i aşa? 

— Da, domnule. 


5 Referire la personajul cărţii pentru copii The Adventures 
of Captain Underpants de Dav Pilkey. 


Domnul Lemoncello se duse la peretele cu rafturi de 
cárti si dádu pe spate capul bustului de marmurá al lui 
Andrew Carnegie, dând la iveală un buton roşu ascuns în 
gâtul acestuia. 

— Domnule Lemoncello? ciripi doamna Chiltington. O 
bibliotecă publică are nevoie de supervizare - de gardieni 
care să vegheze la bunăstarea şi stabilitatea instituţiei. 

— Ştiu! M-am gândit luni întregi fix la acest aspect. De 
asemenea, m-am gândit şi la masa de prânz, cel puţin 
cincisprezece minute. Vă mulţumesc pentru timpul acordat 
şi pentru grija dumneavoastră. 

Apăsă butonul roşu. 

Un raft cam de dimensiunea unei uşi se dădu la o parte. 
Domnul Lemoncello şi dr. Zinchenko dispărură cu tot cu 
sacul de scrisori pe un coridor slab luminat. Raftul se 
închise cu putere în urma lor. 

— Domnule Lemoncello? strigă doamna Chiltington 
după ei. Dr. Zinchenko? 

Bătu în rândul de cărţi ca şi cum ar fi ciocănit în uşă. 

— Domnule Lemoncello! 

Un zdrahon de la pază - cam de 100 şi ceva de 
kilograme, cu părul lung, în stil rasta - se infiinta în spatele 
ei. 

— Doamnă? Mă văd nevoit să vă poftesc afară dacă veţi 
continua să loviti cărţile. 

Doamna Chiltington făcu stânga împrejur. 

— Dar eu nu... ah, lăsaţi. 

Se uită la eticheta cu numele agentului de pază. 

— Clarence? 

— Da, doamnă. 

— Ei bine, Clarence, nu-ţi face griji. Plecam. Dar fii bun 
şi informează-l pe domnul Lemoncello că ne vom întoarce. 

— Minunat, zise Clarence. Domnului Lemoncello îi place 
foarte mult când oamenii se întorc la biblioteca lui. 


— Nu am nicio îndoială despre asta. lar data viitoare 
vom fi şi mai mulţi! 


La începutul celei de-a doua săptămâni din ianuarie, 
fiecare membru din echipa lui Kyle primi câte un plic prin 
poştă. 

Cand îl deschisera, gásirá o invitaţie; 

MIROBOLANTE SALUTARI ŞI FELICITARI! 

AM DEOSEBITA PLĂCERE ŞI ONOARE DE A TE INVITA, 
ÎMPREUNĂ CU FAMILIA TA, LA ANUNTAREA UIMITOARELOR 
MELE VEŞTI PROASPETE. 

VINERI SEARA 

SĂ ZICEM... UNDEVA ÎN JUR DE ORA 7.00? 

LA SALA DE LECTURA ROTUNDA DIN BIBLIOTECA 
LEMONCELLO. i 2 

VOR FI SERVITE SI GUSTARI, ALATURI DE SIROP DE 
CIRESE. 

ŞI VOR FI ŞI BALOANE. 

CU DRAG, 

LUIGI L. LEMONCELLO 

Vineri seara, Kyle si ai lui se inghesuirá cu toţii în dubitá 
şi se duseră în oraş, la bibliotecă. 

— Nu-i aşa că este minunat? spuse mama lui Kyle. Ar fi 
trebuit să fac un tort. 

— Aveţi idee despre ce va fi marele anunţ? întrebă tatăl 
său. 

— N-am nici cea mai vagă idee, răspunse Kyle. Dar 
sperăm că domnul Lemoncello ne va cere să jucăm în alte 
reclame TV. 

— Te rog, nu, mormăi Mike, fratele lui Kyle. Ai şi aşa 
destule fumuri în cap. 

Fulgi de zăpadă dansau în cele două raze care inundau 
cu lumină intrarea în clădirea cu dom, care adăpostise o 
bancă înainte ca domnul Lemoncello să o transforme în 
bibliotecă. Kyle observă câteva caravane TV care luaseră 
cu asalt spaţiile de parcare din faţă. 


— Mai bine te duci tu ináuntru, spuse tatál sáu. Íntre 
timp noi cáutám un loc de parcare. 

— Distractie plácutá! adáugá mama lui. 

Kyle tásni ca din puscá pe treptele de marmurá si intrá 
în holul bibliotecii. 

Miguel şi Sierra îl aşteptau lângă statuia în mărime 
aproape naturală care-l infatisa pe domnul Lemoncello 
cocotat pe frunze de nuferi, într-o piscină. Statuia avea 
capul dat pe spate, astfel încât domnul Lemoncello cel din 
bronz să poată scuipa un arc de apă prin gură, ca şi cum 
ar fi fost o tásnitoare umană. Pe soclul statuii era gravat 
mottoul său: E i 

CUNOAŞTEREA NEÎMPĂRTĂŞITĂ RĂMÂNE NECUNOSCUTĂ 
LUMII. 

LUIGI L. LEMONCELLO 

— Hei, Kyle! strigă Miguel. Locul e intesat de lume. Toti 
au fost invitaţi! Toţi cei doisprezece din echipa iniţială. 

— Inclusiv Charles Chiltington? întrebă Kyle. 

— El nu vine niciodată la chestii de-astea. 

— Sper să nu apară nici Andrew Peckleman, spuse 
Sierra cu un tremurat uşor în glas. 

Peckleman fusese aliatul lui Chiltington în jocul cu 
evadări şi o păcălise pe Sierra, astfel încât să poată spiona 
echipa lui Kyle. 

— În mod sigur a fost invitat şi el, spuse Miguel. Dar nu 
va apărea. Încă din momentul în care a fost dat afară din 
joc Andrew detestă bibliotecile. A renunţat chiar şi la 
postul de ajutor de librar la şcoală. 

— Ăsta e un lucru trist, zise Sierra. 

— Hei, băieţi, spuse Akimi, care venise din Sala de 
Lectură Rotunda, înăuntru sunt tot felul de echipe de 
televiziune. Inclusiv reporterul acela de la CNN. 

— Care dintre ei? 

— Ala cu păr pe cap. 


— lar ín Book Nook Cafe e máncare, spuse Miguel. O 
grámadá de máncare. 

— Şi atunci ce mai stăm aici? îi întrebă Kyle. Hai 
înăuntru! 

Cei patru prieteni porniră în grabă pe sub arcadă către 
vasta Sală de Lectură Rotunda. Aceasta era intesata de 
lume. De lămpile verzi ale meselor de lectură fuseseră 
agátati ciorchini de baloane colorate. Boxe cu sunet 
performant, ascunse peste tot, bubuiau un soi de fanfară 
de alámuri. 

Deasupra tuturor, Domul Minunilor se umpluse cu cele 
cincizeci de steaguri ale Statelor Unite, care fluturau pe un 
cer albastru, fără nori, unde, din nu se ştie ce motive, un 
cuplu zvelt, în veşminte antice, umbla într-un car, de colo 
până colo, pe bolta arcuită, ca o cometă trasă de cai. Lui 
Kyle i-au reamintit de un zeu şi o zeiţă coboráti parcă din 
cărţile lui Percy Jackson. 

— Uau, spuse Miguel. Crezi că Rick Riordan va fi aici? Ar 
fi extraordinar! 

Totul era afişat de zece ecrane înalte, foarte 
performante, la fel de luminoase ca tabela de marcaj a 
oricărui stadion mai răsărit. Ecranele încadrau bolta 
colosală, ca de catedrală, a clădirii şi erau ca nişte felii 
strălucitoare de plăcintă. Fiecare ecran putea afişa imagini 
individuale sau putea face echipă cu celelalte nouă pentru 
a afişa o imagine spectaculoasă. 

— Uau, spuse Akimi. la uită-te la statui! Abia dacă au 
ceva haine pe ele. 

— Şi, adăugă Sierra, arată de parcă ar fi făcute din 
marmură. 

— Aşa e, zise Akimi. Marmură transparentă. 

Sub Domul Minunilor, înghesuite în nişe arcuite, se aflau 
zece statui 3D, care aveau o strălucire verde, fantomatică. 
Holograme. 


— Toate astea îmi amintesc de Hercule, spuse Kyle, 
studiind ametitorul şir de luptători musculosi, aruncători 
cu sulița sau cu discul, alergători. Cu excepţia doamnei cu 
calul. 

— Cred că e o prinţesă spartană numită Kynisca, preciză 
Sierra, care citise şi o tonă de cărţi de istorie. A câştigat 
cursele pentru carul cu patru cai în anii 396 i.H. Si 392 ¡.H., 
la ceea ce numim Olimpiada antică. 

Akimi ridică dintr-o sprânceană. 

— Eşti sigură că nu e tipa aceea din Fata căreia îi 
plăceau caii sălbatici? 

Sierra râse. 

— Absolut sigură! 

— Mirobolante salutări şi felicitări tuturor! tuna vocea 
domnului Lemoncello în boxe, iar trompetele urlară un 
final de fanfară. Vă mulţumesc pentru că ne însoţiţi în 
această seară. Acum este momentul pentru marele, 
colosalul, imensul meu anunţ! 

Kyle îşi tinu respiraţia si îşi încurcişă degetele. 

Spera cu adevărat ca el şi prietenii săi să joace în mai 
multe reclame. 

Celebritatea era distractivă. 

Şi era şi destul de uşor să fii celebru. 


° Titlul original - The Girl Who Loved Wild Horses, carte 
pentru copii de Paul Goble (n. Red.). 


Orbitoare cercuri de lumină se îndreptară spre balconul 
de la etajul al doilea, fixându-se asupra domnului 
Lemoncello. 

Cu luminile după el, acesta tasni spre cea mai apropiată 
scară în spirală, se lăsă în jos pe balustradă şi ateriză pe 
podea cu o piruetă impresionantă. Tocurile cizmelor sale 
scoaseră mai întâi un sunet precum piuitul unor pui, apoi 
precum mugetul unor vaci. 

— Dr. Zinchenko? Aminteşte-mi te rog sá nu mai 
împrumut niciodată cizme de la Bătrânul MeDonald. 

Domnul Lemoncello purta o uniformă de pe vremea 
Războiului de 

Independenţă, în roşu şi albastru, cu un guler ciufulit şi 
pelerină. O pălărie tricorn cu pene completa costumul. A 
scos un clopoțel de alamă şi l-a scuturat. Zdravan. 

— Bine ati venit, băieţi şi fete, familii şi prieteni, stimati 
membri din presă. 

Domnul Lemoncello zâmbi tuturor camerelor de 
televiziune îndreptate spre el. 

— Clarence? Clement? zise el, zanganind din clopoțel de 
câteva ori. Vă rog să aduceţi scrisorile sosite astăzi. 

Clarence şi Clement, cei doi musculoşi care se ocupau 
cu paza în Biblioteca Lemoncello, mărşăluiră în Sala de 
Lectură Rotunda flancati de şase cărucioare mecanice 
încărcate până la refuz cu saci poştali de la Poşta Statelor 
Unite. 

— Dr. Zinchenko? Câte scrisori am primit cu acelaşi 
subiect? 

Dr. Zinchenko consultă telefonul foarte avansat pe care- 
| avea prins la cingătoarea salopetei ei rosu-deschis. 

— Aproape un milion, domnule. 

— Un milion? se cutremură domnul Lemoncello. Şi ăsta 
e doar începutul. Dar nu vă faceţi griji, am şi un final fericit 
la toate acestea! Vedeţi voi, dragi iubitori ai bibliotecii, 


copii de pe cuprinsul întregii noastre ţări minunate abia 
aşteaptă să demonstreze că şi ei sunt nişte buni bibliofili. 
Aşadar, ura-ura şi să vă aud: oleole! 

Kyle îşi acoperi urechile. Domnul Lemoncello suna din 
clopoțel ca un nebun. 

— Să meargă vestea de aici, din Alexandriaville, în toate 
cele cincizeci de state. Eu, Luigi Lemoncello, meşteşugarul 
extraordinar de jocuri, sunt mândru să anunţ o serie de 
jocuri care vor reaprinde spiritul şi gloria anticelor Jocuri 

Olimpice ţinute, odinioară, în Olympia - oraşul din 
Grecia, nu capitala statului Washington. Aşadar, declar 
începută prima Olimpiadă din Bibliotecă! O competiţie 
care va dezvălui, odată pentru totdeauna, cine sunt 
adevărații campioni ai acestui drag tărâm al libertăţii. Dr. 
Zinchenko? 

— Da, domnule Lemoncello? 

— Fii bună si invită reţeaua ta de excelenți bibliotecari 
din toată ţara să organizeze concursuri regionale. 

— Imediat, domnule. 

— Ah, poate aştepta până mâine. De asemenea, eu voi 
plăti, desigur, pentru tot, inclusiv pentru popcornul cu 
caramel. 

— Desigur, domnule. 

— Adu-mi-i pe cei mai buni si mai străluciți soricei de 
bibliotecă, tocilari şi gameri ai tăi. Prima noastră Olimpiadă 
din Bibliotecă va începe pe douăzeci martie. Vechii greci 
organizau jocurile vara, aşa că noi vom lua prima zi de 
primăvară. 

— Câţi membri ar trebui să aibă fiecare echipă? întrebă 
Dr. Zinchenko, care nota febril în tableta ei. 

— Cinci, spuse domnul Lemoncello, acelaşi număr ca în 
echipa lui Kyle. Cu această ocazie, îi invit oficial pe eroii 
noştri locali la această olimpiadă, unde vor avea ocazia de 


a-şi apăra coroana - care, pentru a face lucrurile în stil 
grecesc şi totodată şic, va fi făcută din ramuri de măslin. 

Kyle înghiţi în sec. 

Incă o competiţie? 

Împotriva celor mai mari tocilari de bibliotecă din ţară? 

Nu-i plăcea deloc cum suna asta. li plăcea să fie 
campion şi dorea să rămână unul. 

— Hm, domnule? zise Miguel ridicând o mână. 

— Da, Miguel? 

— Haley Daley s-a mutat la Hollywood. Am mai rămas 
doar patru. 

— Ce ziceti de Andrew Peckleman? întrebă domnul 
Lemoncello. A trişat doar în primul joc, pentru că cineva - 
care nu va fi numit aici - l-a forţat să o facă. 

Domnul Lemoncello se prefăcu atunci că tuşeşte, dar 
tusea lui suna destul de mult a Ch-arles Ch-iltington. 

— Andrew nu va dori să joace, spuse Miguel. Spune că 
urăşte bibliotecile. 

— Ah, vai. Ei bine, cu siguranţă va trebui să schimbăm 
acest lucru. Pentru început, vom limita numărul tuturor 
echipelor la patru membri. La fel ca cei patru cai care 
trăgeau carul prinţesei spartane. 

Mda, gândi Kyle. Sierra a avut dreptate. Din nou. 

— Odată ce găsim echipele de Bibliotecari Olimpici, 
spuse domnul Lemoncello, îi vom aduce aici, în 
Alexandriaville, cu avionul şi vom începe duodecimaltlonul. 

— Vom începe ce? întrebă Akimi. 

— Duodecimaltlonul. E ca un decatlon, dar cu 
douăsprezece jocuri în loc de zece. 

— De ce douăsprezece? se miră Kyle, care încerca deja 
să-şi dea seama câte jocuri va fi nevoie să câştige echipa 
sa pentru a-şi păstra titlul. 


— Pentru cá ,duodecimaltlon” suná cam ca sistemul 
Dewey zecimal dacă-l pronunti suficient de repede si ai 
gura plină de bomboane de ciocolată, nu credeţi? 

— Da, domnule. 

— Bine, spuse domnul Lemoncello ridicând clopotelul si 
luând o postură eroică. Cei patru membri ai echipei 
câştigătoare primesc bursă la orice colegiu vor ei. 

Audienta aplaudá. Unii dintre părinţi chiar fluierará. 

— Foarte bine. Asta chiar e ceva ce merită fluierat. 
Câştigătorii vor primi sponsorizare integrală pentru cei 
patru ani de colegiu plus cameră plătită, tablă şi cărţi. 
Multe, multe cărţi. Acum mergeţi şi gásiti-mi campionii! 


Dr. Zincenko se puse pe treabă împreună cu colegii ei 
librari iubitori de cărţi şi jocuri. 

Ţara era împărţită în şapte regiuni: Vestul Mijlociu, Nord- 
Est, Atlanticul 

Mijlociu, Sud-Est, Sud-Vest, Regiunea Montană şi 
Pacificul. Deoarece Olimpiada din Bibliotecă se ţinea cu 
scopul de a vedea dacă este vreo echipă capabilă să 
detroneze vedetele din reclamele la Domnul Lemoncello, 
erau admişi doar copii din şcoala gimnazială, precum cei 
patru membri din echipa lui Kyle. 

De-a lungul lunilor ianuarie şi februarie, mii de 
competitori nerăbdători au luat cu asalt bibliotecile locale 
pentru a juca jocul de tip „vânătoarea de comori” bazat pe 
sistemul zecimal Dewey, care reprezenta miezul jocului 
Evadare din Biblioteca domnului Lemoncello. 

În oraşul Decatur din statul Georgia, o fată pe nume 
Diane Capriola ajunsese până în semifinalele din Sud-Est, 
reuşind să găsească înaintea tuturor ieşirea dintr-o 
bibliotecă publica din regiunea Atlanta-Fulton prin 
rezolvarea unei ghicitori: „Ce apare o dată pe minut, de 
două ori în fiecare moment şi niciodată într-un secol?”. 

— Răspunsul este, fireşte, litera „M”, le spusese Diane 
reporterilor locali. Astfel, m-am dus la secţiunea cu 
referinţe bibliografice, am deschis enciclopedia la litera M 
şi, pam-pam!, am găsit acolo o cheie! Când am ieşit afară, 
pe trotuar, bibliotecarii mă aşteptau cu baloane şi cu tort. 
A fost floare la ureche. 

În California, un băiat pe nume Pranav Pillai şi-a asigurat 
locul în echipa 

Pacificului după ce a descifrat corect faptul că numărul 
683.3, codul zecimal Dewey pentru Marea carte cu lacăte, 
broaşte şi încuietori a lăcătuşului Louie, era totodată şi 
cifrul care descuia Biblioteca Publică din Altos: 6-R, 8-L, 3- 
R, 3-L. 


Dar jucătorul despre care vorbeau cel mai mult 
bibliotecarii din întreaga ţară era Marjory Muldauer din 
Bloomfield Hills, Michigan. O elevă în clasa a şaptea, 
greoaie şi cu un cap mai înaltă decât competitorii ei, 
Marjory Muldauer memorase cele zece categorii ale 
sistemului zecimal Dewey încă înainte de a intra în clasa 
pregătitoare. 

Cărţile din camera ei erau organizate după coduri 
numerice. Tot aşa erau aranjate şi condimentele din 
bucătăria mamei ei, la fel şi borcanele cu şuruburi şi piulite 
din garajul tatălui ei. 

Lui Marjory îi plăcea să aranjeze lucrurile. 

Ştia să găsească titluri într-o bibliotecă mai uşor decât 
platformele robotizate din biblioteca domnului Lemoncello. 
Citea şase cărţi pe zi şi putea să rezolve două rebusuri 
deodată - cu pixul. 

— Mă bucur că domnul Lemoncello a citit cele câteva 
scrisori ale mele şi a lansat această Olimpiadă din 
Bibliotecă, le-a spus Marjory unor reporteri de la ziarul din 
orăşelul său. Chiar îmi va folosi sponsorizarea pe care o 
oferă pentru colegiu. De asemenea, îmi place faptul că 
bibliotecile în care am concurat până acum şi-au construit 
vânătorile de comori pe tehnici de cercetare de modă 
veche. Păcat că mulţi dintre copiii care s-au înscris la 
această competiţie o văd ca pe un fel de petrecere. 

— Ce vrei să spui cu asta? întrebă reporterul. 

— Domnul Lemoncello insistă ca toţi să primească 
baloane şi tort. Tortul nu are ce căuta într-o librărie. 
Glazura e lipicioasă, iar degetele lipicioase distrug cărţile. 

— Dar domnul Lemoncello este un mare iubitor al 
bibliotecilor. 

— Oare chiar asa este? spuse Marjory cu scepticism. Má 
îndoiesc că domnul Lemoncello iubeşte bibliotecile qua 
biblioteci. 


— Ha? făcu reporterul. Ce înseamnă ,qua”? 

— Înseamnă „ca” în latină. Domnul Lemoncello nu 
iubeşte bibliotecile ca biblioteci. El crede că trebuie 
impopotonate cu gadgeturi si nästrusnicii şi proiecţii 
holografice. Librăria aia din Ohio mă duce cu gândul la un 
Disneyland cu câteva cărţi. Cred că domnul Lemoncello 
este foarte imatur. Probabil că el crede în trei-nouă-opt- 
punct-doi. 

— Ha? făcu reporterul din nou, confuz. 

— Trei-nouá-opt-punct-doi! raspuse Marjory. Este 
numárul zecimal Dewey pentru povesti cu záne. 

Reporterul se márgini sá tncuviinteze din cap şi închise 
carnetelul. 

Marjory Muldauer avea efectul acesta asupra oamenilor. 

— Stai putin, spuse Marjory cátre reporter. Nu am 
terminat. Asigurá-te că notezi asta: Kyle Keeley? N-ai nicio 
şansă în vreo manşă! 


— Andrew era prietenul táu, spuse Kyle cátre Miguel. 
Poate ai putea să-l convingi să-mi ia locul. 

Kyle şi Miguel stăteau în cafenea, aşteptându-le pe 
Sierra şi pe Akimi să li se alăture în şedinţa pe care o 
ţineau zilnic cu echipa, o şedinţă pe care o organizau cu 
regularitate încă din momentul în care domnul Lemoncello 
anunţase ideea Olimpiadei din Bibliotecă, în ianuarie. 

— Nici gând, frate, spuse Miguel. Avem nevoie de tine. 

— Nu, nu aveţi. 

— Tu eşti conducătorul nostru. El căpitan. 

— Dar nu ar trebui să fiu eu. E adevărat, ştiu să joc. Dar 
încă nu sunt foarte bun la chestiile astea care ţin de 
bibliotecă. 

— lar eu nu sunt foarte bun la jocuri, spuse Miguel. Si n- 
am citit nici măcar jumătate din cât a citit Sierra. Şi nu-s 
nici pe departe atât de istet precum Akimi. E nevoie de toţi 
patru în echipă, frate. 

— Da, dar i-ai văzut pe puştii ăia din competiţiile 
regionale? Sunt extraordinari. 

— Da. Fata aia, Marjory, din Michigan sigur se descurcă 
brici. 

— De aceea aveţi nevoie de Andrew Peckleman. El era 
al doilea în grad în echipa bibliotecii. 

— Ti-am zis deja: de când a fost dat afară din echipă, 
Andrew nu mai suportă bibliotecile. In plus, nu poate să 
vină la antrenamente cu noi după şcoală, pentru că şi-a 
luat o slujbă nouă. 

— Ce slujbă? întrebă Kyle. 

— Munceste după-amiezile si weekendurile la motelul 
acela care s-a deschis luna trecutá vizavi de Parcul 
Libertăţii. Ceva rudă îndepărtată, de care Andrew si 
părinţii lui nici nu ştiau măcar, are motelul ăla. Un 
străstrăunchi sau ceva de genul ăsta. El l-a angajat pe 
Andrew. 


— Chiar dacá are doar doisprezece ani? 

Miguel ridicá din umeri. 

— Cred cá nu se pune, dacá e din familie. 

— Si ce face Andrew? 

— Máturá. Verificá automatul de gheatá, sá nu se 
blocheze. Hráneste păsările. 

— Hráneste păsările? 

— Ce sá zic? Unchiului lui Andrew fi plac mult pásárile. 
Şi-a numit chiar si motelul ,Gaita albastră”. Uită de 
Andrew, ne bazăm pe tine acum. 

Tocmai asta era problema. Kyle nu voia să-şi 
dezamăgească prietenii şi tocmai citise interviul dat de 
Marjory Muldauer ziarului online din oraşul ei. 

Tinta ei era Kyle. 

Kyle îşi dorea atât de mult să facă schimb de locuri cu 
Andrew, chiar dacă asta ar fi însemnat să măture 
grauntele păsărilor. 

Nu spusese niciunuia dintre membrii echipei sale, dar, 
de-a lungul celor şase săptămâni care trecuseră de când 
domnul Lemoncello anunţase Olimpiada din Bibliotecă, 
Kyle simtise un fior nervos prin stomac de fiecare dată 
când jucase cu fraţii săi un joc sau când rezolvase câte o 
ghicitoare aruncată în discuţie de şoferul autobuzului 
şcolii. 

Presiunea era intensă. 

Asta i se întâmpla mai ales când se nimerea să piardă 
de mai multe ori la rând - şi ăsta era încă unul dintre 
lucrurile despre care nu le spusese lui Miguel, Akimi sau 
Sierra. Nu-şi mai învinsese fraţii în nici măcar una dintre 
zilele de miercuri când jucau în familie, din ianuarie 
încoace. Kyle pierduse chiar şi versiunea pentru acasă a 
jocului Evadare din Biblioteca domnului Lemoncello - 
jucând împotriva mamei sale. lar Miguel fusese în echipă 
cu el. E adevărat, Miguel îl sfătuise prost. (Flubber este 


numele unui film Walt Disney în care joacă Robin Williams, 
nu al unei cárti scrise de Judy Blume; cartea aceea se 
numea Blubber.) Insá Kyle fusese cel care a dat ráspunsul 
greşit, la urma urmei. 

Primul joc din Biblioteca domnului Lemoncello semăna 
mai mult cu o vânătoare de comori, ceva la care Kyle se 
pricepea. Dar aceste Jocuri Olimpice urmau să abordeze 
teme serioase, iar Kyle urma să joace împotriva unor 
redutabili şoricei de bibliotecă. 

Akimi şi Sierra intrară în cafeneaua destul de goală, de 
altfel. 

— Hei, băieţi, îi salută Akimi. Scuze pentru întârziere. 

— Akimi mă învăţa cum se joacă jocul acela video nou 
de la Lemoncello, cel în care zdrobeşti cu un ciocan cele 
trei bombonele colorate diferit, spuse Sierra. Am ajuns 
până la nivelul trei. 

Kyle incuviinta din cap: 

— Gemul din Jeleuri Jiu-jitsu. 

Nu mai mentioná faptul cá el ajunsese deja la nivelul 
cincizeci si trei. Prietenii nu se uită de sus unii la alţii. 

— Şi ce facem azi? întrebă Akimi. Alte rebusuri? Exerciţii 
cu zecimale Dewey? 

— Toate la vremea lor, spuse Miguel, fluturándu-si 
degetul în direcţia lui Kyle. Neínfricatului nostru 
conducător au început să-i tremure puţin genunchii. 

— Pof-tiim? exclamă Akimi. 

— Kyle vrea să se retragă. 

— Nu am zis că vreau sá mă retrag, Miguel. 

— Desigur. Ai spus doar că nu vrei să mai faci parte din 
echipă. Şi că vrei ca în locul tău să vină Andrew 
Peckleman. 

— Asta înseamnă, în principiu, că vrei sá te retragi, 
spuse Akimi. 

— Nu sunt unul care renunţă. 


— Hm, ba da, dacă te retragi, cam asta esti, adáugá 
Akimi. Sierra, corecteazámá, te rog, dacá gresesc. 

— Îmi pare rău, Kyle. Cam asta scrie la dicţionar în 
dreptul cuvântului „demisionar”. „O persoană care renunţă 
sau abandonează cu uşurinţă, mai ales atunci când 
întâmpină dificultăţi sau pericole.” 

— Punct ochit! spuse Miguel. Sierra tocmai ţi-a dat un 
patru-doi-trei pe tema demisionarilor. 

Kyle era confuz. 

— Un ce? 

— Patru-doi-trei, repetă Akimi. Aceasta este poziţia pe 
care găseşti mereu un dicţionar de engleză standard într-o 
bibliotecă. 

— Oh, spuse Kyle. Nu ştiam asta. 

— A fost printre temele de studiu de săptămâna trecută, 
adăugă şi Miguel. 

— Aşa este. Scuze. Cred că ar fi trebuit să-mi pregătesc 
temele. 

— Ei bine, daa, spuse Akimi. De-aia se şi numesc „teme 
pentru acasă”. 

Kyle se prefăcu amuzat, dar în sinea lui ştia adevărul: 
oricât de mult s-ar fi străduit, nu va mai fi capabil 
niciodată să câştige vreun joc până la sfârşitul vieţii sale. 
Erau momente când cărţile, zarurile sau întrebările pur şi 
simplu nu ţineau cu tine. Fiecare şansă de câştig devenea 
pur şi simplu o şansă de înfrângere. 

Pur şi simplu nu făcea parte din povestea asta cu 
Olimpiada din Bibliotecă. 


Fredonând melodia din turneul de baschet NCAA, 
„Marşul nebuniei”, domnul Lemoncello decretă că prima 
sâmbătă din martie va fi „Ziua Nebuniei din Bibliotecă”. 

Sosise vremea ca fiecare dintre cele şapte regiuni să 
facă cele mai drastice selecţii şi să-i aleagă pe cei patru 
membri ai fiecărei echipe pentru Olimpiada din Bibliotecă. 

La ora două după-amiază după fusul orar al Estului 
(unsprezece dimineaţa pe Coasta de Vest), domnul 
Lemoncello însuşi se adresă tuturor participanţilor în 
cadrul unei videoconferinte. Purta o cămaşă galben- 
deschis cu o cravată făcută la comandă, în formă de 
violoncel. 

— Călduroase şi mirobolante felicitări tuturor celor care 
au ajuns atât de departe în această competiţie. Mi-aş dori 
să pot să-l invit pe fiecare dintre voi plus pe toţi ceilalţi 
locuitori ai Americii la prima ediţie din Olimpiada din 
Bibliotecă, dar, din păcate, legislaţia antiincendii din Ohio 
nu permite prezenţa unui număr de trei sute douăzeci şi 
cinci de milioane de persoane, chiar dacă toate ar fi femei 
mici de statură. Mult noroc! Distracţie plăcută! Si nu uitaţi: 
cărţile reprezintă adevăratul mic dejun al campionilor! 
Puteţi să le devorati, dar vă rog sá nu le mâncaţi. Vă 
mulţumesc. 

In California, unde toţi cei şaisprezece finalişti erau nişte 
redutabili soareci de bibliotecă, Sarah Trager Logan, 
bibliotecara, ştia că munca de echipă era esenţială pentru 
câştigarea trofeului din Biblioteca Lemoncello. De aceea, îi 
determinase pe toţi cei şaisprezece finalişti să participe la 
un exerciţiu cu cărucioarele de bibliotecă în sincron. 
Concursul era jurizat de aceleaşi celebrităţi de la 
Hollywood care jurizau şi emisiunile cu dansuri de la TV. 

In Colorado, cei patru membri ai echipei Regiunii 
Montane urmau să fie primii patru elevi care reuşeau să 


rezolve un puzzle final. Toţi participanţii de top primiseră o 
foaie de hártie pe care era tipárit urmátorul paragraf: 

„Cei patru pameni case vor reprezenta toţi pasionatii de 
biblioteci uin máretele şi erodcele state din Regiuzca 
Montwná ştiu un aucru spgur despre ce se gipărbşte înta- 
un sistzm de cataigage cu cavtonase. Fără el, wei care 
merg la biblihtecă r-ar şri vrsodită să vaei calea.” 

Erau atât de multe greşeli în text, încât concurenţii nu 
ştiau ce înseamnă, ce ar trebui să facă sau din ce motiv 
cei din juriu nu corectaseră paragraful înainte de a-l da 
mai departe. 

Dar cei patru care s-au calificat ştiuseră faptul că 
greşelile erau codul secret. 

Scriind literele care ar fi trebuit să intre în text în locul 
celor greşite, au scos la iveală o lecţie simplă despre 
cataloagele cu cartonase din biblioteci: . 

ORDINEALITERELORCONTEAZA. 

In San Antonio, Texas, competitia finalá a fost un rebus 
nou si foarte complicat. 

— Categoria este ,,Citate celebre”, souse Cynthia Alaniz, 
bibliotecara care trebuia sa antreneze echipa din Sud-Vest. 
Mult noroc! 


ank 


Cei opt semifinalisti au scris ráspunsurile cát de repede 
au putut. Cánd terminará, au lásat stilourile jos si au sunat 
din clopoteii galbeni, ca de hotel. 

Patru, cei mai rapizi dintre ei, au nimerit-o: „Google îţi 
poate da mii de răspunsuri. Un bibliotecar îţi dă doar unul, 
cel corect.” - Neil Gaiman 

Marjory Muldauer, cea care fusese prima la orice joc sau 
test îi ieşise în cale în primele opt runde ale competiţiei 
regionale, se afla în Madison, statul Wisconsin, pentru a 
participa la finala regiunii Vestului Mijlociu. 

Şi se simţea invincibilă. 

Cu cei opt din elita Vestului Mijlociu jucase un joc rapid 
de „Prima propoziţie”. 

Un bibliotecar stătea pe un podium şi citea de pe un 
cartonaş. Competitorii trebuia să apese pe buton, ca în 
emisiunea Jeopardy!” - Unde se duce tati cu toporul acela? 
întrebă bibliotecarul. 

Marjory apăsă prima pe buton. 

BÁZZ! 

— Pânza Charlottei®, de E.B. White! 

— Corect. „Toţi copiii cresc, cu excepţia unuia singur.” 

BÁZZ! 

— Peter Pan, de J.M. Barrie! 

— Corect. „În lumina...” 

BÁZZ! 


7 Emisiune de televiziune americană, în care concurenţii 
răspund la întrebări din diverse domenii, fiindu-le 
prezentate indicii sub forma unor răspunsuri, ei trebuind 
să formuleze o întrebare (n. Red.). 


s Titlu original - Charlotte's Web, carte pentru copii scrisă 
de E.B. White (n. Red.). 


Marjory nici nu mai asteptase ca bibliotecarul sá-si 
termine propozitia. 

— Omida máncácioasá, de Eric Carle. 

— Corect. ,Doamna Rachel...” 

BÁZZ! 

— Anne din Green Gables, de L.M. Montgomery. 

Ceilalti concurenti nu avurá nici cea mai micá sansá. 

Pentru a-şi asigura locul în echipa de patru persoane, 
Marjory concurase împotriva altor cinci finalişti într-o 
ultimă probă bazată pe sistemul zecimal Dewey. 

— Care este numărul zecimal Dewey pentru „libertatea 
de expresie”? întrebă Tabatha Otto, o bibliotecară din 
Lincolnshire, statul Illinois. 

Doi dintre concurenţi izbucniră în plâns. 

Trei dintre ei scriseră acelaşi număr: 323.44. 

— Foarte bine, spuse bibliotecara. 

— Da, dar nu suficient de bine, interveni Marjory. Trei- 
doi-trei-punct-patrupatru este numărul pentru „libertatea 
de acţiune”, cunoscută şi sub numele de libertate. Dar, 
pentru „libertatea de expresie”, numărul este trei-doi-trei- 
punctpatru-patru-trei. 

Asta este şi ceea ce scrisese pe cartonaşul ei. 

Marjory Muldauer era bună. 

Înspăimântător de bună. 


Pe 18 martie, cu două zile înainte de începerea oficială a 
Olimpiadei din 

Bibliotecă, doamna Yunghans, bibliotecara adjunctă a 
şcolii, le arătă celor din Echipa Kyle un videoclip viral cu 
prestaţia extraordinară a lui Marjory Muldauer din finala 
regiunii Vestului Mijlociu. 

— Uau, se minună Akimi. 

— La naiba, spuse Miguel. E incredibilă. 

— Şi mai e şi incredibil de înaltă. Ca o lăcustă. 

— Pare tristă, cumva, adăugă şi Sierra. 

Kyle nu scoase un sunet. 

Aceasta fusese picătura care umpluse paharul. 

După ce o văzuse pe Marjory Muldauer în acţiune, care 
ghicea primele propoziţii din cărţi doar ascultând un 
cuvânt-două, drept indicii, Kyle ştia că el nu are nicio 
şansă. Nu în genul acela de competiţie, oricum. Fata ştia 
codurile zecimale Dewey până la a treia zecimală, pe când 
el nu era sigur nici ce însemna acel „patru-doi-trei”. 

In plus, Biblioteca Lemoncello fusese închisă publicului o 
săptămână întreagă. Câţiva imagineri de la sediile centrale 
Lemoncello, din New York, veniseră în Alexandriaville 
pentru a face ceea ce ziarul local definise prin „câteva 
schimbări minore”. Lucraseră în interiorul clădirii încuiate 
sub supravegherea dr. Zinchenko, adăugând Jocurilor 
Olimpice câteva surprize. 

Surprize de care Kyle ştia că va fi bulversat total. 

Ar însemna să intre în Biblioteca Lemoncello ca un 
campion şi să iasă de acolo ca un fraier. Acesta ar fi 
sfârşitul zilelor de glorie. 

Nu era numai faptul că lui Kyle îi era frică să piardă (deşi 
era şi asta), dar pur şi simplu nu voia ca el să fie motivul 
din care pierdeau şi ceilalţi. 


— Ce fel de gadgeturi si jucárele credeti cá a mai 
adăugat domnul Lemoncello la biblioteca lui? întrebă 
doamna Yunghans. 

— E strict secret, spuse Miguel. 

— Nu stie nimeni, adáugá Akimi. 

— Probabil cá nici mácar domnul Lemoncello nu stie, 
spuse Sierra. 

Si de data aceasta, Kyle rámase tácut. 

— Cred cá tot ceea ce putem face acum pentru a ne 
pregáti este sá citim si mai mult, spuse Miguel. 

Dar cártile proveneau din centrul media al gimnaziului, 
iar câtă vreme biblioteca era închisă pentru „schimbările” 
cu pricina, nimeni nu se putea uita prin ele, lucru care 
supărase foarte tare Liga lubitorilor de Biblioteci Ingrijorati. 

— O bibliotecă publică trebuie să deservească publicul, 
spusese mama lui Charles Chiltington la radio şi la TV. Nu 
capriciile unui miliardar excentric. 

Din fericire, nimeni din Alexandriaville nu o urmărea cu 
prea mare atenţie pe doamna Chiltington sau grupul ei. 
Toti erau entuziasmați din cale afară de Olimpiada din 
Bibliotecă. Toate hotelurile si  motelurile locale îşi 
aprinseseră casetele luminoase cu „Nu avem camere 
libere”, iar restaurantele angajau personal suplimentar. 
Ideea trăsnită a domnului Lemoncello crease un adevărat 
„boom” economic în întregul oras. 

Ceremonia de deschidere fusese programată pentru 
prima zi de primăvară, 20 martie. Cele douăsprezece 
jocuri ale duodecimaltlonului urmau să înceapă pe 21 
martie şi să dureze şase zile (două jocuri pe zi). Ceremonia 
de închidere urma să aibă loc în noaptea următoare. 

Publicul fusese invitat să participe şi să urmărească 
jocurile. Gratis. Jocurile urmau să fie difuzate prin multe 
dintre staţiile de televiziune PBS, pe canalul prin cablu 
Book Network şi pe NPR. 


Toate acestea însemnau că orice american va putea s-o 
vadă şi/sau s-o asculte pe Marjory Muldauer făcându-l 
arşice pe Kyle Keeley. 

Cei patru din Alexandriaville, la fel ca şi cei din echipele- 
oaspeţi, antrenorii şi profesorii concurenţilor (astfel încât 
să nu rămână în urmă cu şcoala în acea săptămână) 
urmau să stea în ceea ce domnul Lemoncello numise 
„Satul Olimpic”. Era vorba, de fapt, despre „Gaita 
albastră”, unde Andrew Peckleman avea o slujbă 
temporară. 

Intr-acolo se îndrepta şi Kyle, imediat ce doamna 
Yunghans dăduse semnul de încheiere a şedinţei cu 
echipa. 

— Ati făcut o treabă grozavă, spuse bibliotecara şcolii. Si 
tu, Kyle - ne bucurăm cu toţii că ai rămas în echipă. 

— Mulţumesc. 

— Hei, Kyle, spuse Miguel, n-o lăsa pe această Marjory 
Muldauer să te calce pe bătături. Ne putem descurca cu 
ea. 

— Nu te gândeşti în continuare să ne laşi baltă, nu-i 
aşa? întrebă Akimi. 

Acesta era cel mare necaz cu prietenii buni. Ştiu ceea ce 
gândeşti chiar şi atunci când pretinzi că nu te gândeşti la 
acel lucru. 

— Sunt bine, spuse Kyle. Doar că sunt putin, intelegeti 
voi, stresat. 

— Cred că suntem toţi stresaţi, spuse doamna 
Yunghans, care urma să stea cu echipa în Satul Olimpic ca 
supraveghetoare. Uite... mâine e sâmbătă. Cred că trebuie 
să luăm o pauză cu toţii. Gata cu studiul. Gata cu jocurile. 
Mergeţi în Parcul Libertăţii, luaţi o gură de aer proaspăt şi 
nu mai citiţi nimic. 

Sierra Russell ridică o mână. 

— Acesta a fost un ordin, doamnă Yunghans? 


— Nu, Sierra. Poti citi dacá vrei, dar citeste ceva pentru 
tine, nu pentru concurs. 

Kyle îşi luă rámas-bun de la prietenii săi şi, când fu 
absolut sigur că nimeni nu-l vede, luă bicicleta şi o tuli 
către motelul „Gaiţa albastră”. 

Trebuia să stea numaidecât de vorbă cu Andrew 
Peckleman - înainte ca Marjory Muldauer să sosească în 
oraş. 


Sigla motelului aráta ca o uriasá colivie albastrá. 

Pe pancarta din faţă, pe care de obicei era scris 
„Întrebaţi-ne despre ofertele speciale timpurii”, scria acum 
„Bine aţi venit în Satul Olimpic”. 

Kyle studie proprietatea. Aráta ca un complex de 
apartamente, cu aproape o duziná de cládiri de douá etaje 
si parcări care se ráspándeau în toate direcţiile, pornind de 
la o cládire centralá care avea un hol, o sufragerie si un 
birou. 

Si mai erau acolo si o toná de aparate de hránit pásárile. 
Peste tot. De asemenea, erau şi colivii şi cescute cu apă 
pentru păsări. 

Andrew Peckleman lucra lângă sigla motelului, turnând 
dintr-un sáculet cu gráunte pentru păsări într-unul dintre 
aparatele de hrănit păsări. Kyle pedalá pana la el. 

— Hei, Andrew. 

— Kyle. 

— Deci duminică e marea zi. 

— Cu ce ocazie? 

— Începe Olimpiada din Bibliotecă. 

— Ah, da. 

— Mă întrebam... 

Până să apuce să spună ceva, o maşină de teren neagră 
opri la un semafor, în spatele lui. Una dintre uşile din spate 
se deschise şi Charles Chiltington ieşi din maşină. 

— Nu durează decât un minut, mami, spuse Chiltington 
către cineva aflat pe bancheta din spate. 

Kyle aruncă o privire către parbrizul fumuriu. Cei din 
familia Chiltington aveau şofer personal, unul care chiar 
purta una dintre acele pălării negre cu beretă lucioasă. 

— Bună, Keeley, spuse Charles, care nu-l strigase 
niciodată pe Kyle pe numele de familie (probabil pentru că 
spunându-i „Keeley” ar fi sunat ca un servitor). 

— Hei, Charles, spuse Kyle. 


— Ce cauti aici? intrebá Andrew. 

— Pe Keeley. 

Andrew párea contrariat. 

— De ce? 

— Pentru că ştiam că, mai devreme sau mai târziu, va 
veni la tine să te implore să-i iei locul în Olimpiada din 
Bibliotecă. 

Kyle se prefăcu surprins. 

— Poftim? 

— Am urmărit cu mare plăcere, împreună cu mama 
mea, concursurile regionale, spuse Charles. Nu ai nicio 
şansă în faţa fetei aceleia, Marjory Muldauer, Keeley. 

Ştiu asta. Şi tu ştii asta. Toată ţara ştie asta. Şi având în 
vedere că domnul Lemoncello e atât de nerăbdător să-l 
aibă din nou pe Andrew în echipă... 

— Asa este? spuse Andrew. De unde ştii asta? 

— Am Spionii mei, răspunse Charles. 

— Spioni? spuse Kyle, izbucnind în râs. Domnul 
Lemoncello vorbea despre tine, Andrew, în ianuarie. Când 
ne-a anunţat prima dată despre ideea sa cu olimpiada. 
Ştie că ai fost ameninţat pentru a fura permisul Sierrei în 
timpul jocului cu evadarea. Chiar şi-ar dori cu adevărat să 
te întorci în biblioteca lui. 

— Ei bine, nu o voi face, pufni Peckleman, potrivindu-si 
pe nas ochelarii imenşi. Domnul Lemoncello e prost. 
Biblioteca lui e o prostie. Cât despre Olimpiada din 
Bibliotecă... mi se pare cea mai proastă idee pe care am 
auzit-o în viaţa mea. 

Nu-ţi mai pierde vremea, Kyle. Nu voi veni în locul tău. 

— Cine a zis că de asta aş fi aici? 

Andrew arătă către Charles. 

— El. 

— Uite ce e, Keeley... vin eu în locul tău, spuse Charles. 
Mami şi grupul ei îşi doresc să mă aibă printre voi, ca să-l 

pot supraveghea pe domnul Lemoncello. Ín plus, cine stie? 
Poate reuşesc să-i fac pe fioroşii tai colegi de echipă să-şi 
între în formă. Cu mine la comandă, ar fi ceva şanse de 
câştig. 

Stătea mândru, uitându-se de sus la Kyle. 

— Trebuie să completez vreun formular sau ceva? 

— Pentru ce? 

Charles îşi dădu ochii peste cap. 

— Pentru a-ţi lua locul. Ştim cu toţii că acesta este 
motivul din care ai venit aici, Keeley. Ţi-e frică. Esti 
tulburat. Îngrijorat. Sincer să fiu, nu te condamn pentru 
asta. Eşti doar un loser care a avut noroc odată. O dată. Pe 
când eu, pe de altă parte, sunt un Chiltington. Cei din 
familia Chiltington nu pierd niciodată. 

— Cu excepţia acelui moment în care ai pierdut, spuse 
Andrew, jucându-se nervos cu ochelarii. Ştii tu, atunci, 
ultima dată. 

— Nu am „pierdut”, Andrew. Am fost eliminat de domnul 
Lemoncello. 

Kyle scutură din cap. 

— Îmi pare rău să vă dezamăgesc, pe tine şi pe „mami” 
a ta, Charles, dar n-am venit aici pentru a-l ruga pe 
Andrew să-mi ia locul. 

— Ah, serios? 

— Da. Şi cu siguranţă că nu vreau sá te văd prin 
preajma lui Miguel, Akimi şi Sierra. Voiam doar să mă 
asigur că Andrew ne-a pus deoparte, mie şi lui Miguel, o 
cameră bună. Ne vom caza aici duminică după-amiază. 

— Poftim? spuse Charles. Nu renunti? 

— Nu. Voiam doar să văd unde vom fi cazaţi. Nu ştii 
vorba aia, Charles? Câştigătorii nu renunţă niciodată, 
pierzătorii nu câştigă niciodată. 


A doua zi, când Kyle si coechipierii săi fuseră aduşi la 
Satul Olimpic de părinţi, motelul era intesat de copii şi de 
însoțitorii lor. 

— Of, spuse Akimi. Toţi au echipamente cool. 

Cei din celelalte şapte echipe erau îmbrăcaţi în 
hanorace şi pantaloni de trening de culoare deschisă. Kyle 
şi prietenii săi purtau jeanşi, pantofi sport şi jachete 
neasortate. La fel erau îmbrăcaţi şi însoțitorii lor. 

— E-n regulă, spuse Sierra. Ne păstrăm uniformele 
pentru marşul victoriei. 

— la priviţi, băieţi, îi atentioná Miguel. Uite-l pe Andrew 
Peckleman. 

Colegul lor de clasă mărşăluia cu insufletire pe holul 
hotelului, îmbrăcat cu o bluză sport de culoare albastru- 
deschis şi o sapcá de baseball cu însemnele echipei 
Toronto Blue Jays. 

— Îmi puteţi acorda puţină atenţie, vă rog? ţipă Andrew 
printr-o portavoce. Îmi puteţi acorda puţină atenţie? 

Nimeni nu-l băgă în seamă. 

Copiii din celelalte state, împreună cu însoțitorii lor, 
trăncăneau şi chicoteau de zor. 

— Când mergem să vedem şi noi biblioteca asta? se 
interesă un băiat cu acel accent puternic pe care-l au 
mereu newyorkezii în filme. 

— Abia aştept să mă dau într-una dintre scările acelea 
plutitoare, spuse o fată care părea a fi din Alabama sau 
Louisiana, după accent. 

— Tipule, eu mă duc direct la Centrul Electronic de 
Studiu, ca să mă dau cu skateboardul pe craterele lunii, 
adăugă un puşti din California. 

Andrew încercă din nou. Portavocea urlă, cu fasaituri: 

— VREŢI SĂ TĂCEŢI ODATĂ DIN GURĂ, NĂTĂRĂILOR? 

Toţi olimpicii se holbară incremeniti la el. 


— Multumesc. Hm, acum, cel care ne va spune cáteva 
cuvinte despre motel este seful meu si totodatá, hm, 
străstrăunchiul meu, domnul Woodrow , Woody” 
Peckleman. 

Un om chel si slab - care aducea cumva cu un pui 
ciufulit îmbrăcat într-un costum albastru - apáru tantos pe 
uşa holului. Avea un nas foarte ascuţit, care semăna cu un 
cioc. Se foia, se agita şi se uita chiorâş în lumina puternică 
a soarelui. Kyle se aştepta ca, din clipă în clipă, să înceapă 
să scormonească cu vârful pantofului în podea, în căutare 
de gráunte. 

— Bine ati venit, spuse domnul Peckleman, cu o voce 
chiar şi mai nazală decât a lui Andrew. Motelul „Gaiţa 
Albastră”, cunoscut săptămâna aceasta şi sub numele de 
Satul Olimpic, este, aşa cum probabil aţi observat deja, 
rezervaţia mea de păsări. Vă poftesc sá vá bucurati de 
compania prietenilor noştri inaripati si cântători. 

Făcu un gest către un dispozitiv de hrănire a păsărilor, 
aflat lângă el. 

— Dar vă rog din suflet, nu hraniti veveritele. Acestea nu 
sunt decât nişte rozătoare hotomane. Nişte sobolani cu 
cozi pufoase. 

Hm... ok... stră-unchiul lui Andrew e un pic dus cu pluta, 
se gándi Kyle. 

— De asemenea, continuá domnul Peckleman, sunteti 
liberi sá vá bucurati de aceste aparate nou-noute pentru 
jocuri marca Lemoncello, care au fost instalate de curánd 
în sala de jocuri din motel, chiar la ieşire din hol. Nu se 
percepe nicio taxă pentru niciunul dintre jocuri. 

— lu-huuuu, chiui Kyle. 

În acest moment, toată mulţimea se întoarse spre el. 

Chiar asa. Kyle isi dădu seama că concurenții săi erau 
preocupați mai mult de cărți si de biblioteci decât de jocuri 


video. Se simțea complet nelalocul lui, aşa cum se şi 
gândise că se va simţi, de fapt. 

— E în regulă, şopti Akimi. Mă joc eu cu tine Dragon Bop 
Bubble Pop. 

— Şi eu, adăugă Sierra. 

— Si eu, aruncă Miguel. 

— Mulţumesc, oameni buni. 

Dintr-odată se auzi un claxon de modă veche. 

Kyle privi spre uşa de la intrare. 

O maşină veche, care semăna cu o pisică zburlitá, cu 
ochi verzi în loc de faruri, tocmai părăsea autostrada şi 
intra în parcare. 

— Pisica este una dintre piesele din jocul acela, spuse 
Sierra, care studia jocurile Lemoncello cam în acelaşi fel în 
care Kyle studia cărţile şi bibliotecile. Frenezia Familială! 

— Co-reeect! exclamă Akimi. 

Masina-pisicá era urmată de opt vehicule de 
dimensiunea unor microbuze, care erau inscripţionate pe 
laterale astfel încât să semene cu nişte rafturi de 
bibliotecă pe roţi. 

— la priviți la chestiile alea, spuse Miguel cand 
vehiculele alunecau grațios într-o zona special rezervată 
cu locuri de parcare în spic. 

Uşa pisicomobilului se deschise şi din el ieşi dr. Yanina 
Zinchenko, care era îmbrăcată într-un costum de pilot de 
culoare rosu-aprins. Păşi prin mulţime şi luă politicos 
portavocea din mâinile domnului Peckleman. 

— Bine aţi venit, cu toţii, din Ohio până aici, în Satul 
Olimpic, spuse ea. Vă rog sá vá duceti la bibliomobilul care 
are afişat pe lateral denumirea regiunii din care veniţi. 
Personalul bibliotecii noastre vă va oferi un pachet de bun 
venit care conţine cartela de acces în cameră, tichetele de 
masă şi informaţii despre interesantele evenimente ce vor 
avea loc săptămâna aceasta. Bibliomobilele vor fi la 


dispoziţia dumneavoastră pe întreg parcursul desfăşurării 
jocurilor. Ele vă vor duce oriunde aveţi nevoie să mergeţi. 
De asemenea, sunt prevăzute cu cărţi, astfel încât 
călătoria dumneavoastră să fie cât mai plăcută. Ceremonia 
de deschidere a primei Olimpiade din Bibliotecă va avea 
loc în seara asta, aici, în Satul Olimpic. Va începe la ora 
opt seara. Vor fi artificii, va fi tort, vor fi şi baloane. Vă 
invit, aşadar, sá vă cazaţi, sá vă reveniti după călătorie si 
să vă pregătiţi pentru o săptămână extraordinară. 

Toată lumea aplaudă. Dr. Zinchenko îşi ciocni călcâiele 
unul de celălalt şi făcu o plecăciune. 

Din spatele fiecărui bibliomobil apărură câte doi membri 
ai personalului Bibliotecii  Lemoncello, îmbrăcați in 
costume galbene şi cu ecusoane de gât şi având în braţe 
stive de plicuri burduf. 

— Hai să ne luăm rezervările pentru camere, spuse 
doamna Yunghans, bibliotecara şcolii gimnaziale. Domnul 
Colby Sharp, unul dintre profesorii de engleză din 
gimnaziu, va fi celălalt tutore al Echipei Kyle. 

Kyle, Akimi, Miguel şi Sierra îi urmară pe cei doi adulţi 
spre bibliomobilul inscripţionat, mândru, cu mesajul 
„Echipa Gazdă/Campionii care-şi apără titlul”. 

Mătăhăloasa Marjory Muldauer stătea in fata 
bibliomobilului încadrată de cei doi membri ai personalului 
costumati în galben. 

— Vá rog sá má scuzati, domnişoară Muldauer, spuse 
doamna Yunghans, care o recunoscuse imediat, desigur, 
pe fată. Căutaţi cumva bibliomobilul echipei din Vestul 
Mijlociu? 

— Nu, ráspuse Marjory. Eram doar curioasă daca 
vreunul dintre „campioni” ştie când a apărut prima 
bibliotecă ambulantă, în ţinutul Cumbria din Anglia. 

Kyle se uită spre Miguel şi Sierra. Aceştia îi întoarseră o 
privire goală, lipsită de expresie. 


— Prima ce? 

— Bibliotecá ambulantá, zise Marjory fácánd un gest 
peste umár. Un bibliomobil. O bibliotecá mobilá. 

— Întrebarea asta va fi în finală? blufá Kyle, încercând 
să pară cât mai încrezător posibil în faţa celei mai de 
temut rivale a sa. 

Marjory Muldauer îl fixă cu privirea pe Kyle. 

— N-ai de unde să ştii, nu-i aşa, domnule Keeley? 

— Domnisoara Muldauer, n-ar fi mai bine sá va alaturati 
echipei dumneavoastra? intreba doamna Yunghans. 

Marjory o ignora. 

— Era 1857, spuse ea. Era o cárutá trasá de cai, donata 
de un negustor venetian pe nume George Moore cu scopul 
de a „distribui literatură de calitate în rândul populaţiei 
rurale”. 

— Ei bine, spuse Kyle, acestea de aici sunt mult mai 
mişto, iar şoferii nu sunt nevoiţi să strângă toată ziua cu 
lopata balega de cal. 

Marjory Muldauer nu râse. Îşi miji în schimb ochii spre el. 

— Sper că te-ai bucurat cum trebuie de cele 
cincisprezece minute de faimă, domnule Keeley. Pentru 
că, atunci când se vor fi terminat aceste jocuri, tu vei fi 
terminat, la rândul tău. 

Făcu stânga împrejur şi plecă. Kyle chiar tremura de- 
adevăratelea. 

Fata asta nu era doar înspăimântător de bună. Era şi pur 
şi simplu înspăimântătoare. 


Andrew Peckleman se afla ín sala de jocuri a motelului. 

— Pentru ultima oară îţi spun, támpenia asta s-a stricat, 
îi spuse unui băiat blond din Utah, care juca în echipa celor 
de la munte. 

— Cum adică să fie stricată? Directorul motelului a spus 
că toate jocurile astea sunt nou-noute. 

— Ei bine, poate că domnul Lemoncello a dat cu oistea-n 
gard. 

Andrew încercă butoanele consolei. Fâţâia încoace si 
încolo butonul de pornireoprire. În cele din urmă, dădu o 
scurtă lovitură cutiei consolei. 

— Vezi? Nu merge, joacă altceva. 

— Dar eu voiam să joc Comandoul Veveritelor 6. 

— lar eu vreau să fiu primul bibliotecar pe Marte. 
Întreabă-mă cum merge treaba cu asta. Acum du-te si 
joacă-te în altă parte. 

Băiatul din Utah o şterse de lângă el şi se duse să 
încerce Nävala Elefanţilor Groaznic de Distrugători, în care 
trebuia să distrugi cât mai multe mărfuri din mall cu 
ajutorul lui Melvin, un mastodont malefic. 

— Andrew? strigă unchiul său din biroul principal al 
motelului. 

— Da, domnule. Unchiule Woody? 

— Vino până aici, te rog. 

Andrew intră în birou. Unchiul său era la peretele din 
spate, rotind la întâmplare încuietoarea cu cifru a unei uşi 
imense de oţel. 

— Termin imediat. 

Împinse un perete glisant în faţa uşii de oţel. Când 
acesta ajunse la locul lui, uşa de oţel era complet mascată 
în spatele unui zid pe care erau pictate două gaite. Unchiul 
lui Andrew arătă către un sac de gráunte pentru păsări 
care se afla pe podea. 


— Trebuie sá umpli din nou dispozitivele de hránit 
păsările cu numerele şase şi şapte. 

— Da, domnule. 

— Şi verifică şi bateriile din rotitoare. 

— Da, domnule. 

Fiecare dintre dispozitivele de hrănit păsările avea un 
rotitor care pornea ca un carusel în momentul în care se 
aşeza o veveritá pe el. 

— Trebuie să mă duc să stau de vorbă cu unii dintre 
oaspeţii noştri. 

— Despre ce? întrebă Andrew. 

— Nu e treaba ta. Tu du-te şi ocupá-te de dispozitivele 
de hrănit păsările. 

— Da, domnule. 

Cu sacul de gráunte pe umăr, Andrew ieşi pe usa 
laterală ce dădea spre piscină şi curtea interioară. 

Fiind prima zi de primăvară, piscina încă mai era 
acoperită cu o prelată, dar grătarele de oţel care o 
înconjurau fuseseră curățate şi lustruite. Bucătarii de la 
firma de catering urmau să le folosească pentru 
festivitățile ceremoniei de deschidere. Hamburgeri, hot- 
dogi şi tot felul de alte bunátáti din meniu. 

Vatra de foc din curte - un cerc de pietre înconjurate de 
scaune de grădină - era rece. Nu avea să fie folosită de-a 
lungul Olimpiadei din Bibliotecă, pentru că domnul 
Lemoncello ura focurile de tabără. „De-a lungul istoriei - 
explicase el în broşurile de bun-venit ale Olimpiadei -, prea 
multe cărţi au fost arse de oamenii cărora nu le plăcea ce 
scrie în ele.” 

De asemenea, olimpiada nu urma să aibă o flacără 
olimpică, doar o lanternă uriaşă, de trei metri înălţime, 
pentru a celebra bucuria cititului sub pătură. Urma să fie 
montată în spatele unei camionete şi să-şi arunce razele 
spre cer odată ce va fi aprinsă de domnul Lemoncello, la 


fel ca o luminá de la deschiderea unui magazin de masini 
la mána a doua. 

Andrew desurubá capacul hránitorului cu numárul sase 
si ridicá sacul cu gráunte. 

— De ce sunt atâtea dispozitive de hrănit păsările în 
motelul acesta? întrebă cineva din spatele lui. 

Andrew făcu stânga împrejur. 

Era fata aceea înaltă din Michigan, Marjory Muldauer. 

Andrew îşi potrivi ochelarii pe nas. 


— Pardon? 
— Care-i faza cu toate dispozitivele astea de hrănit 
păsările? 


Andrew ridică din umeri. 

— Unchiului Woody îi plac păsările. 

— Probabil din cauză că el însuşi seamănă cu o pasăre. 

Andrew pufni în ras. 

— Da, ştiu. Chiar arată aşa! 

— Încercam să găsesc nişte cafea, spuse Marjory, cu 
palmele proptite de coapse. 

Se strâmba la fata de parcă tocmai amuşinase nişte 
lapte stricat. 

— Trebuie să citesc două cărţi în noaptea asta. 

— Ei bine, spuse Andrew, dacă chiar vrei nişte 
641.3373, vino după mine. 

Marjory îi aruncă o privire. 

— Acesta e numărul zecimal Dewey pentru cafea. 

— Da. Pentru băutura numită cafea. Pentru produsele 
agricole, numărul ar fi 633.73. 

— lar cafenelele sunt 647.95, spuse Marjory. Mă refer la 
locurile în care se mănâncă şi se bea. 

— Da. 

— Ştii destul de multe despre sistemul zecimal Dewey 
pentru un angajat la motel. 


— Ah, asta nu e decât o slujbă cu normă redusă. Má 
numesc Andrew. Andrew Peckelman. 

— Tu eşti unul dintre pierzători, nu-i asa? În jocul cu 
evadarea. 

Andrew îşi plecă privirea, ruşinat. 

— Da, dar întreabă-mă dacă-mi pasă de asta. 

— OK, spuse Marjory. Iti pasa de asta? 

— Nu. Nu îmi mai pasă. 

— Ei bine, monstruozitatea aia pe care a construit-o 
domnul Lemoncello nu este cu adevărat o bibliotecă, 
Andrew. Este un parc de amuzament indoor. 

— Ai văzut-o? întrebă Andrew. 

— Nu încă. Dar am văzut poze. Ar trebui s-o închidă şi s- 
o transforme într-un restaurant Chuck E. Cheese - desigur, 
asta după ce câştig bursa aceea de la zănaticul domn 
Lemoncello. 

Andrew zâmbi. 

Fácuse asta pentru că simţea că Marjory seamănă cu el. 

Lăsă sacul de gráunte pe betonul curţii interioare. 

— Hai, spuse el. Hai să luăm ceaşca aia de 641.3373. 

— Şi poate găsim şi nişte 641.8653 ca să meargă cu ea, 
spuse Marjory. 

— Oh, spuse Andrew, îmi plac la nebunie gogosile. 


La putin timp după lăsarea întunericului, Kyle si 
coechipierii săi îşi puseră costumele de ceremonie şi se 
îndreptară spre curtea centrală a motelului. 

La unul dintre capetele dreptunghiului verde, cu iarbă, 
pe care-l încadrau clădirile ca nişte cabane ale motelului, 
fusese ridicat un foişor. Domnul Lemoncello, dr. Zinchenko 
şi primarul oraşului Alexandriaville se aflau acolo, pe 
platformă, gata să-i treacă în revistă pe cei treizeci şi doi 
de olimpici. 

Domnul Lemoncello era îmbrăcat într-o togă lucioasă 
argintie şi purta o coroană de lauri. Arăta ca un fel de 
personaj din parada Districtului Trei din Jocurile Foamei. 
Dr. Zinchenko era, din nou, îmbrăcată toată în roşu, cu 
paiete roşii sclipitoare. Primarul avea un palton negru. Nu 
prea era el înnebunit după modă. 

Cele opt echipe mărşăluiau, una câte una, în ceea ce 
putea trece drept o arenă şi făcură înconjurul ei, precum 
atletii de la anticele Jocuri Olimpice greceşti (cu excepţia 
faptului că acei atleti nu făceau asta pe un trotuar si nu 
aveau pantofi de alergare). 

Mulțimea, formată din câteva sute de spectatori, 
înconjura curtea, care era iluminată de fâşii colorate de 
instalaţii luminoase de petrecere. O mulţime şi mai mare 
de oameni urmărea festivitățile pe ecranele TV gigantice 
amplasate de-a lungul autostrăzii, în parcul Libertăţii. 

Kyle ducea steagul cu „Eroii Gazdă”. El şi coechipierii săi 
purtau echipamente gri cu  roşu-aprins (culorile 
Universităţii de Stat din Ohio), pălării maronii de culoarea 
castanei şi pantofi de culoarea bananei, exact ca cei pe 
care-i purtase cândva domnul Lemoncello. Pantofii 
muzicali - în galben-deschis şi uşor curbați - erau unul 
dintre hiturile majore ale domnului Lemoncello pe 
parcursul vacanței. „Jocul” consta în a reuşi să faci pantofii 
să chitáie o melodie prin topaituri, alunecáturi şi dans 


step. Pentru ,Parada Campionilor” din ceremonia de 
deschidere, Kyle, Akimi, Miguel si Sierra construiserá o 
adeváratá coregrafie pentru a cánta, cu pantofii, o 
versiune a melodiei rock oficiale a Statului Ohio, numitá 
„Hang on Sloppy”. 

Majoritatea echipelor aveau, la rándul lor, costume care 
mai de care mai trásnite. 

Echipa din Pacific era intolita în sorturi de surf, slapi si 
nişte cámási hawaiiene foarte cool. Membrii echipei suflau 
în instrumentele kazoo melodia „Surfin' Safari”, iar Pranav 
Pillai bătea toba mare. 

Puştii care reprezentau Atlanticul Mijlociu purtau 
costume de crab, prevăzute cu antene şi clesti. 

Cei din Nord-Est aleseseră nişte robe academice, în stilul 
lui Harry Potter, şi murmurau o incantatie în latină în timp 
ce mársáluiau (Semper ubi sub ubi); echipa din Sud-Est, cu 
Diane Capriola în frunte, purta echipamente de piloţi de 
curse NASCAR, acoperite complet cu tot felul de etichete 
în formă de cărţi; cei din Sud-Vest se făleau cu pălării de 
cowboy, catarame imense la curele şi cizme, făcând tot 
felul de giumbuslucuri cu lasourile; participatii din 
Regiunea Montană purtau cámási în carouri, pantaloni de 
tăietori de lemne, bărbi false, de munteni (chiar şi fetele) 
şi aveau pe cap căciuli de blană, cu urechi. 

Echipa din Vestul Mijlociu, condusă de Marjory Muldauer, 
purta pantaloni kaki, cămăşi albe, cravate în dungi şi 
pulovere albastre. 

Kyle se gândi că cei din Vestul Mijlociu semănau cu nişte 
agenţi imobiliari care mărşăluiau. Sau cu verişorii lui 
Charles Chiltington. 

— Tatăl meu a reuşit să ajungă! spuse Sierra, făcând cu 
mâna unui om care-i zâmbea mândru din mulţime. Si uite- 
o şi pe mama! adăugă ea în timp ce echipa mai topái vreo 
şapte metri. 


Dupá ce toate cele opt echipe mársáluirá prin grádiná 
de trei ori, se aliniará în faţa standului domnului 
Lemoncello, pregătindu-se pentru momentul în care el 
urma să declare oficial jocurile deschise şi să aprindă 
Flacăra Olimpiadei din Bibliotecă care era, explică Sierra, 
ceea ce oamenii din Anglia denumeau prin cuvântul 
„lanternă”. 

— Bine aţi venit, cu toţii, începu domnul Lemoncello. Mă 
bucur foarte mult să vă văd aici în această seară, pentru 
că în această după-amiază oculistul meu mi-a dat nişte 
picături de ochi şi nu puteam să văd nimic! Inainte de a 
porni în mod oficial flacăra noastră olimpică... 

Făcu un gest către lanterna de trei metri îndreptată spre 
cer. 

—... aş vrea să spun doar câteva micute cuvinte. 
„Diminutiv”, „bondoc” şi „eu”, acesta fiind cel mai micut 
cuvânt pe care-l ştiu, asta până nu se transformă în „noi”, 
la fel ca în „Noi suntem poporul Statelor Unite ale 
Americii”, acelaşi „noi” care a apărat binecuvântarea 
libertăţii pentru noi şi pentru posteritate, care, apropo, 
sunteţi voi, copiii, şi nu familia mea, aceştia, desigur, 
formează „posteritatea” mea. 

Trase aer adânc în piept. 

— În seara aceasta vom aprinde lanterna care 
simbolizează cititul-sub-plapumá pentru a-i sărbători pe 
acei cititori care nu pot lăsa din mână cartea, nici măcar 
dacă au şcoală a doua zi. Sunt sigur că flacăra noastră 
olimpică nu va atinge niciodată temperatura de 451 grade 
Fahrenheit, iar Lorax, leul, vrăjitoarea şi dulapul vor fi 
foarte fericiţi la auzul acestei veşti. 

Domnul Lemoncello topái de-a lungul scenei către o 
replică gigantică, din mucava, a unui întrerupător. 

— Să înceapă jocurile! spuse el şi trase în sus de 
întrerupătorul imens. 


Raza de luminá a giganticei lanterne strápunse cerul 
noptii. 

— Declar oficial deschise jocurile primei Olimpiade din 
Bibliotecă. De asemenea, îmi declar şi propriul nume ca pe 
ceva între o tartă cu fructe şi un instrument muzical uşor. 
Distrati-vá! Jucati corect! Si nu uitaţi - aceste jocuri 
reprezintă o călătorie la capătul căreia veţi afla care dintre 
voi este un adevărat campion! 

O mie de baloane care aveau în interiorul lor betisoare 
luminoase fură eliberate în aerul nopţii. Cerul se umplu de 
artificii. Fanfara statului Ohio tropăi în grădină şi se aşeză 
în formaţie de carte deschisă, în timp ce cânta o versiune 
pentru instrumente de suflat a piesei „Paperback Writer”, 
compusă de cei de la The Beatles. Lumini-laser taiau 
întunericul cetos pe ritmurile muzicii. 

— Şi acum, anunţă domnul Lemoncello după ce artificiile 
izbucniră într-o explozie finală grandioasă în forme de 
inimi, smiley-uri si cărţi amestecate, cel mai 
superspectaculos moment al întregii seri, cheia către orice 
veţi dori sau veţi avea vreodată nevoie să ştiţi, băieţi şi 


vuvvı 


permisele voastre de bibliotecá! 


Cele opt echipe se strânseră în faţa standului. 

Dr. Zinchenko le strigă numele, pe rând. 

Kyle şi prietenii au fost ultimii care şi-au primit 
permisele de bibliotecă nounoute, olimpice. Era ca la 
baseball. Echipa-gazdă avea întotdeauna ultima lovitură. 

Miguel îi dădu un ghiont lui Kyle. 

— Crezi că pe spatele permiselor va fi din nou un cod 
secret, cifrat? 

Atunci când jucaseră jocul cu evadarea, unul dintre cele 
mai importante indicii ieşise la iveală când îşi notaseră 
prima literă din titlurile tuturor cărţilor de pe spatele 
permiselor lor de bibliotecă. Literele formau o propoziţie 
care-i directiona către ieşirea secretă din bibliotecă. 

— Aşa sper, zise Akimi. Pentru că niciuna dintre echipele 
celelalte nu va şti să joace jocul Primele Litere de la 
Lemoncello. 

— Poate ar trebui să le spunem, sugerá Sierra. 

— De ce? întrebă Akimi. Credeam că vrem să câştigăm. 

— Vrem. Dar nu trişând, spuse Sierra. 

— Măi, nu se consideră că trişăm doar pentru simplul 
fapt că ştim ceva ce nu ştiu celelalte echipe, interveni şi 
Miguel. 

Sierra oftă. 

— Dar avem un avantaj incorect în faţa lor. 

— Aşa este, spuse Akimi. Dar sunt momente când 
aceste avantaje sunt favoritele mele. 

— Va amintiţi mottoul domnului Lemoncello? 
„Cunoaşterea neimpartasita rămâne necunoscută.” 

— Chiar aşa vreau să şi rămână această cunoaştere: 
necunoscută tuturor, cu excepţia noastră! zise Akimi. 

— Hei, oameni buni! le strigă Kyle când coada înainta. 
Hai să aşteptăm şi să vedem ce se întâmplă. Pe mine m-ar 
surprinde dacă domnul Lemoncello ne-ar da acelaşi indiciu 
de două ori. Nu face niciodată asta în jocurile lui. 


În cele din urmă fu strigată şi Echipa Kyle. 

Dr. Zinchenko le-a înmânat patru permise. 

— Permisele vă vor da acces în toate sălile şi zonele în 
care se vor juca cele douăsprezece jocuri, explică ea. 
Câştigătorul fiecărui joc va primi o medalie foarte specială. 
Echipa cu cele mai multe medalii la sfârşit va fi declarată 
câştigătoare sau chiar campioană. 

— Poftim? spuse Miguel. Păi, câştigătorul nu este 
întotdeauna şi campionul? 

— Poate că da, zise dr. Zinchenko pe un ton misterios. 
Poate că nu. Depinde, nu credeţi? 

Miguel ridică din umeri. 

— Maa, cred... 

Kyle nu era atent la Dr. Zinchenko. Se concentra asupra 
faptului cá aceste permise erau, din nou, numerotate. 

— Acum vă rog sá má scuzati, copii... spuse dr. 
Zinchenko, atingándu-si dispozitivul bluetooth fixat în 
ureche. Se pare cá domnul Lemoncello are nevoie de mine 
înăuntru. Şi-a prins dinţii într-un măr caramelizat. 

Dr. Zinchenko se grăbi spre motel. 

Jucătorii celorlalte şapte echipe se îndreptau deja spre 
sala de mese, unde chelnerii aduseseră hamburgeri, 
hotdogi, chipsuri, prăjiturele, îngheţată, tort, batoane de 
ciocolată, fursecuri şi plăcintă cu nucă de cocos. 

— Aveţi şi fructe, pentru aceia dintre voi care nu vor să 
se zvârcolească toată noaptea în pat, cum voi face eu, zise 
domnul Lemoncello. 

Supraveghetorii Echipei Kyle, doamna Yunghans şi 
domnul Sharp, se alăturară echipei. 

— Aţi făcut treabă bună la paradă, copii, spuse doamna 
Yunghans. Noi mergem înăuntru sa înfulecăm un 
hamburger. 

— Venim şi noi imediat, zise Kyle. 

— O, da! adăugă Miguel. 


Cei patru coechipieri asteptará. 

Imediat ce adulţii dispärurä din preajma lor, îşi 
întoarseră permisele de bibliotecă. 

Pe spate aveau nişte coperte de carte. 

— Supertare, spuse Akimi. Exact ca data trecută. Hai că 
ştiţi ce aveţi de făcut. Trebuie să scriem prima literă din 
fiecare titlu. 

— Am eu hartie şi pix, interveni Sierra, care scotocea în 
buzunarul de la şold. 

Echipa puse permisele în ordine. Două permise aveau 
trei coperte de carte pe spate; celelalte două aveau patru: 

Permisul nr. 1: 

Alice în Tara Minunilor de Lewis Carroll 

Cartea junglei de Rudyard Kipling 

Eu, robotul de Isaac Asimov 

Spărgătorul de nuci de E.T.A. Hoffmann 

Permisul nr. 2 

Trei într-o barcă de Jerome K. Jerome 

Aventurile lui Habarnam de Nikolai Nosov 

Nana de Emile Zola 

Urzeala tronurilor de George R.R. Martin 

Permisul nr.3 

Emil şi detectivii de Erich Kastner 

Scaramouche de Rafael Sabatini 

Tristan şi Isolda 

Electra de Sofocle 

Permisul nr. 4 

Pinocchio de Carlo Collodi 

Oliver Twist de Charles Dickens 

Notre-Dame de Paris de Victor Hugo 

Tarzan de Edgar Rice Burroughs 

— OK, spuse Kyle. Asta face A-C-E-S-T-A-N-U-E-S-T-E-P- 
O-N-T. 

Miguel făcu şi el o încercare rapidă: 


— Ásta, sis, e taco, Lou! 

— Poftim? fácu Akimi. 

— E ca atunci cánd te afli la KFC si comanzi ceva retetá 
originalá cu fripturá plus un taco pentru sora ta, Louise. 
Sau poate că îl ştii pe tipul de la tejghea, pe care-l cheamă 
Lou. 

Akimi îşi dădu ochii peste cap. 

— Pe bune, Miguel? Nu au taco la KFC. 

— Ba au, dacă e o combinaţie între Taco Bell şi KFC, am 
mai văzut. 

— Nu cred că de data asta ne mai merge cu jocul Prima 
Literă, zise Sierra. 

Le arătă ce notase pe biletelul ei: 

„ACESTA NU ESTE PONT” 

— Oh, spuse Miguel. Nu m-am gândit aşa. 

Kyle, pe de altă parte, se gândise oarecum. 

Ştiuse că nimic nu va fi simplu dacă-şi doresc să câştige 
această olimpiadă. 


A doua zi dis-de-dimineatá, Kyle, coechipierii sái si 
însoțitorii lor se urcará în bibliomobil si porniră spre 
Biblioteca Lemoncello. 

Adultii se asezará în faţă, lângă şofer. Copiii stăteau în 
spate, unde se mai aflau şi cărţile şi un mini-frigider 
burdusit cu lapte cu cacao, apă tonică şi şase sortimente 
de suc. 

— la ziceti, spuse Miguel, a încercat ciudatul ăla de 
unchi al lui Andrew să vorbească cu vreunul dintre voi 
aseară? 

— A vorbit cu mine azi dimineaţă, zise Sierra. Când mă 
duceam spre micul dejun. 

— Şi ce voia? întrebă Kyle. 

— Mi-a spus că ar putea să-mi ofere un card „Mergi la 
Colegiu pe Gratis”, zise Sierra. 

Miguel incuviinta: 

— Şi mie la fel. 

— Şi mie de ce nu mi-a oferit cardul ăsta? întrebă Akimi. 

— Poate din cauză ca eu l-am refuzat, ráspuse Miguel 
ridicând din umeri. 

— Şi eu la fel, spuse Sierra. 

— Şi ce voia în schimbul cartelei? întrebă Kyle. 

— Viermişori pentru păsările lui? sugeră Akimi. 

— Nu a spus, răspunse Miguel. L-am refuzat înainte de a 
apuca să spună ceva. 

— Şi eu la fel, zise Sierra. În plus, i-am amintit că a 
câştiga bursa aceea pentru colegiu nu este singurul motiv 
pentru care jucăm jocurile acestea. 

— Pe bune? spuse Akimi ridicând o sprânceană. Păi şi ce 
alte motive mai sunt? — Pentru a dovedi că noi meritám 
cu adevărat titlul de campioni. 

— Ah. Corect. Motivul ala. 

— Şi chestia asta poate face parte din joc, spuse Kyle. 

— Pe bune? făcu Akimi. 


— Da. Domnul Peckelman lucreazá, oarecum, pentru 
domnul Lemoncello sáptámána asta - el conduce Satul 
Olimpic. lar în jocul DI. Lemoncello: Mina Misterioasä a 
Minunilor apar tot felul de pitici netrebnici care îţi oferă 
cărţi de joc cu care poţi trişa, prin care poţi, de exemplu, 
să foloseşti lopeti de elf chiar dacă nu esti un elf. Dar apoi, 
când deja e prea târziu, afli că cu lopetile elfilor poţi săpa 
doar după aur, nu şi după diamante, iar pentru a câştiga 
jocul ai nevoie de o tonă de aur plus două diamante. 

Sierra incuviinta din cap cu o mişcare foarte lentă. 

— Ai jucat o grămadă de jocuri de la Domnul 
Lemoncello, nu-i aşa, Kyle? 

— Destul de multe cât să ştiu faptul că aceste cărţi de 
trişat se întorc împotriva ta până la urmă. 

Atunci când intrară în sala cea mare a bibliotecii, Kyle şi 
coechipierii săi văzură că aceasta era mai aglomerată 
decât o văzuseră ei vreodată. 

Spectatorii, care se holbau în sus la Domul Minunilor, 
erau aşezaţi la mesele dispuse în patru cercuri mari. 
Jucătorii din celelalte şapte echipe se tot învârteau pe 
acolo, scoțând exclamatii de uimire în fata lucrurilor cu 
care Kyle şi prietenii săi erau deja obişnuiţi, precum 
statuile holografice care trăgeau cu ochiul, de pe 
piedestalurile lor, la mulţimea de dedesubt. Statuile le 
făceau cu mâna celor care le salutau. 

Kyle recunoscu doar una dintre imaginile proiectate - un 
tip verzui, chel, care purta ochelari şi avea nişte pantaloni 
trei sferturi şi ţinea de sfoara unui zmeu. Acesta trebuie să 
fi fost Benjamin Franklin. 

— Cine sunt ceilalţi? şopti el. 

— Bibliotecari celebri, spuse Miguel. Melvil Dewey, 
Eratostene, Saint Lawrence, Lewis Carroll - suspectii de 
serviciu. 


Kyle incuviinta. Era atât de bucuros că Miguel era în 
echipa lor. 

— În cinstea anticelor Jocuri Olimpice, relată Akimi, au 
adus în Sala de Arte şi Artefacte tot felul de urne greceşti. 
lar în Sala cu Lemoncello-amintiri poţi admira vechii 
pantofi de gimnastică ai domnului Lemoncello. Dar ar fi 
bine să ai o mască de gaze la tine. 

— Am auzit că în sala IMAX se luptă Muhammad Ali cu 
Rocky Balboa, adăugă Miguel. Câştigătorul îl va înfrunta pe 
Hercule. 

Pe ecranele gigantice de pe Domul Minunilor, Kyle văzu 
o imagine enormă cu opt cărucioare de bibliotecă goale şi 
două containere mobile burdusite cu cărţi. Păreau a fi 
parcate în faţa uşii de la camera cu numărul 000 în sistem 
zecimal Dewey de la primul etaj. 

— Bine aţi venit, copii! ţipă o voce tremurată. Sunt atât 
de bucuros că ati ajuns, în sfârşit, cu toţii aici! De ce v-a 
luat atât? 

Kyle privi spre biroul receptiei, aflat în centrul încăperii 
rotunde. De obicei, acela era locul în care lucrau dr. 
Zinchenko şi echipa sa, ajutând oamenii să găsească 
diverse informaţii despre cărţi. În timpul jocului de 
evadare, o versiune holografică a bibliotecarului favorit din 
copilărie al domnului Lemoncello, doamna Gail Tobin, 
apăruse acolo pentru a ajuta la oferirea indiciilor. 

Holograma bibliotecarului de astăzi, doamna cu voce 
tremurândă, reprezenta pe cineva nou. 

Părea distrusă. Terminatá. Arata cam cum arată 
profesorii la sfârşitul unei zile cu adevărat grele, chiar 
înainte de vacanţa de primăvară. 

— Numele meu este Lonni Gause, spuse bibliotecara 
semitransparentă care tremura. 

Musca cu nervozitate dintr-un creion ca şi cum ar fi 
muşcat dintr-un ştiulete de porumb. 


— Eu am fost ultima bibliotecará în fosta bibliotecă 
publică din Alexandriaville 

— Cea pe care au dărâmat-o cu buldozerele pentru a 
construi o parcare, continuă ea, apoi izbucni în plâns. Oh, 
ce oroare. Ce oroare! 

— Va mulţumesc, doamnă Gause, spuse dr. Zinchenko, 
venind cu paşi mari dinspre zona cu rafturi care se 
deschideau ca uşa unui pasaj secret dintr-un castel. Bine 
aţi ajuns în prima zi a competiţiei noastre, dragi Olimpici 
din Bibiotecă. Astăzi vom începe căutarea campionilor! 

— Da! ţipă bibliotecara-hologramă. Avem nevoie de 
campioni. Avem, totodată, nevoie şi de apărători! Am avut 
nevoie de ei şi atunci, cu ani în urmă, când la început au 
dispărut cărţile de pe rafturi şi apoi au venit bilele acelea 
mari duduind pe strada principală! Oh, ce oroare. Ce 
oroare! 

Dr. Zinchenko îndreptă o telecomandă micuță spre 
bibliotecara care se văicărea şi apăsă un buton. Aceasta 
dispăru. 

— Poate o vom mai asculta pe doamna Gause, dar mai 
târziu. Dar acum e timpul să începem primul joc. Sunt toţi 
cei treizeci şi doi de participaţi atât de amabili să se 
prezinte la balconul de la etajul al doilea? Spectatori? Voi 
puteţi viziona evenimentul live, într-o imagine de calitate 
înaltă, sus, pe Domul Minunilor. 

— Pe aici, le zise Kyle pustilor veniţi din alte oraşe, în 
timp ce se îndrepta spre cea mai apropiată scară în 
spirală. 

Toţi Olimpicii din Bibliotecă l-au urmat tropáind pe 
scările de metal. 

— Îndreptaţi-vă, vă rog, către cáruciorul de bibliotecă 
corespunzător, se auzi o voce suavă de femeie şoptind în 
boxele audio din tavanul etajului doi. Şi nu uitaţi, oamenii 
liberi citesc liber. 


Marjory Muldauer, care mergea alături de coechipierii ei 
din Vestul Mijlociu, pufni într-un râs sarcastic: 

— Mulţumesc pentru sloganul acesta tembel, doamnă 
din tavan! 

Etajul al doilea era un balcon circular, cu covor pe jos, 
care avea aceeaşi circumferință cu Sala de Lectură 
Rotunda, de sub ea. Balconul, lat de aproape patru metri, 
era încadrat de uşi masive de lemn, dispuse la distanţe 
egale, care dădeau spre cele zece camere numerotate în 
sistemul zecimal Dewey. 

Opt cărucioare de bibliotecă erau aliniate în fata 
camerei cu numărul 000. Vizavi de ele se aflau două coşuri 
de pânză pline cu cărți. 

Fiecare cărucior de bibiotecă era etichetat cu două 
cartele laminate: una dintre ele avea numele unei echipe, 
iar pe cealaltă se afla un şir de numere zecimale Dewey. 
Căruciorul Eroilor Echipei Gazdă era etichetat 990-999. 

— Acest număr indica istoria şi geografia, îi aminti 
Miguel lui Kyle. 

— Bine ati venit la primul nostru eveniment: Cursa cu 
Ştafetă a Cărucioarelor de Bibliotecă, spuse dr. Zinchenko, 
ieşind dintr-o altă încăpere secretă, de data aceasta dintr- 
una care fusese ascunsă în spatele rafturilor curbate cu 
cărţi nonfiction, care treceau în sus, spre dom. Pentru a 
câştiga acest joc, continuă ea, echipa voastră trebuie să 
termine prima patru ture ale balconului de la etajul al 
doilea fără să dea pe jos niciuna din cele trei duzini de 
cărţi aranjate pe rafturile mobile, indiferent ce obstacole 
întâlneşte în cale. 

Marjory Muldauer ridică o mână în aer. 

— Da? spuse dr. Zinchenko. 

— Dar nu se află nicio carte pe cárucioarele mobile. 

— A, nu? Ah, da, ai dreptate. Biblioteca a fost închisă o 
săptămână şi de aceea toate cărţile care au fost returnate 


recent - mai precis, douá sute optzeci si opt de titluri 
diferite, treizeci si sase din fiecare dintre cele opt categorii 
zecimale Dewey - se află în cele două coşuri. Trebuie sá 
găsiţi cărţile atribuite grupului de care apartineti, să 
încărcaţi cu grijă cárucioarele, iar apoi fiecare membru al 
echipei trebuie să facă un tur complet al balconului, după 
care să paseze căruciorul următorului concurent. Echipa 
care termină prima va pleca acasă cu o primă medalie şi 
va fi cu un pas mai aproape de bursele pentru colegiu. Vă 
sugerez să păstraţi pentru turul final jucătorul cel mai 
rapid. 

— Asta trebuie să fii tu, Akimi, spuse Kyle. Tu eşti cea 
mai rapidă. 

— Eu sunt cel mai lent, zise Miguel. 

— Şi eu sunt destul de lentă, adăugă şi Sierra. Eu sunt 
mai degrabă o cititoare decât o alergătoare. 

— E-n regulă, hotărî Kyle. Voi veţi fi responsabili cu 
găsirea cărţilor pentru noi. — Numerele ar trebui să fie 
trecute pe cotor, spuse Miguel. Uitaţi-vă după orice număr 
care începe cu cifra nouă. 

— Apropo, interveni dr. Zinchenko, pentru a face jocul şi 
mai interesant, am acoperit temporar numerele de 
identificare ale cărţilor din coşuri. 

— Hm, bine, spuse Akimi. Păcat de ideea aceea. 

— Căutaţi cărţi despre evenimente şi locuri istorice pe 
care v-aţi dorit mereu să le vizitaţi, sugeră Sierra. 

— Cum ar fi baia? întrebă Kyle, care se simţea uşor 
ametit. Nu m-ar deranja să o vizitez chiar acum. 

— Relaxează-te, frate, zise Miguel. Eu si cu Sierra vom 
umple cáruciorul. Tu şi cu Akimi trebuie sá vă miscati chiar 
repede odată ce e gata. 

— Mergi tu primul, spuse Akimi. Încearcă să câştigi 
teren din prima. 


Kyle incuviintä. Era destul de rapid. Poate nu chiar asa 
de rapid ca Akimi, dar, mulţumită fratelui său mai mare, 
Mike Jockey-ul, era obişnuit să alerge in sprinturi 
nebunesti. 

— O sá dau tot ce am mai bun din mine, zise el. 

— Dati-vá la o parte, vá rog, spuse vocea suavá din 
tavan. Odată încărcat căruciorul, trebuie sá nu blocaţi, 
deviati sau împiedicaţi celelalte echipe. Nu interferati cu 
cărucioarele lor. 

— Cu alte cuvinte, se auzi o altă voce din tavan, de data 
aceasta cea a domnului Lemoncello, jucati-vá frumos, 
piloţi de cărucioare - a nu se confunda cu piloţi de zmeie, 
o carte pe care cu siguranţă ar trebui s-o citiţi cu toţii când 
veţi mai creşte un pic. Dr. Zinchenko? Să înceapă bairamul 
cu sortarea cărţilor! 

Dr. Zinchenko ridică un braţ. Tinea între degete un semn 
de carte, ca şi cum ar fi ţinut un stegulet. 

— Pe locuri, spuse ea. Fiţi gata. Start! 

Lăsă în jos semnul de carte. 

Cursa începuse! 


Kyle si Akimi se dădură în spate în timp ce Sierra si 
Miguel începură sá sape prin cosurile cu cărţi împreună cu 
alte douá duzini de decodificatori nerábdátori ai codului 
zecimal Dewey. 

Un pusti scund si slábánog din echipa Sud-Vestului se 
repezi la unul dintre containerele de pánzá si aruncá spre 
coechipierii sái cártile de limbi stráine (din seriile de 400). 

Marjory Muldauer stătea pur şi simplu lângă grămezile 
de cărţi şi indica: 

— Aceea. Aceea. Şi aceea. 

— Acestea sunt primele noastre douăsprezece cărţi! 
spuse Miguel în momentul în care, împreună cu Sierra, 
umpluse raftul de jos al căruciorului cu primele vrafuri de 
cărţi adunate. Incă două duzini şi gata! 

În momentul în care cineva punea cartea greşită în 
cărucior, doamna din tavan spunea „Regret, echipa Nord- 
Est” sau „regret, echipa din Pacific”, apoi îi îndemna: „Mai 
încercaţi”. 

Sierra şi Miguel nu făcuseră nicio greşeală. Dar nici 
Marjory Muldauer nu făcuse. 

Echipele din Pacific şi din Nord-Est gafaseră cel mai 
mult. Amestecau mereu codurile de 100 (filosofia şi 
psihologia) cu cele 200 (religia). 

— Start! spuse Miguel, care încărcase în căruciorul 
Echipei Kyle cea de-a treizeci şi şasea carte despre istorie 
şi geografie. 

Kyle decolă în fix aceeaşi secundă cu primul alergător 
din echipa lui Marjory Muldauer. 

Rotita de pe partea stângă a căruciorului cu trei roţi al 
lui Kyle era slăbită. Întocmai ca a unui cărucior de 
cumpărături căruia i se blocase un bob de strugure la 
roată. 

Tot căruciorul tremura din încheieturi. 

Dar nu încetinise deloc. 


Dupá ce trecu prin tunelul din spatele rafturilor cu cárti 
de ficţiune si ajunse la usa camerei cu codurile de 300, 
ajunse pe primul loc. 

Scopul lui era să meargă cât mai aproape de balustrada 
interioară, gândindu-se că atâta vreme cât cercul pe care-l 
parcurgea era mai strâns, cursa urma să se termine mai 
repede. 

Pranav Pillai, din echipa Pacificului, venea tare pe partea 
stângă. Trebuie că-şi reveniseră din confuzia lor despre 
codurile cu 100 si cele cu 200 mai repede decât ar fi 
crezut Kyle că o vor face. 

Apoi Pillai făcu ceva extraordinar. Făcu, in timp ce 
alerga, o piruetă. Execută o rotaţie la 360 de grade cu 
mâinile la spate. 

Kyle fu nevoit să încetinească puţin pentru a-l sprijini. 

— Ne vedem mai târziu, tipule, ţipă Pillai în momentul în 
care zbură pe lângă Kyle. 

Vira spre interior, pentru a imbratisa balustrada pe care 
o tintise Kyle. 

Acesta fu momentul în care Kyle îşi aminti că, pentru a 
ajunge în echipa 

Pacificului, trebuia să treci mai întâi de testul 
bibliotecarilor de pe Coasta de 

Vest: un exerciţiu de sincronizare cu cărucioarele de 
bibliotecă. Pustii din California, Oregon şi statul 
Washington nu erau nişte profesionişti, dar cu siguranţă 
erau cei mai buni mánuitori ai cărucioarelor de bibliotecă 
din clădire. 

În momentul în care Kyle îşi terminase circuitul în jurul 
balconului şi ajunse la uşa cu serii de O pentru a-i pasa 
căruciorul lui Miguel, cel de-al doilea alergător din echipa 
Pacificului, Kathy Narramore din Oregon, era deja cu patru 
uşi înaintea lui. Când văzuse o cută în covor, făcuse o 


tumbá în faţă, o netezise, apoi făcu o săritură înapoi si 
trecu din nou la împins căruciorul. 

Între timp, Miguel lovise denivelarea şi îi căzuseră nişte 
cărţi pe jos. Până să apuce să încarce din nou căruciorul şi 
să-l paseze Sierrei, cel de-al patrulea şi ultimul alergător 
din echipa Pacificului se pregătea deja să-i depăşească. 

Akimi nici măcar nu mai apucă să intre în cursă. 

Eroii-gazdă pierduseră. 

Echipa Pacificului luă prima medalie din duodecimaltlon. 

— Felicitări pentru medalia de aur, spuse dr. Zinchenko 
în timp ce trecea pe după gâturile membrilor echipei 
câştigătoare câte un medalion cu panglică. 

— Nu vă faceţi griji, spuse Kyle încercând să ridice 
moralul coechipierilor săi, în ciuda faptului că începuse să 
aibă din nou acel sentiment de tipul „Campionii Devin 
Cimpanzei”. O vom câştiga pe următoarea. 

— Cu siguranţă, spuse Miguel. 

— Asta în cazul în care nu trebuie să alergăm cumva 
într-o valiză pe role, spuse Akimi. 

În pauza de masă, cei din echipa Pacificului acordară 
interviuri celor de la NPR, PBS şi The Book Network. 

— Ăştia eram noi, mai demult, se tângui Akimi. 

— Hai mă, doar nu credeati că o să câştigăm toate 
jocurile, nu-i aşa? 

— Nu, nu m-am gândit la asta. Dar, cumva, contam şi pe 
jocul acesta. 

— A fost vina mea, spuse Miguel. Am dus totul de râpă 
când am lovit denivelarea aceea. 

Kyle se uită la Sierra. Aceasta zâmbea, pentru că se 
cufundase din nou în lectură, iar Al paisprezecelea peştişor 
de aur, de Jennifer L. Holm, era, aparent, o carte foarte 
amuzantă. 

La ora două după-amiaza toate echipele fură adunate 
din nou la etajul al doilea. 


Cărucioarele de bibliotecă, încărcate fiecare cu câte trei 
duzini de cărţi, erau parcate, la fel, în faţa uşii cu codul 
000. 

— Super, o revansá, mormai Akimi. 

— Dragi echipe, a venit momentul pentru al doilea 
concurs. În jocul cu numărul doi trebuie sá puneţi toate 
cărţile pe rafturi exact acolo unde le este locul, zise dr. 
Zinchenko. Aşadar, trebuie mai întâi să identificaţi corect 
întregul număr zecimal Dewey pentru fiecare dintre cele 
treizeci şi şase dintre cărţile atribuite şi apoi să le puneţi 
cum trebuie pe rafturile corespunzătoare. 

Kyle se uită spre Miguel. 

— Putem face asta, spuse Miguel. De aceea am facut 
toate exerciţiile alea după ore. 

— Echipe? interveni dr. Zinchenko. Vă rog să vă 
Intoarceti la cárucioarele voastre. 

Miguel, Sierra şi Akimi clătinară din cap şi se uitară 
chiorâş. Kyle se gândi că se apucaseră deja să pritocească 
la numere. 

Grozav. Ei urmau să se ocupe de partea lor, iar Kyle să 
alerge repede şi să pună cărţile pe raft. 

Aveau 0 şansă. 

O şansă reală. 

În doar o oră şi douăzeci şi două de minute, Echipa lui 
Kyle identificase corect şi aşezase la loc toate cele treizeci 
şi şase de cărţi. 

Din păcate, echipa din Vestul Mijlociu, condusă de 
Marjory Muldauer, făcuse acelaşi lucru în mai puţin de o 
oră. 

Marjory şi coechipierii săi primiră patru medalii olimpice. 

— Se pare ca noi avem şi voi, nu! rânji Marjory către 
Kyle. 

Ceremonia de acordare a medaliei avu loc sub Domul 
Minunilor, care, pentru a celebra ideea din spatele celei 


de-a doua probe de concurs, opera în spectaculosul sistem 
zecimal Dewey. Cele zece ecrane în formă de felii de pizza 
rulau în mod constant imagini asociate cu fiecare dintre 
categoriile sistemului de clasificare din biblioteci. 

— Hei, Kyle, şopti Miguel în timp ce dr. Zinchenko trecea 
o medalie pe după gâtul lui Marjory Muldauer, cum de au 
denumiri diferite pentru medalii? De ce nu sunt toate „de 
aur”, cum ar veni? 

Kyle ridică din umeri. 

— Poate în felul acesta ne vom aminti mai uşor că am 
pierdut două jocuri diferite astăzi. 

Dar mai e şi mâine o zi. 

Cu două jocuri noi de jucat. 

Kyle spera că echipa sa nu le va pierde, iarăşi, pe 
amândouă. 


Charles Chiltington adusese o tavá de sandviciuri cu 
castraveti (cu coaja pâinii îndepărtată) în sufragerie, unde 
mama lui găzduia o şedinţă a Grupului lubitorilor de 
Biblioteci ingrijorati. 

— Este o abominatiune! spuse unul dintre membrii 
comitetului, care urmărea pe site-ul televiziunii The Book 
Network o retrospectivă a primei zile de competiţii din 
cadrul Olimpiadei din Bibliotecă organizate de domnul 
Lemoncello. 

Charles ştia ce înseamnă ,abominatiune” (ceva foarte, 
foarte neplăcut). Şi el folosea cuvinte mari ori de câte ori 
avea ocazia. Acestea îi impresionau pe profesori, mai ales 
atunci cand foloseai cuvinte pe care nu le înțelegeau. 
Charles avea chiar şi o listă: „panaceu”, „panoplie”, 
„pedant”, iar acestea erau doar acelea care începeau cu 
litera „p”. Era foarte polisintetic (caracterizat prin 
utilizarea cuvintelor lungi) acolo unde alţii erau concişi 
(exprimare clară şi uşor de înţeles). 

Era, de asemenea, euforizat (foarte fericit, încântat, 
mulţumit) când îi auzea pe adulţi plângându-se de domnul 
Lemoncello şi de infama (incredibil de rea) sa bibliotecă. 

— Este absurd, spuse gentlemanul cu cravatá. Să alergi 
în cerc cu cărucioare de bibliotecă? Să aşezi cărţile la loc 
pe rafturi? Dar ce, copiii aceştia candidează pentru o 
slujbă part-time? Pentru că sunt mult prea mici ca să 
lucreze în mod legal, asta-i clar! 

— Uf, interveni doamna Tinker. Domnul acesta, 
Lemoncello, este incredibil de deranjant. Şi la fel e şi 
femeia aceea rusoaică, dr. Zinfadelski. 

— Sunt atât de confuză, adăugă şi doamna Brewster. De 
ce naiba ar avea nevoie o bibliotecă de un director de 
imagine holograficá? 

— Pentru că a făcut un adevărat Disneyland acolo! ţipă 
doamna Tinker. Disneyland, vă zic! 


— Înseamnă că suntem cu toţii de acord, spuse mama 
lui Charles. Trebuie făcut ceva. 

— AŞ putea să intervin, eu, zise Charles, ca un 
reprezentant al tinerimii din Alexandriaville, pentru a 
elabora cât de norocos sunt să vă văd pe voi, înţelepţi şi 
cunoscători vârstnici, îngrijindu-vă atât de interesele mele, 
cât şi de cele ale copiilor din generaţiile ce vor fi să vie? 

Charles ştia că a fi linguşitor reprezintă cea mai bună 
cale de a-i determina pe adulţi să facă exact ceea ce-ţi 
doreşti să facă. 

— Îţi mulţumesc, Charles, spuse mama lui. Rose, 
notează, te rog, în minuta oficială a şedinţei. Noi, cei din 
Liga lubitorilor de Biblioteci Îngrijoraţi, trebuie, prin orice 
mijloace, să recâştigăm controlul asupra noii biblioteci 
publice din Alexandriaville şi s-o smulgem din mâinile 
acelui lunatic, Luigi Lemoncello. 

În uşa sufrageriei se auzi o bătaie uşoară. 

— Mă scuzati, spuse Chesterton, valetul. Domnul acesta 
insistă că a fost chemat aici, la şedinţă. 

— Voi sunteţi lubitorii de Biblioteci Îngrijoraţi? întrebă un 
bătrâne sfrijit, cu ciocul ascuţit, care stătea timid în uşă, 
lângă valet. 

Bărbatul era îmbrăcat într-o canadiană de culoare 
albastru-deschis şi frământa în mâini o şapcă ponosită cu 
însemnele echipei de baseball Blue Jays, din Toronto. 

— Vă cunoaştem de undeva? întrebă mama lui Charles. 

— Nu cred. Numele meu este Peckleman. Woodrow J. 
Peckleman. 

— Sunteţi din familia Peckleman din ţinutul Geauga? 
ciripi doamna Tilley. 

— Nu, doamnă. Chiar de aici, din Alexandriaville. Bine, 
am crescut acolo, dar apoi am scăpat din cotet. 

Charles chicoti. Nu se putu împiedica să observe ca 
domnul Peckleman semăna cu un pui. 


— Eu sunt proprietarul motelului ,Gaita Albastră”, 
continuá domnul Peckleman. 

— Acolo se află Satul Olimpic, spuse Charles. 
Dumneavoastră sunteți  străstrăunchiul-pierdut-şi-apoi- 
regăsit al lui Andrew, nu-i aşa? 

— Întocmai. 

— Imi cer scuze, dar ce vá aduce aici, domnule 
Pecklestein? întrebă mama lui Charles. 

— Este Peckleman, doamnă. Şi, ca să n-o mai luăm mult 
pe ocolite: mie nu-mi place ce se întâmplă în biblioteca 
aceea a lui Lemoncello. 

— Nici nouă. 

— Ştiu, v-am văzut la televizor. Aşa cum ziceam, am 
trăit aici, în 

Alexandriaville. Cu ani în urmă. Am crescut cu Luigi. ÎI 
ştiu de când era un băieţel, nu miliardar, ca acum. Dati-mi 
voie să vă spun ceva, oameni buni: Luigi Lemoncello era şi 
atunci la fel de iresponsabil ca acum. Astfel, în clasa a 
cincea, a inventat nişte jocuri cu înmulţiri şi împărțiri 
pentru a face matematica „mai distractivă”. Bleah! 
Matematica nu trebuie să fie distractivă. E matematică şi 
atât! 

— Toate bune şi frumoase, domnule Peckleman, dar... 

— Voi vreţi să-l vedeţi plecat din biblioteca aceea, nu-i 
aşa? 

Mama lui Charles îşi duse circumspectă degetele la 
obraz, jucându-se cu ele. 

— Poate. 

— Ei bine, eu ştiu o metodă prin care s-ar putea face 
acest lucru. 

— Pe bune? Şi ce doriţi de la noi, în schimb? 

— Nu mare lucru. Doar să-i transmiteti ceva din partea 
mea fetei aceleia deştepte din Michigan. Aceea înaltă, din 
echipa Vestului Mijlociu. 


— Marjory Muldauer? 

— Da, doamnă. Am tot căutat printre soriceii de 
bibliotecă ce-s cazaţi la mine în motel. Am nevoie de 
cineva, de unul singur, care să mă ajute să fac ceea ce 
trebuie făcut. Până acum m-au refuzat o duzină. Dar am o 
presimtire că Marjory Muldauer nu mă va refuza. 

— Ce vă face să spuneţi acest lucru? 

— Nu prea e încântată de toate scălâmbăielile de acolo, 
din biblioteca lui Luigi. Am o bănuială că nu ar deranja-o să 
vadă că locul acela este condus de nişte adulţi mai 
responsabili. 

— Dar, domnule Peckleman, de ce vreţi ca eu să 
vorbesc cu această fată din partea dumneavoastră? 

— Deoarece, doamnă Chiltington, va asculta o persoană 
rafinată şi educată precum dumneavoastră. Şi când 
dumneavoastră veţi fi cea care-i oferă un card „Mergi la 
Colegiu pe Gratis”, am o presimţire că domnisoara 
Muldauer va deveni răspunsul la rugăciunile noastre, ale 
amândurora. 


Călătoria echipei lui Kyle din Satul Olimpic până la 
Biblioteca Lemoncello fusese extrem de tăcută în cea de-a 
doua dimineaţă a competiţiei. 

În cele din urmă, Akimi rupse tăcerea. 

— Mă întreb ce fel de jocuri trăsnite vom mai pierde şi 
azi. 

— Pe ambele, spuse Miguel. Şi probabil că şi de data 
aceasta va fi vina mea. 

Kyle se simţea şi el destul de demoralizat. Dar, pentru 
că încă mai era căpitanul echipei, se decisese să ţină un 
discurs de pregătire. Poate în felul acesta ar fi putut să se 
convingă şi pe sine însuşi că încă mai aveau o şansă. 

— Luati-o uşurel, oameni buni, spuse el. Uitaţi ce e... 
dacă aţi fi jucat, de exemplu, Frenezia Familială de la 
Lemoncello, iar prima şi a doua oară când aţi fi dat cu 
zarul ar fi picat pe Reparaţii la Conducta sau pe 
Recuperează Câinele de la Hingheri, ce-ati fi făcut? Aţi fi 
renunţat? 

— Da, răspunse Akimi. Aş considera asta un blestem de 
netrecut. 

— Eu, una, n-aş fi renunţat, zise Sierra. Mai ales în cazul 
acesta, când aş fi avut atâtea ture până la sfârşitul jocului. 

— Exact, spuse Kyle. Ei bine, noi mai avem zece astfel 
de ture. În acest moment, scorul este 1 pentru Pacific, 1 
pentru Vestul Mijlociu. Tot ce avem de făcut este să 
câştigăm un joc şi suntem la egalitate cu ei pe primul loc. 

Miguel îşi duse mâna la bărbie. 

— Hm. Acum, că ai pus lucrurile în lumina asta... 

— Da, dar suntem încă pe ultimul loc acum, le reaminti 
Akimi. 

— Şi ceilalţi la fel, spuse Kyle în timp ce bibliomobilul 
opri în faţa bibliotecii. Aşa că hai să mergem acolo şi să 
schimbăm ceva! 


— Bine, făcu Akimi, care era cam insensibilă la 
discursuri încurajatoare. Cum spuneţi voi! 

Aranjamentul din Sala de Lectură Rotunda era uşor 
schimbat în cea de-a doua zi de competiţie. 

Cele două cercuri formate din birouri din mijlocul 
camerei fuseseră izolate în zona mulţimii de spectatori, 
majoritatea lor aflându-se acum la etajele al doilea şi al 
treilea, lângă camerele de filmat. 

Kyle observa ca domnul Peckleman, proprietarul 
motelului, se afla în mulţimea îngrămădită la mesele care 
rămăseseră la etajul întâi. Se uita fermecat la Domul 
Minunilor. 

— Ah, migraţia cocorului siberian! îl auzi Kyle exclamánd 
în aer, fără o ţintă anume. Nu-i aşa că e minunată? 

Întreaga boltă a Domului Minunilor se transformase într- 
un stol de păsări agitat care se ridica spre un cer incredibil 
de albastru, pe deasupra unui peisaj deşertic cu nuanţe 
argiloase. 

— Bine aţi venit, şoricei de bibliotecă! 

Kyle se uită în sus. 

Domnul Lemoncello se urcase pe balustrada balconului 
în dreptul apartamentului său privat - la etajul al doilea! 
Purta o cască de aviator, din piele, cu ochelari şi avea o 
pereche de aripi cu pene cusute pe spate. 

— Astăzi, anunţă domnul Lemoncello, în jocurile cu 
numărul patru şi numărul cinci, veţi folosi biblioteca pentru 
a vă ajuta imaginaţia să prindă aripi, cam ceea ce mă 
pregătesc şi eu să fac. 

— Nu! ţipă doamna Lonni Gause, bibliotecara 
holografică tremurándá, care apăruse brusc după 
tejgheaua receptiei. Nu sări! Vei sfârşi drept o grămadă de 
oase rupte, aşa cum vechea bibliotecă a ajuns doar o 
grămadă de moloz! lar ei, duşmanii cărţilor şi buldozerele 


lor, se vor întoarce! Întotdeauna se întorc! Îi aud duduind 
pe strada principală! 

— Nu vă faceţi griji, doamnă Gause, ţipă domnul 
Lemoncello. Dacă cineva va mai ameninţa vreodată 
această bibliotecă, voi zbura de îndată într-acolo, aşa cum 
ar fi trebuit să zbor atunci, cu ani în urmă. Dar, vai, eram 
prea ocupat să fac afaceri în Beijing ca să vin acasă şi să 
salvez biblioteca mea iubită, lăsându-vă pe toţi cu 
întrebarea „Unde-i Hopa-Mitică?”, deşi numele meu era - 
şi încă este - Luigi. Să trecem mai departe. Aş vrea să vă 
citez versurile lui Rodgers şi Hammerstein - ceva foarte 
uşor de făcut atunci cand eşti într-o librărie lângă 
indicativul 782.14 şi toate acele magnifice melodii de pe 
Broadway - „Sar, plutesc, fug repede, zbor!”. 

Domnul Lemoncello sări de pe balustradă. 

Două mii de spectatori rămaseră cu gura căscată. Câţiva 
îşi acoperiră ochii. 

Pierderea lor. Pierdeau toată distracţia. 

Domnul Lemoncello pluti într-un arc grațios, apoi se 
ridică pentru a se alătura gâştelor canadiene care zburau 
într-un stol în formă de V pe ecranele Domului Minunilor. 

După ce a îndreptat gâştele către Montreal, domnul 
Lemoncello alunecă în jos, pentru a saluta statuile 
cocotate pe pilonii de la baza domului. Eroii-holograme 
erau, din nou, alţii. Kyle făcu stânga împrejur pentru a le 
putea citi numele: Amelia Earhart, Charles Lindbergh, Neil 
Armstrong, Bessie Coleman, Jimmy Doolittle, Howard 
Hughes, Sally Rade, Billy Mitchell, Zburătorii Tuskgee si un 
călugăr pe al cărui piedestal era scris „Eilmer de 
Malmesbury”. 

— Toţi sunt aviatori faimoşi, spuse Miguel când domnul 
Lemoncello execută o rotire triplă şi zbură prin sală ca 
Peter Pan. 


De fapt, el zbura întocmai ca eroul principal al unui film 
Peter Pan pe care Kyle îl văzuse la centrul civic. 

Acum, sub razele de soare care intrau prin ferestrele 
arcuite ale domului, Kyle putea să vadă cablurile care-l 
ţineau pe domnul Lemoncello de undeva de sub aripi. 

Domnul Lemoncello îşi desfăcu aripile şi zbură spre 
podea, iar mulţimea îl aplaudă frenetic. 

—Va mulţumesc, va mulţumesc, spuse domnul 
Lemoncello când picioarele lui atinseră, într-un final, 
podeaua. 

leşi din echipamentul de zbor, iar aripile porniră înapoi 
spre tavan. 

— luhuuu! E aproape la fel de distractiv ca pe scările 
plutitoare. Aproape. Echipe, prima voastră provocare de 
astăzi este să faceţi ideile să zboare, un lucru foarte uşor 
de făcut atunci când te afli într-o bibliotecă. 

— Asta atâta vreme cât n-o dărâmă buldozerele! ţipă 
doamna Gause, a cărei imagine bruiată încă se proiecta în 
spatele punctului de recepţie. 

— Da. Iti mulţumesc pentru intervenţie, Lonni, spuse 
domnul Lemoncello, potrivindu-şi ochelarii pe nas. Dr. 
Zinchenko? Eşti atât de amabilă încât să preiei tu de aici? 
Eu trebuie să mă duc să constitui preastimatul nostru 
comitet de arbitri. 

— Desigur, spuse Dr. Z., care apăru după biroul central 
ca o marionetă. 

Doamna Gause dispăruse. 

— Uimeste-ma! ţipă domnul Lemoncello, tásnind spre 
rafturile cu cărţi de ficţiune si dispărând printr-o altă uşă 
secretă care apăruse de după rafturi. 

— Echipe, spuse dr. Zinchenko, pe fiecare dintre mesele 
voastre de lucru veţi găsi o foaie de hârtie de opt şi 
jumătate pe unsprezece, o agrafă standard, zece 


centimetri de bandá, o pungá de plastic care contine o 
bucatá de lipici si un capsator cu trei capse. 

Kyle şi coechipierii săi îşi verificará masa de lectură. 
Toate obiectele menţionate de Dr. Z. Erau aliniate frumos 
acolo. 

— Pentru a câştiga competiţia de astăzi, trebuie să 
proiectati avionul de hârtie care sta cel mai mult în aer. In 
caz de egalitate, comisia noastră de evaluatori va acorda 
puncte pentru stil şi pentru ceea ce piloţii numesc „acte de 
bravură”. 

La masa echipei Vestului Mijlociu, Marjory Muldauer 
ridică brusc mâna în aer, agitând-o cu gesturi enervante. 

— Da. Avem o întrebare? 

— Doar una, spuse Marjory, încrucişându-şi braţele la 
piept. Ce legătură are construcţia unui avion de hârtie cu 
studiul sau cu biblioteconomia? 

— Simplu, îi răspunse dr. Zinchenko, zborul de test va 
avea loc în trei ore, la ora unu fix. Poţi folosi acest interval 
de timp şi vastele resurse ale bibliotecii pentru a face 
cercetare despre construcţia de avioane. Sau nu. Alegerea 
vă aparţine, ca întotdeauna. 


Camera cu codul 700 de pe etajul al doilea (numitá dupá 
indicativul Dewey pentru arte) era intesatá de Olimpici ai 
Bibliotecilor. 

Fiecare echipá se repezise pe scári, speránd sá fie prima 
care va pune mâna pe Cartea Avioanelor de Hârtie de 
Seymour Simon. Indicativul ei era 745.592. 

Din fericire, biblioteca Lemoncello era dotatá cu opt 
exemplare din acest titlu. 

— Oameni buni, toti citesc exact cartea asta, sopti 
Miguel dupá ce echipa sa pusese mána pe un exemplar si 
se îngrămădise sub un cos de baschet, într-un colt 
îndepărtat, astfel încât sá poată vorbi fără a fi auziti de 
ceilalţi. 

— Da, asta pentru că aici sunt tot felul de schiţe de 
avioane de hârtie, spuse Sierra. 

— Dar, dacă urmăm vreuna dintre schiţele acestea, 
avionul nostru va fi exact ca ale celorlalţi. 

— Avem nevoie de îndrumarea tatălui meu, spuse 
Akimi. 

— Ha? făcu Miguel. 

— Ei, nu fix de tatăl meu, dar de cineva cu o minte ca a 
lui, de arhitect şi inginer în acelaşi timp. 

Miguel se pocni cu palma peste frunte. Avea o idee. 

— Inginerie spaţială, sopti el. 

— Şase sute douăzeci şi nouă punct unu, adauga Sierra. 

Acum era rândul lui Akimi să facă: „Ha?” 

— Scuze. Acesta este numărul Dewey pentru inginerie 
aviatică. 

— Ah, da. Ştiam. 

— Pe uşa următoare, spuse Kyle, aruncând o privire spre 
celelalte echipe. 

Toate şapte se aşezaseră în grupuri de colaborare şi 
puricau de zor cartea cu avioane de hârtie. 

— Haideţi după mine. 


Închise cu zgomot exemplarul lor din carte. 

— Foarte bine. Cred că schiţa asta va funcţiona. Haideţi 
să împăturim nişte hârtie şi să folosim agrafa. 

— Si lipiciul, spuse Akimi. Nu uita că avem şi o bucată 
de lipici. 

Cei patru porniră agale spre camera cu indicativul 700. 
Miguel fluiera ca şi când nimic nu s-ar fi întâmplat. Sierra 
fredona şi ea ceva, la unison cu el. 

Celelalte echipe erau prea ocupate cu dezbaterile 
despre cum ar trebui construite avioanele de hârtie ca să-i 
mai observe şi pe ei. 

În momentul în care Kyle, Akimi, Miguel şi Sierra trecură 
pe lângă uşa cu indicativul 600, observară că locul era 
pustiu. Fiind camera cu tehnologie şi ştiinţe aplicate, 
trecură pe lângă câteva expoziţii animate şi diorame care 
înfăţişau invenţii, plus o expoziţie cu gaze industriale, care 
utiliza tehnologia miroase-si-vezi patentată de domnul 
Lemoncello, care răspândea un miros de ouă stricate. 

— Super! bombăni Akimi. Am ajuns aici chiar de ziua 
sulfului. 

Când dădură colţul de la capătul raftului etichetat cu 
629-632, văzură imaginea holografică a unui bărbat chel 
cu mustață care stătea în spatele unui birou. Purta un 
costum de lână din trei piese şi se juca cu o rachetă mică. 

— Seamănă cu Robert Goddard, zise Akimi. Tata mi-a 
spus despre el. Godard a inventat prima rachetă cu 
combustibil fluid. 

— Figura lui se găseşte şi pe nişte timbre poştale vechi, 
spuse Miguel. 

Ceilalţi îi aruncară nişte priviri nedumerite. 

— Colectionarea de timbre e un hobby foarte interesant. 

— Robert Goddard chiar este un proiectant de rachete, 
preciză Akimi. Poate ne poate ajuta să proiectăm un avion 
mai bun. 


Coechipierii se  apropiară de biroul metalic al 
hologramei. 

— Bună, îi salută holograma, numele meu este Robert. 
Îmi puteţi spune Bob. Eu proiectez şi construiesc avioane 
şi navete spaţiale. Când aveam vârsta voastră, eram 
considerat un tocilar. Acum, chipul meu se află pe un 
timbru poştal. 

— Vedeţi? zise Miguel. V-am spus eu! 

— Profesore Goddard, care este cea mai bună schiţă 
pentru avionul nostru de hârtie? întrebă Akimi. 

— Asta depinde de obiectivul vostru. Tintiti spre distanţă 
sau spre acrobatii aeronautice? 

— Spre distanţă, domnule, zise Akimi. Câştigă cei care 
reuşesc să menţină cel mai mult în aer avionul. 

— Atunci ar trebui să construiți ceea ce constructorii de 
rachete numesc un glisor. 

— Pentru că glisează? întrebă Kyle. 

— Exact. Aş sugera să încercaţi un Seagull. Nu uitaţi să 
aliniati flapsurile de pe aripi, pentru a obţine un balans 
bun. Păstraţi unghiul diedral cât mai obtuz sau orientat 
uşor în sus, stabilizatoarele verticale la aproximativ 
patruzeci şi cinci de grade faţă de planul aripilor... 

— Avionul are un plan? întrebă Kyle, care se pierduse 
printre explicaţii. 

— Continuă, spuse Akimi, care înţelegea, aparent, 
jargonul ingineresc. 

— Nu folosiţi elevatoare, pentru că avionul vostru se va 
opri. 

— Nu vă faceţi probleme cu asta, zise Miguel. Noi 
mergem mereu pe scările rulante. 

Akimi şi Godard se uitară cruciş la el. 

— Nu-i bägati în seamă pe tipii ăştia, spuse Akimi. 
Înţeleg ce vrei să spui. Tatăl meu a proiectat uşile de la 
intrarea în bibliotecă. 


— Acelea care încorporează uşa vechiului seif al băncii? 

— Da. 

— Sunt impresionat, spuse Bob. Tu vei fi cea care va 
lansa avionul? 

— Da, spuseră Kyle, Miguel şi Sierra într-un glas. 

— Excelent. Să foloseşti o mişcare de aruncare lină sau 
medie, apucând avionul chiar de sub vârf. Aparatul acesta 
zboară cel mai bine atunci când îl lansezi puţin în sus, de 
undeva de la înălţime. Puteţi găsi o schemă detaliată şi 
instrucţiuni complete în raftul de sus al biroului meu. Multă 
bafta! Şi distracţie plăcută la impaturit hârtia! 

Robert Goddard dispăru. 

Kyle deschise sertarul de sus. 

Acolo se aflau opt exemplare din schiţa avionului de 
hârtie de tip Seagull. 

— Cred că e câte una pentru fiecare echipă, spuse el. 

— Asta în cazul în care vin şi ceilalţi aici, zise Miguel. 

Dar nu veni nimeni. 

Erau prea ocupați, la mesele lor de lucru din Sala de 
Lectură Rotunda, cu împăturitul avioanelor pe care le 
aleseseră din acea carte aflată în camera cu indicativele 
700. 

La ora unu fix, cele opt echipe îşi aduseră avioanele la 
etajul al treilea. 

Cei opt „piloţi” desemnaţi se urcará pe balustrada 
balconului, unde li se aláturará dr. Zinchenko şi comitetul 
de evaluatori-holograme: Orville şi Wilbur Wright, Amelia 
Earhart, Neil Armstrong şi Leonardo da Vinci. 

Spectatorii erau aliniati în jurul sălii rotunde, aşteptând 
cu nerăbdare ca avioanele de hârtie să-şi ia zborul. 

Leonardo, impopotonat cu robele lui învolburate şi cu 
pălăria láláie specifică perioadei renascentiste, rosti 
numărătoarea premergătoare lansării: ,Cinque, quattro, 
tre, duo, uno - decolează!”. 


Opt avioane de hârtie îşi luară zborul. Multimea izbucni 
în urale, aclamându-şi fiecare favoriţii. 

— E o aruncare mică pentru o hartiutá, dar o planare 
uriaşă pentru hârtiie, spuse Neil Armstrong”. 

Majoritatea avioanelor de hârtie plutiră în cerc, făcând 
spirale în josul celor trei etaje de sub dom, timp de un 
minut sau două. 

insă Seagull-ul construit cu mare grijă al lui Akimi 
rămase în aer patru minute întregi. Audienta rămase cu 
gura căscată, urmărindu-l cum glisează fără a părea că 
pierde din altitudine. In cele din urmă, după ce păru că 
pluteşte o veşnicie, o luă uşor către podea, unde ateriză 
Uşor. 

— lu-huuu! ţipă Kyle. 

Se uită în jos şi-l văzu în mulţime pe tatăl lui Akimi. 
Acesta merse către glisorul câştigător, îl ridică, mândru, de 
pe podea şi îi făcu un semn victorios fiicei sale! 

— Mulţumesc, tată! ţipă Akimi. 

Orville si Wilbur Wright anuntará faptul ca glisorul 
Echipei Gazdă tocmai stabilise un nou record pentru zborul 
unui avion de hârtie făcut de mână. 

— Şi nici nu s-a pierdut în misiune, adáugá Amelia 
Earhart. 

Akimi fu cea care primi de la dr. Zinchenko medalia Top 
Gun. 

Si, uite asa, Eroii Gazde ajunseseră în fruntea 
clasamentului. 


° Parafrazá la celebra frază rostită cu ocazia primei 
călătorii pe Lună: „Un pas mic pentru om, un pas imens 
pentru omenire” (n. T.). 


— Si acum, anuntá dr. Zinchenko, este timpul pentru a 
doua probá a zilei. Pe aici, vá rog. 

Echipele pornirá dupá ea, de la etajul al treilea spre 
Centrul Electronic de Studiu. Toate jocurile video si 
simulatoarele video erau închise. Era o linişte ca-n poveşti. 
Kyle observă ceva nou în camera care fusese întotdeauna 
favorita sa din întreaga bibliotecă: un perete întreg era 
acoperit, de la podea până în tavan, de un ecran video 
panoramic (închis şi el). Kyle scrută cu atenţie ecranul şi 
observă un şir de leduri verzui, răspândite uniform. 

Kyle nu se putu apropia de ecran pentru a-l studia mai 
bine, pentru că la cinci metri în faţa acestuia fusese aşezat 
un gard cu stâlpi de alamă şi cordoane de mătase. 

Deodată, dincolo de cordoanele de mătase, podeaua se 
căscă şi din deschizătură apăru un cap de Apatozaur - 
adică de Brontozaur, aşa cum îi spun ceilalţi mulţumită 
serialului „The Flintstones” - în mărime naturală. 

Giganticul dinozaur avea câteva frunze între dinţi. 
Respirația îi mirosea a salată räncedä; era un miros mai 
greu de suportat ca atunci când la cantina şcolii se 
stricaseră toate frigiderele, taman în Joia cu Taco. 

— luuu-huuu! ţipă domnul Lemoncello, care se afla într- 
o şa trecută pe după gâtul giganticului Apatozaur şi era 
îmbrăcat într-un costum complet de cowboy. 

— Ştiam că dinozaurii au dispărut, dar nu ştiam că erau 
şi asa de tmputiti, mai zise el, trăgând aer adânc în piept. 
Ah, nu-i aşa că sistemul acesta miroase-şivezi este 
incredibil? 

Desfăcu ceea ce semăna cu un fel de centură de 
siguranţă şi sări din şa. 


— Mulţumesc, Brontie’®, spuse el către marele 
Apatozaur. Apropo, mi-a plăcut de sora ta, Charlotte. 
Acum, te rog, du-te şi spală-te pe dinţi. 

Creatura enormă scoase un răget de mulţumire, făcând 
să zangane toate ecranele stinse ale jocurilor video din 
cameră, apoi dispăru înapoi în podea, care se închise în 
urma ei precum un cerc de cărămizi care se prábusesc. 

— Având în vedere că ziua de astăzi este dedicată 
pasiunii de a zbura şi zborului pasiunii, în următorul nostru 
concurs vom vedea care dintre voi va reuşi să 
construiască pterodactilul perfect din punct de vedere 
paleontologic. 

Domnul Lemoncello îşi deschise larg braţele spre 
ecranul imens care acoperea peretele negru. 

— Această cameră a fost dotată recent cu un dispozitiv 
proaspăt ieşit din Fabrica mea de  Imaginatie, 
revolutionarul Joc Gesticulatron. Senzorii de mişcare 
încorporaţi în acel uriaş perete video pot citi limbajul 
trupului jucătorului şi pot folosi gesturile umane pentru a 
controla avatarul din joc. Da, cu Detectorul de Mişcare din 
Gesticulatronul Lemoncello poţi zbura pe cer ca Spioana 
Harriet, în cazul în care spioana Harriet ar fi putut zbura. 

Din nou, Marjory Muldauer oftă zgomotos, s-o audă 
toată lumea şi ridică un braţ în aer. 

— Senzorul meu intern pentru gesturi îmi indică faptul 
că aveţi o întrebare, spuse domnul Lemoncello. Ori e asta, 
ori poate că domnişoara Muldauer încearcă să oprească un 
taxi aici, în cameră. 

Ceilalţi copii (inclusiv coechipierii lui Marjory) chicotiră. 

Marjory îi ignoră. 

— Da, domnişoară Muldauer? spuse domnul Lemoncello. 
' Joc de cuvinte între diminutivul cuvântului Brontosaur şi 


Bronté, numele de familie al scriitoarei Charlotte Bronté 
(n. Tals 


— Ce legáturá are zborul unui dinozaur cu bibliotecile? 

— De fapt, pterodactilii nu erau dinozauri, ci mai 
degrabă nişte reptile zburătoare care au existat în Triasicul 
Superior, în Jurasic şi în cea mai mare parte a Cretacicului. 
Au ratat, oricum, perioada disco, lucru pentru care au fost 
foarte recunoscătoare. Toate aceste informaţii le-am aflat, 
cu mulţi ani în urmă, în biblioteca locală. Acum putem afla 
chiar şi mai multe aducând aceste creaturi dispărute 
înapoi la o viaţă virtuală, ce-i drept, dar precisă din punct 
de vedere istoric. Acesta este modul prin care biblioteca 
viitorului poate prezenta fapte din trecut. Dr. Zinchenko? 
Fii drăguță şi explică modul în care va fi jucat acest joc. 

Se trase de franjurii apărătorilor de la pantaloni. 

— Voi monitoriza acest al patrulea concurs din 
apartamentul meu privat de la capătul holului. Trebuie să- 
mi schimb apărătorile astea până nu încep să fac bătături. 

Domnul Lemoncello îşi luă tálpásita zăngănind din 
pinteni spre Centrul Electronic de Studiu. 

— În următoarea probă, fiecare echipă va alege un 
jucător care se va prezenta aici peste două ore. Cel ales va 
controla, cu ajutorul gesturilor şi al limbajului trupului, 
zborul unui singur pterodactil. Jucătorul care va ajunge 
primul la linia de sosire a cursei noastre aeriene cu 
obstacole va fi cel de-al doilea medaliat de astăzi. Startul 
se va da la patru după-amiaza. Până atunci aveţi la 
dispoziţie toate resursele vaste ale bibliotecii, inclusiv 
toate jocurile din Centrul Electronic de Studiu, desigur. 

Ecranele negre ale jocurilor video care împânzeau 
camera se treziră la viata. Aerul se umplu de piuituri, 
clopoței, pocnituri şi muzică electronică. 

— Genial! spuse un puşti din echipa Sud-Vestului în 
momentul în care simulatorul de modul explorator pe 
Marte se aprinse. Cine vrea să se întreacă cu mine pe 
inelele lui Saturn? 


Kyle era tentat. 

Mai precis, fi lása gura apá dupá asta. 

Dar în momentul acela Akimi îl bátu pe umăr. 

— Tu vei pilota pterodactilul nostru, nu-i asa? 

— Desigur. Dacă asta e ceea ce credeţi şi voi, da. 

— Măi, e un joc video. Tu eşti gamer-ul nostru, zise 
Miguel. 

— Singura chestie cu care am zburat vreodată au fost 
Max, Fang, Iggy si Nudge, din cărţile Maximum Rade’? ale 
lui James Patterson. 

Kyle se uita lung la pustii care trageau cu lasere in 
Spatiul cosmic, aruncau cu catapulte de foc spre zidurile 
castelelor sau faceau scufundari cu delfinii pe ecranele 
strălucitoare care-l înconjurau. 

— Aşadar, unde încep şi eu să studiez dinozaurii? 
întrebă el cu un oftat. 

— În camera cu indicativele de 500, spuseră cei trei 
coechipieri ai săi la unison (datorită faptului că fuseseră 
atenţi la exerciţiile cu zecimale Dewey de la orele 
suplimentare). 

— E mai jos, pe scări, spuse Akimi. Chiar sub noi. N-ai 
cum s-o ratezi. In ea se află un Apatozaur imens pe nume 
Brontie. 


1 Serie de trei volume apărută la Editura Leda (n. Red.). 


Cu ajutorul coechipierilor sái, Kyle gási cáteva cárti 
despre creaturile zburátoare din era preistoricá. 

Pterodactilii aveau aripi formate dintr-o pielitá subţire si 
membrane musculare care se întindeau de la degetele 
sale lungi până la picioarele din spate. Arătau ca nişte 
zmeie cu patru picioare şi nas ascuţit. 

— Mâncau carne şi peşte, spuse Miguel. Cred că nu se 
bágau la gráuntele alea pe care le pune mereu Andrew în 
dispozitivele de hrănit păsări de la motelul domnului 
Peckleman. 

— Oare de ce îi plac acelui bătrân nebun aşa de mult 
păsările? întrebă Akimi, care răsfoia o carte ilustrată 
despre dinozauri. Toate maşinile din parcarea motelului 
sunt acoperite de gáinat. 

— Păi, pentru că e un aviator! spuse Miguel. V-aţi prins? 
Avia-tor? 

— Da, spuse Akimi. Am prins-o p-asta. 

— Ai jucat vreodată vreun joc din acesta pe bază de 
senzori de mişcare? îl întrebă Sierra pe Kyle. 

— O dată. Várul meu avea un Kinect pe aparatul lui 
Xbox 360. Ne-am jucat un joc în care foloseai lovituri de 
karate şi trăgeai cu fulgere în celălalt. 

— Mişto, spuse Miguel. 

— Foarte. Dar cred că tehnologia Gesticulatron a 
domnului Lemoncello e mult mai complicată. 

Echipa lui Kyle nu era singura care făcea cercetări 
despre dinozauri în camera cu indicativele 500. Câteva 
alte echipe avuseseră aceeaşi idee. Aproape toate cărţile 
despre pterosauri (termen format din cuvintele greceşti 
pentru „aripă” şi „şopârlă”) zburaseră de pe rafturi. 

Când se făcu aproape ora patru, un băiat deşirat din 
echipa Sud-Vestului, îmbrăcat în blugi, se duse agale spre 
Kyle, Akimi, Sierra si Miguel, care se prábusiserá în 
scaunele de piele care semănau cu nişte ouă de dinozaur. 


— O excelentá expozitie de animatronicá aviaticá, nu? 
spuse el. Designul glisorului vostru a fost perfect. 

— Multumesc. Numele meu este Akimi Hughes, spuse 
ea, făcându-i cu mâna. Eu am fost inginerul-sef în proiectul 
cu avionul de hârtie. 

— Eu sunt Angus Harper. Din Texas. 

— Tatăl meu este inginer, spuse Akimi, cu o undă de 
satisfacţie în glas. Cred că sunt făcută pentru a proiecta 
chestii. 

Harper încuviinţă din cap: 

— Tatăl meu este pilot de încercare. Am primit lecţii de 
zbor încă de când aveam şase anişori. 

— Faci mişto de noi, spuse Kyle, închizând cartea cu 
dinozauri. 

— Mnu. Mi s-a oferit deja un angajament cu Academia 
de Forte Aeriene a Statelor Unite. 

— Chiar dacă eşti încă în şcoala generală? întrebă 
Sierra. 

— Ei bine, cred că unii dintre noi sunt ,fácuti” să zboare. 

— Aşadar, cine o să piloteze pterodactilul în echipa ta? 
întrebă Miguel, dregându-şi glasul. 

— Mă bate-un gând să fac o încercare. Ne vedem sus, 
oameni buni. 

Angus Harper se îndepărtă agale de ei. 

— Aşadar, zi-mi mai multe despre puştii ăia din 
Maximum Râde. Cum făceau, exact, ca să zboare? 

— Mutatii genetice, zise Sierra. 

— Ah! Pai, nu cred ca avem timp de asa ceva... 

— Nu-ti face griji, frate, zise Miguel catre Kyle. Daca 
Tornada din Texas ia urmatoarea medalie, inca mai avem 
sanse pentru primul loc. 

— Da, noi si alte trei echipe. 

La ora patru dupá-amiaza fix, Kyle statea cu picioarele 
fixate pe nişte amprente de pantofi strălucitoare 


imprimate ín podea, aliniat cu ceilalti sapte competitori, cu 
fata la peretele-ecran. 

În Centrul Electronic de Studiu fuseseră instalate 
camere de televiziune, astfel încât spectatorii, din 
bibliotecă sau de acasă, să poată urmări marea cursă a 
reptilelor zburătoare. Markerii luminosi distantau jucătorii 
la doi metri unul de celălalt. În felul acesta, aveau suficient 
spaţiu să-şi rotească braţele. 

În dreapta lui Kyle se afla Angus Harper. 

În stânga lui se afla o fată din echipa Nord-Vestului care 
purta hijab. 

Fata îl fixa pe Kyle cu privirea. 

— Um... bună, zise el. Eu sunt Kyle. 

— Da, ştiu acest lucru. 

— Deci... aaa... pe tine cum te cheamă? 

— Abia Sulayman. lar în scurt timp îţi voi da ceaţă! 

Kyle incuviinta. 

— Bine de ştiut. 

Dr. Zinchenko veni în faţa jucătorilor, cu mâinile 
împreunate ferm la spate. 

— Senzorii de mişcare din ecran vor detecta mişcările 
braţelor, ale capetelor şi ale piepturilor voastre, explică ea. 
Nu pásiti dincolo de markeri sub nicio formă. 

Dacă faceţi asta, veţi pierde controlul asupra reptilei 
zburătoare şi se va prăbuşi. Dacă vreţi să mergeţi spre 
stânga, aplecati-vá în acea direcţie. Dacă vreţi la dreapta, 
aplecati-va spre dreapta. Dacă vreţi să urcați, ridicaţi 
capul; pentru a plonja, uitati-va spre podea. Când dati din 
braţe în sus şi în jos, pterodactilul va da din aripi. 
Întrebări? 

— Da, doamnă, spuse Angus. Cum impulsionăm 
pasărea? Eu... simt o nevoie - nevoia de viteză. 

— Pentru a accelera nu trebuie decât să daţi mai repede 
din braţe. În orice caz, ţineţi cont: cu cât zburati mai 


repede, cu atât pterodactilul vostru va consuma mai multă 
energie. Avatarul vostru înaripat are un simbol cu 
,baterie” pe spate. Daca vá consumati prea repede 
combustibilul, veţi cădea. Scopul acestui joc este să 
ajungeţi primii, în condiţii de siguranţă, la craterul 
vulcanului din larg. 

Când termină de vorbit dr. Zinchenko, peretele din 
spatele ei se transformă într-un spectaculos peisaj din 
lumea preistorică. Kyle putu să vadă dinozauri care rodeau 
ramuri de copaci înalţi în mijlocul pădurii tropicale. Apoi un 

Tyrannosaurus Rex scoase un răget şi tropăi prin jungla 
deasă, făcând un grup de velociraptori s-o ia la fugă 
chirăind. Era ca şi cum ai fi fost în filmul Jurassic Park. 
Toate creaturile despre care citise Kyle şi le studiase în 
cartea cu dinozauri de la etajul inferior viermuiau acum pe 
ecranul gigantic din faţa lui. 

— Vreau să văd opt pterodactili, strigă dr. Zinchenko. 

Deodată, pe ecran apărură opt creaturi înaripate, câte 
una în faţa fiecărui jucător. — Daţi din braţe, îi instrui dr. 
Zinchenko. 

Cei opt jucători se conformară. Reptilele zburătoare îşi 
ridicară şi-şi lásará în jos aripile, în tandem cu 
corespondentii lor umani. 

Deodată, o reprezentare gigantică a chipului domnului 
Lemoncello apăru pe ecranul video. 

— Eliberati monstrii! ţipă el. 

Startul cursei cu pterodactili fusese dat. 


Kyle dădu din braţe si îşi ridică bárbia. 

Reptila lui zburătoare se ridică spre cer. 

Jocul răspundea la comenzi la fel ca Xbox-ul vărului său, 
cu diferenţa că senzorii dispozitivului dezvoltat de domnul 
Lemoncello erau, aşa cum şi bănuise Kyle, mult mai 
sofisticati şi mai sensibili. 

Îşi clătină corpul într-o parte, iar pasărea lui se strecură 
prin deschizătura îngustă a unui pâlc de copaci preistorici. 

După ce depăşi obstacolul acela, Kyle coti brusc la 
stânga pentru a evita fălcile cäscate ale unui 
Tyrannosaurus Rex. Opt dintre aceşti monştri urlători cu 
braţe scurte apăruseră de nicăieri pentru a-i ataca pe 
neaşteptate pe cei opt pterodactili. 

Trei dintre oponenții lui Kyle fuseră doborati, inclusiv 
puştiul din echipa lui Marjory Muldauer. 

Angus Harper şi Abia Sulayman erau chiar în spatele lui 
Kyle. Acesta evită capcana T-rex-ului şi ajunse la o plajă cu 
nisip pe care câţiva dinozauri mai mici îşi construiau 
cuiburile. Kyle dădu de câteva ori din braţe şi se ridică pe 
deasupra mării învolburate. 

În depărtare, la orizont, Kyle văzu un vulcan care scuipa 
lavă încinsă. Era linia de sosire. 

Începu să dea şi mai repede din aripi. 

Când făcu asta, nivelul bateriei, indicat de simbolul de 
pe spatele pterodactilului său, scăzu la trei sferturi. Dr. 
Zinchenko avusese dreptate. Zburatul cu viteză golise 
chiar şi mai rapid puterile păsării-dinozaur. 

Deodată, o altă „reptilă zburătoare” din cărţile cu 
dinozauri apăru pe cer: era un Pteranodon gigantic, cu o 
anvergură a aripilor de zece metri. Era de patru ori mai 
mare decât celelalte zburătoare şi scoase nişte urlete 
stridente în direcţia piticilor din stolul de pterodactili. 

Kyle îşi păstră calmul şi îşi directioná reptila spre o zonă 
care spera să se afle în „unghiul mort” al Pteranodonului. 


Bestia uriaşă îl înfulecă cu totul pe unul dintre zburători, 
lucru care o înspăimântă de-a dreptul pe Stephanie 
Youngerman, din echipa Muntenilor. Aceasta scoase un 
țipăt, păşi dincolo de marker şi se präbusi în ocean. 

În cursă mai rămăseseră doar Kyle, Angus şi Abia. 

— Dacă aş fi putut zbura mai repede, as fi ajuns din 
urmă ziua de mâine! strigă Angus. 

— lar acolo m-ai fi întâlnit pe mine! ţipă şi fata. 

Cei doi copii îşi agitau braţele cu furie. Avatarurile lor 
tásnirá în sus ca nişte rachete, brăzdând cerul limpede cu 
dârele albe pe care le lăsau în urma lor. 

Kyle o văzu pe Abia strângându-şi braţele pe lângă corp, 
lucru care îi conferea o aerodinamică foarte bună. Trecu 
un pic în faţa lui Angus. 

Kyle făcu tot posibilul să imite mişcările Abiei, dar fu 
zgaltait de curenţii de aer care se formau în urma ei. Isi 
mişcă braţele în sus şi-n jos până începu să semene cuo 
pompă de bicicletă care a luat-o razna. 

Tásnise înainte, cu viteză sporită, dar bateria îi scăzu 
până la un sfert din capacitate. Lumina verde începea să 
devină roşie. 

lar insula vulcanică încă mai era la câteva mile 
depărtare. 

Kyle nu avea nicio şansă să ajungă acolo fără să rămână 
în pană de energie. 

Scăzu viteza, dorindu-şi ca în jocul acesta cu pterodactili 
zburători să se găsească şi ceva resurse de energie 
stocate pe undeva. În majoritatea jocurilor video existau 
metode prin care puteai recăpăta energia vitală pierdută şi 
astfel să poţi juca mai departe. Dar în acest joc nu puteai 
vedea nimic altceva în afara celorlalţi doi pterodactili şi a 
insulei din depărtare. 

În momentul acela, Kyle îşi aminti un lucru pe care-l 
citise în cercetările lui prin bibliotecă. 


Pterodactilul era o pasáre carnivorá. 

Se hránea cu carne si cu pesti. 

Poate că în oceanul de sub el ar fi putut găsi nişte peşti 
virtuali. 

Merita să încerce, măcar. 

Îşi cobori obrazul, trimitándu-si pasărea-dinozaur într-un 
plonjon, apoi se stabiliză la câţiva inchi de valurile 
înspumate ale oceanului video. 

Apa colcăia de peşti. 

Kyle deschise gura. 

Pterodactilul îşi deschise larg fălcile ascuţite. 

Kyle făcu un gest ca de gâscă. 

Pterodactilul băgă botul în apă şi îşi umplu guşa cu 
peşti. 

Kyle auzi un zvârrrr-ding! şi văzu simbolul bateriei 
trecând de la culoarea roşie la cea verde, crescând de la o 
baterie aproape goală la una încărcată complet. 
Ridicându-şi capul, câştigă din nou altitudine si tasni pe 
cer. 

Se lăsă apoi în jos, tintind spre vulcan. Abia Sulayman, 
care se aflase la vreo sută de metri în faţa lui, se opri 
brusc în aer. Simbolul bateriei ei era roşu complet. Kyle 
trecu ca vântul pe lângă ea. Abia căzu ca un os fosilizat de 
dinozaur. 

Mai în faţă, Angus părea că zboară pe vapori de benzină 
- se hurducăia, se poticnea si se scutura din toate 
încheieturile. 

Kyle văzu că şi el avea bateria roşie în momentul în care 
tasni pe lângă el. 

— Ai trişat, cu siguranţă! ţipă Harper în momentul în 
care pterodactilul său plonjă spre mormântul său de apă. 

— Nu! strigă Kyle executând un luping destul de bun cu 
ajutorul mişcării şoldurilor. Mi-am făcut temele, atâta tot! 


În momentul în care pterodactilul ajunse la vulcan, din 
bazinul clocotind apăru un balon cu aer cald. În gondola 
balonului se afla un avatar video al domnului Lemoncello, 
îmbrăcat precum Vrăjitorul din Oz. 

— Cálduroase si  splendidominunate felicitări, Kyle 
Keeley, tună domnul Lemoncello. Ai jucat bine şi ai studiat 
şi mai bine. Tu eşti adevăratul Împărat al mustelor. 
Aşadar, prin puterea care mi-a fost acordată de furnizorul 
de energie electrică, chiar dacă ei nu ştiu că port o vestă 
azi, iti acord medalia de Cercetátor Olimpic pentru merite 
deosebite în gestionarea peştilor. Diseară, la Satul Olimpic, 
tu şi cu colegii tai de echipă vă veţi desfáta cu un ospăț 
din crochete de peşte şi sandviciuri Filet-O-Fish, pentru a 
celebra deşteptăciunea ta. 

Kyle spera că la cină vor avea şi ceva tort, pentru că în 
mod clar el şi coechipierii săi aveau ceva de sărbătorit în 
acea seară! 

Şi, deodată, ajunseseră în fruntea clasamentului! 


Marjory Muldauer privea cum triumfátorul Kyle Keeley si 
fericita lui echipă de nátáfleti se urcau în bibliomobil. 

Cei patru dădeau bucuroşi din braţe, trimițând bezele 
victorioase tuturor. 

Lui Marjory încă nu-i venea să creadă scena la care 
tocmai asistase. Puşti care dădeau din braţe în sus şi-n jos 
pentru a face nişte creaturi video să zboare către un 
vulcan închipuit? 

Să-ţi fie ruşine, domnule Lemoncello, se gândi ea cu 
ciudă. Dacă n-aş fi avut nevoie de bursa aceasta pentru a 
lua în considerare admiterea la colegiu, m-aş retrage 
imediat din jocurile astea prostesti! 

Marjory şi colegii ei de echipă se urcară în bibliomobilele 
lor pentru călătoria de întoarcere în Satul Olimpic, care, în 
opinia ei, era doar un motel jalnic, mediocru - genul de loc 
frecventat de agenţii de vânzări dubioşi şi de echipele de 
atletism din licee. Marjory luă o carte de pe unul dintre 
rafturile din spate. Casa umbrelor de Charles Dickens. 
Mda, se potrivea cu starea ei de spirit. 

— Fruntea sus, oameni buni, spuse, încurajator, 
Margaret Miles, bibliotecara care supraveghea echipa din 
Vestul Mijlociu. Şi ce dacă puştii din Ohio au câştigat două 
medalii azi? Mai sunt încă opt jocuri de jucat. Competiţia 
asta nu e nici pe departe terminată. 

— Puştiul acela, Kyle Keeley, e bun, spuse Nicole 
Wisniewski, una dintre coechipierele mai puţin îndrăzneţe 
ale lui Marjory. A fost deştept, cu felul în care a reîncărcat 
bateria pterodactilului. 

— E un gamer, pufni Marjory către Nicole. Desigur că a 
câştigat jocul video. Dar nu ştie nicio boabă despre 
sistemul zecimal Dewey. De aceea l-am bătut la jocul cu 
aranjatul cărţilor în raft. 

— De fapt, spuse Nicole, noi toţi l-am bătut. 

Marjory aruncă spre colega ei o zmeură udă. 


— Da, cum sá nu. Ca si cum voi ati fi avut vreo sansá 
acolo fárá mine. 

— Marjory? Nu uita, nu există ,eu” în cuvântul ,echipá”, 
spuse doamna Miles. 

Şi ce dacă? se gândi Marjory. 

Pentru a se mai relaxa după ziua aceasta îngrozitoare, 
Marjory se duse în holul motelului şi începu să 
reorganizeze raftul cu broşuri turistice. 

Toţi ceilalţi olimpici, cu tot cu inutilii colegi de echipă ai 
lui Marjory, se aflau la localul cu pizza de lângă motel, 
luând cina şi jucând, probabil, tot felul de jocuri video 
tembele. 

Andrew Peckleman, băiatul cu ochelari de olimpic care 
lucra la motel, veni în hol cam pe când ea ajunsese la 
jumătatea activităţii de reorganizare a broşurilor. 

— Mergi pe un sistem de clasificare alfabetică sau pe 
ceva mai complex? 

— Le categorisesc în funcţie de tipul atracției, spuse 
Marjory. Activităţi în aer liber, locuri istorice, locuri pentru 
cumpărături - împărţite la rândul lor, desigur, în: modă, 
antichităţi şi suvenire. 

— Desigur, spuse Andrew. 

— lar aici vei găsi variante pentru cină. 

Andrew zâmbi: 

— Nu-i asa ca organizarea informaţiei este 
extraordinară? 

— Da, spuse Marjory. Cu siguranţă este mai stimulativă 
din punct de vedere intelectual decât jocurile video. 

— Ai avut zi grea azi la Olimpiada din Bibliotecă? 

— Ha! Biblioteca aia a domnului Lemoncello e la fel de 
ridicolă şi absurdă ca domnul Lemoncello însuşi. 

— Aşa este, spuse Andrew pe un ton nazal. Mă tem că 
domnului Lemoncello nu-i plac biblioteci qua biblioteci. 

Marjory aproape că scoase un oftat. 


— Tu chiar folosesti cuvántul ,qua”? 

— Da, spuse Andrew potrivindu-si cu un deget ochelarii 
pe nas. Dar doar atunci când folosinţa lui este justificată. 

În hol intră cu paşi uşori o doamnă cu o jachetă de 
blană, cu franjuri. 

— Bună, Andrew. 

— Ah, bună ziua, doamnă Chiltington. Ce faceţi? 

— Am venit s-o văd pe domnişoara Muldauer. 

— Cine sunteţi dumneavoastră? întrebă Marjory. Şi de 
ce aveţi un animal mort pe după gât? 

— E cam frig azi, dragă. Andrew, eşti amabil să ne laşi 
puţin singure? Trebuie să vorbesc ceva între patru ochi cu 
domnişoara Muldauer. 

— Dar... 

— Andrew? se auzi vocea unchiului său dinspre uşa de 
la intrare. Trebuie să ungem sistemul de reglare la 
dispozitivele de hrănit păsări. 

— Chiar acum? 

— Cu cât mai repede, cu atât mai bine. Am observat o 
veveritá hrănindu-se cu capul în jos la dispozitivul numărul 
opt. Trebuie să oprim asta. O suprafaţă mai alunecoasă s- 
ar putea să fie soluţia. 

— Dar... 

— la-ţi ramas-bun de la Marjory, Andrew, sugerä 
doamna Chiltington. 

— OK. Pe mai târziu, Marjory. Trebuie să mă duc la 
lucru. 

Doamna Chiltington aşteptă până când Andrew ieşi cu 
unchiul său pe alee. 

Apoi începu. 

— Domnişoară  Muldauer, pot sá fiu sinceră cu 
dumneavoastră? 

Marjory ridică din umeri. 

— Mda, cum vreţi. 


— Am venit aici în această seară în calitate de 
reprezentant al Ligii lubitorilor de Biblioteci Ingrijorati. 

— Cine-s ăştia? 

— Un grup de cetăţeni locali care iubesc bibliotecile şi 
care consideră că domnul Luigi L. Lemoncello este o 
amenintáre pentru tot ceea ce pretuim noi. 

— Omul acela e un şarlatan de mare clasă, spuse 
Marjory. 

— Întocmai aşa este, spuse doamna Chiltington privind 
roată în jur pentru a se asigura că sunt singure în hol. Mă 
întrebam dacă nu ne-ai putea ajuta pe mine şi pe domnul 
Peckleman cu un mic... proiect? 

— Sunt cam ocupată să câştig jocurile acestea. 

— Chestia asta n-o să-ţi răpească prea mult timp, 
promit. Dar, dacă lucrăm împreună, sunt sigură că vom fi 
amândouă satisfăcute de rezultat. 

— Ce vreţi să spuneţi? 

— Cu ajutorul tau, Marjory, sunt convinsă că-l vom 
convinge pe domnul Lemoncello să abandoneze ideile sale 
infantile şi periculos de contagioase despre cum ar trebui 
condusă o bibliotecă. Unele lucruri chiar nu-şi au locul în 
aceste temple ale cunoaşterii. Mă refer la lucruri precum 
jocurile video cu dinozauri zburători. 

— Şi de ce aveţi nevoie de mine? 

— Pentru că în Biblioteca Lemoncello cărţile nu sunt 
disponibile doar vouă, celor treizeci şi doi de olimpici. 

— Poftim? întrebă Marjory ridicând o spranceana. Vreti 
să mă uit într-o carte? 

— Exact, Marjory. O carte. Doar una. 

— Nu pot. Nu în timpul jocurilor. 

— Imi pari o domnişoară deşteaptă. Eşti sigură că nu 
poţi găsi o cale de a fenta regulile? 

— Şi cu bursa mea cum rămâne? 


— Fá asta pentru mine si nu vei mai avea nevoie de 
banii domnului Lemoncello. Domnul Peckleman şi cu mine 
vom garanta finanţarea ta pentru colegiu. Poţi s-o numesti 
cartea „Du-te la colegiu pe gratis”. Familia mea este 
extrem de bogată, Marjory. Aşa a fost de secole. 

Interesant. Dacă îndepărta o singură carte din stoc, 
Marjory îi putea ajuta pe aceşti localnici să pună capăt 
noțiunilor greşite ale domnului Lemoncello despre cum ar 
trebui condusă o bibliotecă şi, în acelaşi timp, ar câştiga şi 
o bursă completă pentru colegiu. 

— Aşadar, ce e aşa de special la cartea asta? 

— Este, dacă vrei, buturuga mică ce va răsturna carul 
mare. Odată ce cartea iese din Biblioteca Publică a 
oraşului Alexandriaville, suntem destul de siguri că şi 
domnul Lemoncello va dori să plece. 


Kyle nu se îngrijoră când dr. Zinchenko făcu anunţurile 
de dimineaţă în cea de-a treia zi de concurs. 

— Cele două concursuri de azi vor fi centrate pe cărţi. 

Kyle ştia că Sierra Russell se putea descurca cu orice 
legat de cărţi, indiferent ce provocări i-ar fi lansat cei care 
au construit jocurile. 

— Azi este rândul tău să străluceşti, îi spuse el. 

— Voi face tot ce-mi stă în putinţă, spuse Sierra. 

Când toate  bibliomobilele ajunseră la Biblioteca 
Lemoncello, Clarence şi Clement, agenţii de pază, le 
înmânară tuturor concurenţilor câte un smartphone nou- 
nout. 

— Veţi avea nevoie de ele în primul joc de astăzi, spuse 
Clarence. 

— Dar după aceea le puteţi păstra, adăugă Clement. 

Super! se gândi Kyle. Chiar dacă echipa lui ar fi urmat să 
piardă de data aceasta, tot s-ar fi ales cu un cadou 
smecher. 

Celor opt echipe le fuseserá pregátite niste mese de 
lucru în Sala Rotunda. Spectatorii erau adunaţi lângă 
pereţii camerei circulare. 

— Vă rog să deschideţi browserele web din telefoane, 
spuse dr. Zinchenko de după biroul central, şi mergeţi la 
adresa lemoncello.it. 

Kyle făcu întocmai. Apoi o ajută şi pe Sierra să facă 
acest lucru. Miguel şi Akimi se descurcau singuri. 

— Va rog să introduceţi codul de joc unu-zero-zero-doi- 
patru. 

Toţi jucătorii se conformară. 

— Excelent, spuse dr. Zinchenko. 

Deasupra lor, Domul Minunilor se transformă într-un 
uriaş ecran video pe care scria: „Bine aţi venit la Bătălia 
Cărţilor”. 


— Vă rog sá introduceţi numele şi prenumele si, apoi 
apăsaţi pe „Intră în joc”. Când sunteţi toţi online, eu, ca 
maestru al jocului, vă voi arăta o serie de zece întrebări, 
fiecare cu câte patru variante de răspuns. Pentru fiecare 
dintre întrebări aveţi la dispoziţie zece secunde pentru a 
selecta răspunsul pe ecranul telefonului vostru. 
Lemoncello.it va calcula instantaneu scorul fiecăruia pe 
baza corectitudinii şi vitezei răspunsului. Apoi va afişa 
clasamentul primilor cinci jucători. În cazul în care unii se 
vor afla la egalitate, echipa cu cei mai mulţi jucători în top 
cinci va câştiga prima medalie de astăzi, numită Libris. 

Sus, pe Domul Minunilor, apărură deodată treizeci şi 
două de nume scrise cu litere multicolore. 

— Să începem, zise dr. Zinchenko. Prima întrebare: cum 
se numeşte cartea în care unul dintre personaje aruncă în 
capul altuia cu un con de pin? 

O muzică intensă, plină de suspans se auzi dinspre 
boxele invizibile ale Sălii de Lectură Rotunda. 

Pe dom apărură patru răspunsuri, fiecare identificat 
printr-o forma geometrică. Era un pătrat pentru 
Nepriceput'* de Gordon Korman, un triunghi pentru 
Incurcätura de noduri}? de Lisa Graff, un hexagon pentru 
Märuntelul!* de Mark Goldblatt si un oval pentru Cartea 
postalá de Tony Abbott. 

— Pátratul, sopti Sierra. 

Kyle, Akimi si Miguel nu mai stătură pe gânduri, 
deoarece cronometrul deja ajunsese de la zece la cinci 
secunde numai cât durase sá citească răspunsurile 
posibile. 


2 Ungifted, în limba engleză, în original (n. T). 
13 A Tangle of Knots, în limba engleză, în original (n. T.). 


14 Twerp, în limba engleză, în original (n. T.). 


Cánd cronometrul ajunse la zero se auzi un gong. 
Pátratul rosu, corespunzátor titlului Nepriceput, se aprinse 
şi primi simbolul pentru răspunsul corect. Conform tabelei 
de marcaj de pe tavan, treizeci din cei treizeci şi doi de 
concurenţi răspunseseră corect, inclusiv toţi cei patru 
jucători din Ohio, desigur. 

— Bravo, Sierra! spuse Kyle. 

— Întrebarea numărul doi, anunţă dr. Zinchenko. Familia 
Watson s-a dus la Birmingham, Alabama, în 1963. În ce 
oraş locuia familia Watson? 

Patru variante de răspuns apărură pe ecranele 
telefoanelor: Detroit, Kansas City, Kalamazoo şi Flint. 

— Flint, spuse Sierra. 

Toti jucătorii din echipa-gazdá apásará pe simbolul oval, 
corespunzátor orasului Flint. 

Ráspunsul Sierrei fusese, si de aceastá datá, corect. 

— lu-huu! fácu Kyle. 

Deodatá, Marjory Muldauer, care se afla la douá mese 
mai încolo, se ridică în picioare. 

— Dr. Zinchenko? 

— Da, domnisoará Muldauer? 

Aceasta arátá cu degetul spre Sierra. 

— Fata aceea din Ohio le spune coechipierilor sái ce 
răspunsuri sá dea. 

Tremuránd uşor, Sierra se ridică si ea în picioare. 

— Este acest lucru împotriva regulilor, dr. Zinchenko? 

Kyle se ridică şi el. 

— Nu ne-ati spus că nu ne putem ajuta între noi. 

— Da, zise Miguel, care se ridicase şi el. 

— Şi eu zic la fel ca ei, adăugă Akimi, care stătea în 
picioare lângă coechipierii săi. 

— Aveţi dreptate, nu am specificat ca aceasta 
colaborare ar însemna că trisati, zise dr. Zinchenko. 


— Dar asta înseamnă că triseazá! ţipă Marjory, făcând 
stânga împrejur şi fixându-l necruţător pe Kyle cu privirea. 
Aici nu mai e cu dat din braţe şi cu dansul pinguinului, Kyle 
Keeley. Aici vorbim despre lucruri serioase. Serioase la 
modul „Bătălia Cártilor”. Toţi cei din echipa ta trebuie sá 
ştie despre ce material e vorba, pe dinafară. 

— Sunt de acord cu domnişoara Muldauer, tună domnul 
Lemoncello. 

Faţa lui, care arăta ciudat din cauza curburilor ecranelor, 
umplea acum toate ecranele de sub dom. 

— Oricât de mult mi-ar plăcea munca în echipă, în acest 
joc trebuie să jucaţi toţi solo, ca Han în Războiul stelelor, 
deşi mă rog, el l-a avut mereu pe Chewbacca în scaunul 
copilotului. Dar acest lucru nu se întâmpla aici sau acolo, 
ci într-o galaxie foarte, foarte îndepărtată. Reluati jocul, 
olimpicilor. Şi, de aici înainte, nu vă mai consultaţi cu 
coechipierii. Tineti ochii doar la ecranul telefonului. 

Bătălia Cartilor continuă. 

Kyle nimeri câteva întrebări de unul singur, dar timpul 
său de reacţie fu mai lung decât al tuturor celorlalți 
jucători, astfel încât numele lui nu mai apăru deloc pe 
tabela de marcaj. După cea de-a noua întrebare, Marjory 
Muldauer, Sierra Russell şi o fată din Knoxville, Tennessee, 
pe nume Jennifer Greene, erau la egalitate pe primul loc. 

— lată şi întrebarea finală, zise dr. Zinchenko. Vă mai 
spun o dată, aveţi la dispoziţie doar zece secunde pentru a 
alege răspunsul. Cum se numeşte cartea în care un 
bebeluş este venerat de nişte gândaci? 

Uau! Kyle chiar ştia răspunsul la această întrebare, 
pentru că citise cartea cu o vară în urmă. Apăsă repede pe 
hexagonul violet din dreptul titlului Gregor, călătorul peste 


mări şi țări de Suzanne Collins, care mai scrisese si 
Jocurile foamei. 

Se auzi gongul. 

Răspunsul lui Kyle fusese corect. 

Insă cel al Sierrei nu fusese. 

— Imi pare rău, zise ea. Am citit cartea aceea când 
aveam şase ani. Am uitat... — E-n regulă, spuse Kyle. 

Intre timp, la masa celor din Vestul Mijlociu, toată lumea 
sărea şi făcea dansul victoriei. 

Trebuie că Jennifer Greene, din echipa celor din Sud-Est, 
alesese şi ea răspunsul greşit. 

Asta pentru că, potrivit tabelei de marcaj, Marjory 
Muldauer tocmai câştigase cea de-a cincea medalie. 


'5 Gregor the Overlander, în limba engleză, în original (n. 
Ta 


— Încă mai suntem în cursa pentru primul loc, îi aminti 
Kyle Sierrei. 

Sierra cobori privirea. 

— Da, oameni buni, dar v-am dezamăgit... 

— Nu chiar, zise Akimi. Ai văzut tu pe vreunul dintre noi 
câştigând ultimul joc? Eu am crezut că titlul cu gândacii 
este Harry Potter şi Prizonierul din Azkaban, pentru că ei 
mâncau ghiveci de gândaci la Honeydukes. 

— Vom câştiga următoarea medalie, o să vedeţi, spuse 
Miguel. 

— Să trecem aşadar la jocul cu numărul şase, spuse dr. 
Zinchenko, care încă se mai afla în spatele biroului circular 
de bibliotecar aflat în mijlocul încăperii. Vă rog să vă 
concentrați privirea în zona dintre arcul holului şi intrarea 
în Sala Copiilor. 

Clarence şi Clement intrară în camera rotundă pentru a 
face loc. Spectatorii se dădură cu bunăvoie din calea lor. 
Musculoşii aceştia erau gigantici amândoi. 

— Jucători, aceasta va fi, de asemenea, o competiţie 
solo, zise dr. Zinchenko. Vă rog să alegeţi un jucător care 
să va reprezinte echipa. O paradă de personaje 
costumate, dar şi de personal ajutător care va purta 
pancarte, va mărşălui curând din hol, se va plimba de-a 
lungul zidului din spate şi va ieşi spre Sala Copiilor. 
Următoarea voastră sarcină va fi să potriviti personajele şi 
pancartele, astfel încât să obţineţi titluri celebre de cărţi 
pentru copii. Jucătorul care va reuşi să identifice cel mai 
repede şi corect titlurile şi autorii lor va câştiga cea de-a 
şasea medalie a noastră, medalia cu titlul „Am reusit!”. 

— Am jucat odată un joc din acesta cu corespondențe, 
dintr-o revistă, zise Miguel. 

— Foarte bine, spuse Sierra. Tu ar trebui să fii jucătorul 
nostru în această rundă. 

— Nici vorbă. Dacă pici de pe cal, ce faci mai departe? 


— O vânătaie pe fund? întrebă Akimi. 

— Nu, spuse Kyle râzând. Te urci înapoi în şa. 

Miguel fu de acord. 

— Asta este şaua ta, Sierra. 

— Nu vreau să mai pierd încă un joc... 

— Nu vei pierde, zise Kyle. Tu eşti cel mai tare şoricel de 
bibliotecă. Am zis-o într-un sens bun! 

— Nu in sensul de creaturä-enervantä-care-roade- 
cotoarele-cártilor, adauga Akimi. 

— Mulţumesc... cred, zise Sierra. 

— Să înceapă parada! comandă dr. Zinchenko. 

Pe bandă, o fanfară de alămuri începu un marş de 
Sousa?**, iar din hol îşi făcu apariţia un ansamblu bizar de 
personaje costumate şi de purtători de pancarte care se 
îndrepta spre Sala Copiilor. 

Kyle nu putea să desluşească sub nicio formă ceea ce 
vedea: 

Un cavaler alb. 

Doi oameni care împingeau un scrin pe roţi. 

O doamnă care împletea un ciorap de lână foarte lung, 
care se târa în urma ei pe podea. 

O farfurie cu ouă vopsite în verde. 

O fată care ducea o geantă mov, strălucitoare. 

O actriţă îmbrăcată ca o vrăjitoare. 

Un băiat îmbrăcat ca un biet orfan dintr-unul dintre 
romanele de Charles Dickens, care purta litera „I”. 

Trei actori care topáiau în costume de pinguin. 

Un buchet de crini. 

Un actor costumat în leu. 

O bucată de şuncă pe o farfurie. 

Un bărbat care împingea un aparat de făcut popcorn. 

O lună de hârtie. 


16 John Phillip Sousa, compozitor american care a scris 
opere comice şi marşuri (n. T.). 


Si, în cele din urmă, unul dintre bibliotecarii de referinţă 
din Alexandriaville, doamna Maria Simon, care ducea o 
copie ferfenititá din revista Time. 

— 0... K... zise Kyle. Toate astea au fost destul de la 
nimereală. 

— Nu, spuse Sierra, care simţea că-şi recapătă 
încrederea în ea. E destul de simplu. Trebuie doar să pui 
piesele cap la cap. Pot face asta. 

— Bine, zise Akimi. Pentru că eu cu siguranţă nu pot. Tot 
ce am ghicit a fost Ouă verzi cu şuncă de Dr. Seuss. 

— Poftim? Cum? întrebă Kyle. 

— Pai... n-ai văzut un tip cu o farfurie cu ouă verzi şi un 
altul cu o bucată de şuncă? întrebă Miguel. 

— Ah, da. Aşa este. 

Pe rând, echipele trimiseră câte un jucător în Sala 
Copiilor. Când veni rândul Sierrei, intră acolo şi ieşi repede 
cu lista ei de titluri şi autori de cărţi: 

Noapte bună, Lună de Margaret Wise Brown 

Ouă verzi cu şuncă de Dr. Seuss 

Gentuta roz de plastic a lui Lilly de Kevin Henkes 

Leul, vrăjitoarea şi dulapul de C.S. Lewis 

Pinguinii domnului Popper de Richard şi Florence 
Atwater 

Pippi Sosetica de Astrid Lindgren 

Călătorie în a cincea dimensiune de Madeleine L'Engle 

— Uau, făcu Akimi. Stai putin. De unde ţi-a venit ideea 
cu ,Pippi”? Mi-o amintesc pe doamna care croseta la 
ciorapul acela, dar de unde ai ghicit partea cu ,Pippi”? 

— E simplu, spuse Sierra. Orfanul acela dickensian era 
Pip din Marile sperante?”, iar în mâini avea o pancartá cu 
litera „|”, ceea ce-l transforma în Pip-l sau, mă rog, Pippi. 


17 Celebru roman al lui Charles Dickens (n. Red.). 


— Genial, exclamă Miguel. Eu as fi ratat-o pe asta. ŞI 
cred cá l-as fi ratat si pe domnul Popper. El era tipul care 
împingea aparatul de făcut popcorn, nu? 

Sierra incuviinta. 

— Şi, desigur, doamna Simon cu acel exemplar făcut 
ferfenitá din revista Time era Călătorie în a cincea 
dimensiune!* de Madeleine L'Engle. 

— Fain, spuse Kyle. Ai urcat de-a binelea înapoi în şa! 

Celelalte şapte echipe reuşiseră, în cele din urmă, să 
ajungă la aceeaşi listă de titluri la care ajunsese şi Sierra. 

Dar niciuna nu ajunsese cu asemenea viteză ca ea. 

Echipa-gazdă primi medalia „Am reuşit!” şi, dintr-odată, 
ajunseră din nou în fruntea clasamentului. 


18 A Wrinkle în Time (Călătorie în a cincea dimensiune, 
apărută la Editura Corint, 2009), prima carte din seria 
Cvartetul timpului a autoarei americane Madeleine L'Engle 
(n. Red.). 


În cea de-a patra zi a competiţiei însă, lui Kyle si 
coechipierilor săi nu le mai merse atât de bine. 

Pierdură medalia cu titlul „Şoricelul de Bibliotecă 
Maleabil” în favoarea celor din echipa Nord-Vestului după 
ce jucară pe viaţă şi pe moarte un fel de joc Twister bazat 
pe sistemul zecimal Dewey. Cheryl Space, o fată din 
Rhode Island, se dovedise a fi extrem de flexibilă. 

Echipa din Atlanticul Mijlociu, condusă de un puşti 
slábánog din Maryland pe nume Elliott Schilpp, care putea 
goli farfuria cu mâncare cât ai zice peşte, luă medalia 
„Haleşte Tot”, acordată la o probă în care trebuia să citeşti 
în timp ce mănânci. 

In jocul acela, desfăşurat în Cafeneaua Black Nook, 
fiecare echipă trebuia să mănânce o pizza în timp ce citea 
o carte premiată cu Newbery Honor tocmai din anii '60, o 
carte pe care niciun jucător n-o mai citise vreodată. Odată 
ce terminau pizza, trebuiau să răspundă la o serie de 
întrebări. Gaşca din Atlanticul Mijlociu devorase cel mai 
repede bucăţile de pizza, iar apoi răspunsese fără 
probleme la fiecare întrebare din Domnul Shlemiel merge 
la Varşovia şi alte povestiri de Isaac Bashevis Sânger. 

Kyle îi felicită pe puştii din Maryland, Virginia, Delaware 
şi Pennsylvania. 

— Mulţumesc, spuserá ei ragaind a pizza. 

In călătoria cu bibliomobilul înapoi spre motelul din Satul 
Olimpic, Kyle îşi dădu seama că, aflându-se deja la finele 
celei de-a patra zi şi a celei de-a opta probe, mai aveau în 
faţă doar două zile şi patru jocuri. 

Marjory Muldauer şi echipa din Vestul Mijlociu nu 
câştigaseră nici ei vreo medalie în a patra zi, astfel încât 
echipa lui Kyle se afla încă pe primul loc. 

Eroii Echipei Gazdă aveau trei medalii. 

Echipa din Vestul Mijlociu, cu Marjory Muldauer în frunte, 
avea două. 


Echipele din Pacific, Atlanticul Mijlociu si cea din Nord- 
Est aveau fiecare cáte una. 

— Hei, copii? zise Kyle dupá ce fácu ín minte aceste 
calcule. Mai avem nevoie de doar douá medalii si vom fi 
campioni! 

Miguel începu, din nou, să cânte melodia aceea veche 
de la Queen, We Are the Champions. 

Akimi şi Sierra i se alăturară. 

— We are the champions, my friend! 

Kyle jubila. 

Abia aştepta următoarea zi a victoriei. 


— Despre ce ati vorbit, tu cu doamna Chiltington? o 
întrebă Andrew Peckleman pe Marjory Muldauer. 

Stăteau unul lângă altul în curtea interioară de lângă 
vatra de foc a motelului. 

— Am vorbit despre cât de mult urâm amândouă ceea 
ce face domnul 

Lemoncello la aşa-zisa lui bibliotecă. Ştii ce joc tembel 
ne-a pus să jucăm astăzi? Să citim în timp ce mâncăm. 

Andrew scutură din cap a neîncredere. 

— lar mâncarea în cauză a fost pizza. Nici mai mult nici 
mai puţin decât pizza aia slinoasă, plină de grăsime şi 
scârboasă! 

— Sosul de pizza dăunează grav cărţilor, spuse Andrew. 
Am văzut chestii deastea pe când eram ajutor de 
bibliotecar în şcoala generală. 

— M-am plâns de mizeria făcută, dar domnul 
Lemoncello a apărut pe un ecran video şi ne-a reamintit 
tuturor că toate cărţile folosite în concursul „mănânci şi 
citeşti” sunt din cele cu copertă moale. 

— De parcă asta ar face vreo diferenţă... 

— Exact. Dar nebunul acela de Lemoncello a zis că tipul 
acesta de cărţi sunt făcute pentru a fi luate pe plajă, unde 
se părează de lotiune de plajă, îngheţată topită şi nisip. 

— Cât de ridicol. 

— Ştiu. Dar Lemoncello spune despre cărţi că n-au adus 
niciodată ceva bun nimănui dacă sunt sigilate. El spune că 
ele trebuie să aibă „cotoarele rupte, coperţile deschise şi 
paginile îndoite, pentru a prinde viaţă”. 

— Omul acela e o adevărată amenintáre, spuse Andrew. 

— E un nebun. 

— Trebuie oprit. 

— Nu-ţi fă griji. Lucram deja la asta. 

— Pe bune? Cum? 


Marjory îl studie cu atenţie pe ochelaristul cu faţă de 
tocilar de lângă ea. Da, părea sá fie un adevărat iubitor de 
biblioteci, dar Marjory nu putea avea încredere în el. Nu 
putea avea încredere în nimeni - nu atunci când în joc era 
chiar viitorul biblioteconomiei. 

— Nu pot să-ţi spun, îi zise ea lui Andrew. Dar să nu fii 
surprins dacă-l vei vedea pe domnul Lemoncello părăsind 
oraşul. Am înţeles că a mai întors spatele oraşului 
Alexandriaville şi în trecut. 

— Ei, a plecat atunci când avea cam optsprezece ani, 
spuse Andrew. S-a mutat la New York pentru a-şi lansa 
propria companie de jocuri. 

— Si, din cate am auzit, n-a mai trecut deloc pe aici 
până nu şi-a construit planul acela nebun de a-şi construi o 
nouă bibliotecă în vechea clădire a băncii, pentru a atrage 
atenţia publicului. 

— De unde ştii asta? 

— De la doamna Chiltington. 

— Hm. Domnul Lemoncello ne-a spus că a construit 
biblioteca ca un omagiu adus doamnei Gail Tobin, 
bibliotecara care l-a ajutat atât de mult atunci când era de 
vârsta noastră. i 

— Ha! Tu chiar crezi asta? Asta e doar un tertip istet al 
departamentului de marketing al domnului Lemoncello, 
zise Marjory ridicându-se în picioare. Dar nu-ți face griji, 
Andrew. Biblioteca ta publică va redeveni în curând cu 
adevărat o bibliotecă publică. Domnul Lemoncello o va 
reda pe mâna unui consiliu local si va fugi. 

— Si nu se va întoarce? 

— Slabe şanse. 

— Uau! Multumesc. 

— Cu plăcere. Acum te rog să mă scuzi. Am nevoie de o 
641.2. 

— Desigur. Bea-o cu plăcere! 


Marjory mársálui spre hol, speránd sá gáseascá o sticlá 
de apă rece, dar, bineînţeles, singurele băuturi gratuite pe 
care personalul de la Olimpiada din Bibliotecă le pusese la 
gheaţă în frigiderele deschise erau lapte cu cacao, lapte cu 
gust de căpşuni şi zece feluri diferite de sucuri 
carbogazoase, inclusiv ceva numit ,Zmeuratá de Lámáie 
Carbogazoasă Mr. Lemoncello”. Numai porcării. 

— lar lámáia nu e zmeură, domnule Lemoncello, mormăi 
Marjory. Caută în dicţionar! Sase-trei-patru-punct-trei- 
patru. Lámáile sunt un fruct de livadă. Nu de pădure! 

Deodată, dintr-un megafon se auzi o voce. 

— Cine vrea să mai joace un joc? 

Era vocea domnului Lemoncello. Suna de parcă ar fi fost 
chiar în camera alăturată. 

— Olimpicii Bibliotecilor sunt invitaţi să mi se alăture la 
piscină. E timpul să plonjăm într-un nou joc! 

— Hai, Marjory, strigă Margaret Miles, antrenoarea 
echipei din Vestul Mijlociu, care mergea grăbită pe hol. De 
la noi nu lipseşte decât o persoană. 

— Credeam că trebuie să jucăm doar două jocuri pe zi. 

Margaret Miles râse. 

— Doar îl ştii pe domnul Lemoncello. Lui mereu îi place 
să fie puţin imprevizibil... 

lar tocmai acesta este motivul din care nu ar trebui lăsat 
nici să se apropie măcar de vreo bibliotecă! se gânai 
Marjory. 

În biblioteci trebuia să fie ordine, control, precizie şi 
predictibilitate! 

lar acesta era exact modul în care doamna Chiltington şi 
Liga ei de lubitori de Biblioteci ar fi condus lucrurile în 
momentul în care ar fi devenit consiliul de conducere a 
ceea ce acum se numea Biblioteca Lemoncello. 

Pentru a-i ajuta (şi, desigur, pentru a câştiga 
sponsorizarea pentru bursa oferită de Trustul familial 


Willoughby-Chiltington), tot ceea ce avea Marjory de fácut 
era sá la o carte de pe rafturile bibliotecii. 

Nu avea nicio reţinere. Nici vreun dubiu sau sentiment 
de vinovăţie. 

La urma urmei, la asta folosea o bibliotecă: la 
împrumutat cărţi, nu la uns paginile lor cu sos de pizza. 

Planificase să împrumute cartea cerută de doamna 
Chiltington chiar a doua zi. 

În felul acesta, Marjory va câştiga premiul „Mergi la 
Colegiu pe Gratis”. 

lar dacă lucrurile urmau să iasă aşa cum spusese 
doamna Chiltington, Biblioteca Publică din Alexandriaville 
urma să scape în sfârşit de domnul Lemoncello. 


— Surprizá! tipá domnul Lemoncello. 

Marjory státea pe marginea piscinei motelului aláturi de 
ceilalţi concurenţi şi de antrenorii lor. Bufonul acela voios 
de domnul Lemoncello şi bibliotecarul lui şef, dr. 
Zinchenko, stăteau unul lângă celălalt. 

— Aşa cum biblioteca se îndreaptă spre comunitatea 
care o înconjoară, la fel trebuie să se întâmple şi cu prima 
Olimpiadă din Bibliotecă! spuse bizarul milionar. 

— Aşadar, o să dăm proba cu numărul nouă aici? întrebă 
băiatul blond din California, despre care Marjory deja 
hotărâse că este un idiot. In seara aceasta? 

— Absolutamente, spuse domnul Lemoncello. Si, cu 
toate cá nu e chiar usor sá fii ráu, acest joc este. Usor, nu 
ráu. Apoi, incá o datá, stiu deja toate ráspunsurile, ceea 
ce-l face si mai uşor, nu credeţi? 

Dr. Zinchenko lovi un întrerupător cu vârful pantofului ei 
roşu, cu toc. O pompă electrică începu să huruie şi sá 
umfle cu aer un ecran de cinema imens care se ridica în 
spatele ei precum o mascotă gonflabilă uriaşă în formă de 
gorilă, din faţa unui parc auto cu maşini la mâna a doua. 

— Cel de-al nouălea joc al nostru este inspirat din 
clasificarea zecimală Dewey 510. 

— Matematică! ţipă Marjory cu o jumătate de secundă 
înaintea tuturor celorlalţi. 

— Corect, aprobă  bibliotecara. Rezolvaţi înaintea 
celorlalte echipe două dintre cele trei jocuri cu imagini 
inspirate din matematică şi veţi câştiga cea de-a noua 
medalie, ,Rebusul”! 

— Tineti minte, spuse domnul Lemoncello, acesta este 
un eveniment cu două din trei încercări, desigur, cu 
excepţia cazului în care fiecare dintre echipe ghiceşte un 
răspuns corect; atunci trecem la un sistem cu două din 
nouă. Aşa cred. Va trebui să-l întreb pe Morris, elanul. El e 


bun la matematică. Oricum, iată primul vostru rebus! Dr. 
Zinchenko? 

Bibliotecara începu să citească de pe un set de 
cartonaşe galbene. 

— Spuneţi cum se numeşte această fortăreață a 
intelectualilor care au luptat pentru libertate. 

Domnul Lemoncello pocni din degete şi pe ecranul 
umflat complet acum apăru o ecuaţie formată din imagini: 


Marjory se gândi că acest joc este absurd, dar mintea ei 
se puse pe treabă oricum. Era ca o ecuaţie din 
matematică. BIBERON minus ERON plus LEU minus EU 
plus IO plus DANS MODERN minus DISCO. 

Nu, stai. Al treilea simbol trebuie să fi fost reprezentat 
de un singur cuvânt, la fel ca celelalte. Un loc unde se 
dansează dansuri moderne. DISCOTECA? B 

Deci BIB plus LEU minus EU plus IO plus DISCOTECA 
minus DISCO. 

BIB-LIO-TECĂ! 

Un joc de cuvinte extrem de uşor. 

— O bibliotecă! ţipă ea cu doar o secundă înaintea lui 
Kyle, care descoperise acelaşi cuvânt. 

— Am auzit-o mai întâi pe domnişoara Muldauer, spuse 
domnul Lemoncello. Runda aceasta e câştigată de Vestul 
Mijlociu, inima Americii, ţinutul celor mai frumoase 
decoraţiuni de Valentine's Day. Bravo! 

Marjory surâse. 

Dacă ar mai fi rezolvat încă un rebus, ar câştiga acest 
joc şi ar fi, din nou, pe primul loc. 

Nu mai avea nevoie să câştige Olimpiada din Bibliotecă 
organizată de Lemoncello ca să obţină banii de bursă. 

Dar, dacă tot era în joc, n-ar fi deranjat-o să-l facă arşice 
pe Kyle Keeley. 


Kyle începu sá intre în panică. 

Dacă Marjory Muldauer rezolva şi următorul rebus 
„matematic” cu imagini, echipa ei ar fi acumulat trei 
medalii, exact ca echipa lui Kyle. 

Apoi ar fi la egalitate. 

Din nou. 

Şi, odată ajunşi la egalitate cu ei, celor din echipa 
Vestului Mijlociu le-ar fi fost mai uşor să se strecoare pe 
locul întâi. lar Kyle s-ar putea să nu mai vadă nicio zi a 
victoriei. 

— A sosit timpul pentru al doilea rebus cu imagini 
inspirat din matematică, anunţă domnul Lemoncello. 
Acesta reprezintă răspunsul la o întrebare de cultură 
generală. Dr. Zinchenko, eşti amabilă? 

Dr. Zinchenko citi o altă întrebare de pe un cartonaş 
galben. 

— In anul 35 d.H., împăratul roman Caligula a încercat 
să interzică o carte pentru că exprima idealurile greceşti 
despre libertate, care nu erau pe placului lui Caligula, 
deoarece Grecia se afla sub ocupaţie romană la acea 
vreme. Care este cartea pe care încerca s-o interzică 
împăratul roman? 

Pe ecranul gonflabil apăru o nouă imagine. 


Kyle se uită fix la imagine. 

Trebuia s-o descifreze repede. Nu avea în niciun caz de 
gând s-o lase pe Marjory să ghicească şi de data asta 
înaintea lui. 

HOMARI minus |, A egal E înseamnă HOMER. 

— Cred că ştiu ce e asta, şopti Sierra. 

Lumea lui Kyle începu să se mişte extrem de încet. Ca 
prin vis, îl auzi pe Miguel spunând „Cred că răspunsul este 
Flubber”. Ultima oară când, în timpul unui joc, ascultase 
de cineva care „credea” că ştie răspunsul, corect, 
pierduse. În faţa mamei sale. Şi acela era doar un amărât 
de joc de societate. Aici se întâmpla ceva mult mai 
important. 

Kyle o ignoră pe Sierra. Îşi determină mintea sá 
gonească pe cât de repede posibil. El era „tipul cu jocurile” 
în echipa lui. Asta îi spuseseră cu toţii atunci când voise să 
renunţe. Ei bine, acest rebus era un joc. Era treaba lui să-l 
câştige cu orice preţ. 

POD minus P egal OD. 

Monede - sau FISE - minus F egal ISE. 

Femeie... fată... sau EA. 

Sierra încercă să-i capteze atenţia lui Kyle din nou. 

— Caligula a fost un împărat roman în anul 35 după 
Hristos, iar cartea pe care a interzis-o a fost... 

— Stai puţin, zise Kyle. Trebuie doar să mai desluşesc o 
chestie. 

— Măi, Kyle, Sierra ştie răspunsul, zise Miguel. 

— Si eu îl ştiu. E Iliada de Homer! spuse el, întorcându- 
se spre dr. Zinchenko. 

— Pof-tiim? făcu Akimi chiar în secunda care a urmat 
răspunsului lui Kyle. 

— Îmi pare rău, acest răspuns este incorect, spuse dr. 
Zinchenko. 


— Este Odiseea lui Homer, spuse Marjory pe un ton 
foarte rece. 

— Ha! Gresit! Nici măcar n-a folosit literele FISE. 

— Ba le-am folosit, spuse Marjory. Doar că am scăzut 
corect ce trebuia să scad din el. Dar nici măcar n-aveam 
nevoie să rezolv acest rebus. Am citit ceva cărţi de istorie 
la viaţa mea. 

— Tot aşa îl ghicisem şi eu, oftă Sierra. 

— Răspunsul domnişoarei Muldauer este corect, spuse 
domnul Lemoncello. Echipa din Vestul Mijlociu a câştigat 
două din două probe, aşadar au câştigat medalia „Rebus”. 
Şi, dacă nu mi-am pierdut între timp minţile, echipa 
Vestului Mijlociu are acum trei medalii, un număr egal cu 
cel deţinut, în prezent, de echipa-gazdă. E un „trei-pentru- 
toţi”! E egalitate! Uau, nu-i aşa că matematica este 
minunată? 

— Bine aşa, mon capitaine, spuse Akimi dându-i lui Kyle 
un ghiont în brat. Data viitoare încearcă să-ţi amintesti că 
te afli într-o echipă. 

Kyle şi colegii săi, dar şi toţi ceilalţi olimpici, fură lăsaţi 
să doarmă mai mult în dimineaţa următoare, pentru că, 
datorită probei-surpriză de la piscină, în ziua aceea nu mai 
aveau de dat decât o probă. 

Desigur, Kyle nu a vrut să doarmă mai mult. Voia să se 
întoarcă în arenă cât mai repede şi să preia din nou 
conducerea clasamentului. 

Nu-i plăcea să fie la egalitate cu Marjory Muldauer. 

Nu-i plăcea să ştie că echipa lui a pierdut concursul de 
la piscină din cauză că el tipase răspunsul greşit şi nu o 
lăsase pe Sierra să-l spună pe cel corect. 

De asemenea, nu-i plăcea să fie atât de aproape de 
eşec. 

Kyle şi Miguel stăteau în sala de mese din Satul Olimpic, 
plimbându-şi bezelele galbene prin castroanele cu cereale 
marca Lucky Lemoncello. 

— Îmi pare rău că am dat-o în bară aseară, îi spuse el lui 
Miguel. 

— Nu-mi cere scuze mie. Cere-i Sierrei. 

— O să fac asta. Dar tot trebuie să câştigăm două din 
ultimele trei jocuri. 

— Nu neapărat, frate. Dacă una dintre echipele fără 
nicio medalie sau cu o singură medalie ne bate, suntem în 
continuare la egalitate cu... — Miguel? îl întrerupse Kyle. 
Trebuie să câştigăm încă două jocuri. 

— Hei, las-o mai moale, Kyle. 

— S-o las mai moale? Ştii ce-o să zică lumea dacă 
pierdem chestia asta? O să zică că prima oară am avut 
noroc, atâta tot. Şi că Charles Chiltington ar fi câştigat 
probabil jocul cu evadarea dacă domnul Lemoncello nu l-ar 
fi dat afară pe o chichitá tehnică. 

— Da, s-ar putea să spună asta. Dar la fel de s-ar putea 
să spună „uneori câştigi, alteori pierzi”. Dar ceea ce 
contează este cum joci. 


— Ei bine, eu nu joc pentru a pierde, Miguel. 

— Hei, nici eu. Si nu joc de unul singur. 

— Ştiu. Şi avem nevoie să te mobilizezi puţin. 

— Poftim? 

— Eşti singurul membru al echipei care n-a adus nicio 
medalie. 

— lisuse, Kyle, mersi că mi-ai adus aminte. 

— Băieți, a văzut-o careva pe Marjory Muldauer? întrebă 
Akimi în timp ce se aşeză, împreună cu Sierra, la masa la 
care luau micul dejun. Imi place să-mi tin tot timpul sub 
observaţie concurenţa. 

— Dar ceilalţi copii? spuse Sierra, arătând cu un gest 
celelalte mese, ocupate de cei mai buni bibliofili tineri din 
ţară. Şi ei tot concurenţa noastră sunt. 

Akimi făcu un gest a lehamite. 

— Hai, măi, Sierra. Micuta Miss Biblioteca din Michigan a 
câştigat absolut toate medaliile echipei din Vestul Mijlociu. 
Ea este adevărata noastră amenintáre. Mai ales cu Kyle, 
care ţine mingea la el şi ratează loviturile. 

Kyle oftă. 

— Îmi pare sincer rău pentru faptul că am dat răspunsul 
greşit aseară, Sierra. 

— Scuzele tale sunt acceptate, spuse Sierra. Poate că 
data viitoare vei putea să... ştiu eu... să ai încredere în 
mine? 

Kyle incuviinta din cap: 

— Absolut. 

Akimi îşi ridică privirea şi scrută celelalte mese. 

— Deci... unde e Marjory? 

— S-a dus mai devreme la bibliotecă, spuse Andrew 
Peckleman, care se plimba cu un coş printre mese pentru 
a colecta resturile de la micul dejun. A vrut să studieze 
puţin, aşa că unchiul meu a dus-o cu maşina până acolo. 

— Ce studiază? întrebă Kyle. 


— Cum sá vă facă pe voi praf, rânji Andrew. 

— Si cum o sá facá asta, Andrew? Ce-ar putea ea gási la 
bibliotecă, având în vedere că nimeni nu ştie despre ce va 
fi al zecelea joc? 

— Nu ştiu. Am eu faţă de telepat? 

— Nu, Andrew. Aş zice că mai degrabă ai faţă de 
gunoier. 

— Kyle? zise Sierra, scuturând din cap. Nu a fost frumos 
ce ai zis. 

— De fapt, spuse Akimi, a fost de-a dreptul urât. 

— Da, fu de acord şi Miguel, care-şi încrucişase braţele. 
Ce se întâmplă cu tine astăzi? 

— Îmi cer scuze, Andrew, zise Kyle. Cred că sunt puţin 
cam stresat. 

— Ei bine, aşa şi trebuie să fii, spuse Andrew potrivindu- 
şi ochelarii. Asta pentru că Marjory Muldauer o să vă bată 
mar şi abia aştept s-o văd făcând asta. Acum vă rog să má 
scuzati, am nişte gunoi de colectat. 

Andrew se îndepărtă, împingând coşul. 

Akimi îl scrută cu privirea pe Kyle. Sierra mesteca în 
castronul cu cereale. Miguel clătină din cap. 

— Andrew e un tip OK, Kyle, spuse Miguel cu 
dezamăgire în glas. Nu merita chestia asta. 

— Ştiu. Îmi pare rău. Doar că trebuie, trebuie neapărat 
să câştigăm jocul de azi - oricare ar fi acesta. 


Ín cea de-a cincea zi a Olimpiadei, biblioteca era pliná 
paná la refuz de spectatori. 

Peste tot erau camere de televiziune. 

Trebuie sá se fi dus vestea cá, atáta vreme cát niciuna 
dintre celelalte echipe medaliate n-ar fi cástigat miraculos 
ultimele trei probe, olimpiada ar fi urmat sá fie cástigatá 
de cei care o meritau cu adevárat. 

— Bine ati revenit, oameni buni! spuse domnul 
Lemoncello, adresându-se concurenţilor şi publicului din 
balconul de la etajul al doilea, unde stătea aşezat într-un 
scaun de pânză, ca de regizor. 

Purta o beretă tuflită şi o eşarfă la gât, aşa cum poartă 
regizorii - în desenele animate. 

— Sper că vá distrati cu toţii! 

— Să ne distrám? ţipă doamna Chiltington, care se 
întorsese, din nou, cu grupul ei de protestatari. Bibliotecile 
ar trebui să fie concentrate pe cărţi, domnule Lemoncello, 
nu pe distracţie! 

Chiar şi de la distanţă, Kyle putu să vadă un nor cum 
întunecă privirea eroului său. 

— Mă bucur să vă văd din nou, Arhiducesă von 
Chiltington. Şi aş vrea să spun, a se nota, că sunt de acord 
cu domnia ta. 

— Ha! Dovedeste-o! 

— Cu mare placere. 

Se intoarse pentru a se adresa Olimpicilor Bibliotecii. 

— Astăzi, la jocul al nouălea din duodecimaltlon, vom 
juca un mic joc de rol. Voi veti juca rolul bibliotecarilor, ¡ar 
eu voi juca rolul musteriului care a venit sá caute o foarte- 
foarte specialá si particulará carte. 

Aruncă un zâmbet larg către doamna Chiltington, apoi 
se întoarse la jucători. 


— Dar nu reusesc sá-mi amintesc titlul sau autorul sau 
dacá aceastá carte... Un alt zámbet cátre doamna 
Chiltington, care însă nu-i întoarse zâmbetul. 

— ... este de ficţiune sau non-ficțiune. Misiunea voastră, 
pe care ar trebui s-o acceptaţi, este de a găsi acest ac din 
acest car cu cinci milioane de titluri diferite. 

Domnul Lemoncello aruncă bereta cât colo şi îşi puse pe 
cap o şapcă cu însemnele echipei de baseball a statului 
Ohio, Buckeyes. 

— Acum voi juca rolul clientului. Înainte de asta, aş vrea 
însă să-mi exprim adânca recunoştinţă faţă de antrenorul 
meu, renumitul actor Sir Donald Thorne, pentru ajutorul 
acordat în creionarea acestui rol. 

Domnul Lemoncello îşi drese glasul şi începu să 
vorbească cu un accent curat şi prietenos specific statului 
Ohio. 

— Va rog sa mă scuzati, domnule şi/sau doamnă 
Bibliotecar, mă puteţi ajuta să găsesc o carte? Tot ce-mi 
amintesc despre ea este că are ceva alb şi maro pe 
copertă. S-ar putea să fie despre ceva opus vieţii sălbatice 
amestecat cu ceva roman de James Joyce, dar n-a fost 
scrisă de Joyce, s-ar putea să fi fost scrisă de o femeie. A, 
şi îmi mai amintesc ceva despre un fruct de care nimeni n- 
a auzit până în anul 2014. E cam atâta de mare. Cartea. 
Nu fructul. Mi-o puteţi găsi? Chiar acum? 

Domnul Lemoncello făcu vânt şepcii de baseball şi îşi 
puse din nou bereta de regizor. 

— Prima echipă care localizează cartea şi mi-o aduce 
câştigă cea de-a zecea medalie, cea cu numele 
„Multumesc”. De asemenea, va câştiga recunoştinţa 
eterna a muşteriului. OK, poate nu chiar eterna, dar 
probabil va spune ,Multam” cand îi veţi înmâna cartea. 
Poate. Se întâmplă să facă asta, uneori. 


Cei treizeci si doi de jucători stăteau Inmärmuriti, 
uitându-se fix la domnul Lemoncello. 

Acesta nu spuse nimic în plus. 

— Asta e tot? întrebă Stephanie Youngerman din Boise, 
Idaho. 

— Da, spuse dr. Zinchenko, urcând spre balustrada de la 
etajul al doilea, spre domnul Lemoncello. 

Apoi tăcu şi ea. 

— OK, oameni buni, hai să ne apucăm de treabă, şopti 
Kyle către coechipierii săi. 

— Cu ce ar trebui să începem? întrebă Sierra. 

— Cu un plâns zdravăn, spuse Akimi. E cel mai vag 
indiciu pe care l-am auzit vreodată. 

— Nt, zise Miguel. Am eu nişte idei. 

Kyle şi echipa lui se îndreptară către un birou de pe 
inelul exterior pentru a putea conversa în voie, fără a fi 
auziti. 

Marjory Muldauer îşi conduse echipa spre un birou situat 
în partea opusă a camerei circulare. Destul de repede, şi 
celelalte echipe se aşezară la mese şi aprinseră tabletele 
electronice încastrate în mobilă pentru a explora catalogul 
online al bibliotecii. 

— Aşadar, ce fruct a fost descoperit prima oară în 2014? 
întrebă Akimi, concentrându-se pe acea parte a indiciului. 
Frugurii? 

Stai puţin. O iei prea mot-a-mot, zise Miguel. 

— Miguel are dreptate, spuse Kyle. Domnul Lemoncello 
e prea şiret ca să dea de înţeles exact ceea ce vrea să 
spună. 

— Deci ce căutăm? întrebă Sierra. Un nou soi de măr? O 
nouă banană? O nouă cápsuná? 

— Bingo! spuse Miguel. Asta e! 

Începu să tasteze pe ecranul tabletei electronice. 

Sierra era nedumeritá: 


— Pe bune? Dar ce-am spus? 

— O nouă căpşună, zise Akimi. lar acesta, sá má scuzati, 
dar nu cred că e un răspuns chiar de „bingo”. 

— Ba da, zise Miguel cât de încet putu, pentru că nu 
avem nevoie de o nouă capsuna, ci de un „nou fruct”"?, 

— Dar care? întrebă Kyle. Afină? Zmeurá? 

Akimi pocni din deget: 

— Huckleberry! Pentru că aici este bibliotecă şi pentru 
că aici se găseşte cartea Huckleberry Finn. 

— Nu, oameni buni, zise Miguel, care luă un creion tocit 
şi o bucată de hârtie. Câştigătorul Premiului Newberry din 
2014, Flora şi Ulise de Katy DiCamillo. 

Lui Akimi i se lumină privirea. 

„Flora” înseamnă vegetaţie şi este opusul cuvântului 
„fauna”, care înseamnă „viaţă sălbatică”. 

— lar James Joyce, marele romancier irlandez, a scris o 
carte numită Ulise, adăugă Sierra. 

— lar Kate DiCamillo pare a fi un nume de femeie, diferit 
de „Joyce”, spuse Kyle. 

— Triplu Bingo, spuse Miguel, căutând prin catalog 
pentru a găsi cartea. La naiba! 

— Ce? 

— Toate exemplarele din Sala Copiilor sunt luate. 

— Nu au pus un exemplar si pe raftul cu ficţiune? 
întrebă Sierra. 

— Ba da! Doar o carte. Cred că au pus-o acolo pentru 
adulţi. Asta înseamă că singurul exemplar din întreaga 
clădire se află chiar acolo. 

Miguel se repezi către rafturile de cărţi care ocupau cam 
o treime din Sala de Lectură Rotunda şi se catara până sub 
baza Domului Minunilor. 

— Vom avea nevoie de o scară plutitoare, spuse Kyle. 


19 Joc de cuvinte în limba engleză în original: straw-berry 
(căpşună) - new-berry (nou fruct) (n. Tr.). 


— Si de codul acesta, zise Miguel arátándu-le colegilor 
săi o bucată de hârtie pe care scria ,F.D545f2013”. 

— Treci pe scara plutitoare! îi spuse Akimi lui Miguel. 
Du-te şi ia cartea! 

— Nici nu mă gândesc, zise Miguel. Mi-e frică de înălţimi. 
Du-te tu, Akimi. 

— Nu mă duc. Du-te tu, Kyle. 

Kyle scutură din cap. 

— Aţi avut dreptate azi dimineaţă. Nu vreau să ţin iarăşi 
mingea prea mult. 

— Ba mingea asta poţi s-o ţii. Du-te! 

— Grăbeşte-te, spuse Sierra. Cred că şi-au dat şi alte 
echipe seama care este cartea. 


Kyle traversá ín fugá pardoseala de marmurá. 

La fel fácu si Stephanie Youngerman, fata din Boise. 

Si, după ei, Eliott Schilpp, geniul slábánog din Maryland 
care câştigase concursul de mâncat pizza. 

Ups, se gândi Kyle. Echipa din Atlanticul Mijlociu are 
deja o medalie. Dacă mai câştigă şi jocul acesta, au şanse 
să devină campioni. 

Kyle alergă mai repede. Din fericire, erau opt scări 
plutitoare, câte una pentru fiecare echipă, aliniate sub 
rafturile înalte cât trei etaje. 

— E doar o scară pentru fiecare echipă, anunţă dr. 
Zinchenko. 

În momentul în care făcu anunţul, fiecare echipă trimise 
pe cineva să se urce repede spre raftul de ficţiune. Chiar 
dacă nu ştiau exact ceea ce căutau, ştiau că acel ceva nu 
se află în zona de ficţiune, pentru că tocmai se anunţase 
că scările plutitoare deveniseră, oarecum, piese ale 
jocului. 

Kyle întinse mâna spre o scară plutitoare. 

Dar Marjory Muldauer pusese mâna pe ea înaintea lui. 

— Imi pare rau, Keeley. Asta e luată deja. 

Aşa era şi următoarele trei, în orice direcţie ar fi luat-o, 
mulţumită lui Marjory Muldauer, Kyle era nevoit acum să 
alerge spre cea mai îndepărtată. 

Trecu pe lângă Stephanie Youngerman, care tasta furios 
codul câştigător pe panoul de comandă al scării. 

Eliott Schilpp tasta şi el un număr. 

Stephanie Youngerman s-a ridicat prima în aer. 

Până să ajungă Kyle la scara plutitoare, să bage codul şi 
să îşi prindă centurile de siguranţă în jurul gambelor, trei 
echipe aveau deja pe cineva în aer: Muntenii, cei din 
Atlanticul Mijlociu şi, desigur, Marjory Muldauer pentru 
echipa din Vestul Mijlociu. 


Platforma lui Kyle se ridică, în sfârşit, de la podea si se 
aşeză pe o traiectorie diagonală, cu ţinta spre 
câştigătoarea medaliei Newberry din 2014 - şi totodată 
spre o foarte posibilă coliziune în aer cu ceilalţi trei 
jucători, care mergeau în exact aceeaşi direcţie. 

La stânga lui, Kyle auzi sunetul unor taste apăsate. 

Marjory Muldauer tasta un cod diferit pe tastatura ei. 

Platforma ei se opri brusc, apoi tásni într-o parte, într-un 
unghi de patruzeci şi cinci de grade. Kyle rămase pe 
traiectoria lui direct spre Flora şi Ulise, dar, în câteva 
secunde, senzorii de coliziune ai platformei lui sesizară 
apropierea platformei lui Marjory. 

— Cedează trecerea, se auzi o voce computerizată din 
difuzorul minuscul instalat pe panoul de comandă al 
platformei lui Kyle. 

Marjory apăsă butonul roşu pentru oprirea de urgenţă. 

Platforma ei se opri brusc chiar în locul în care ar fi 
blocat urcarea lui Kyle. 

„Cedează trecerea!” se auzi din nou. Sistemul de 
siguranţă de la platforma lui trecuse în modul de repaus. 

Marjory se prefăcea că studiază cărţile din faţa ei. 

— Asta nu e cartea pe care o căutăm, şi tu ştii foarte 
bine asta! ţipă Kyle la ea. 

Marjory nu spuse nimic. De fapt, părea chiar să aibă un 
pic rău de înălţime. 

Kyle se răsuci astfel încât să se poată uita dincolo de 
platforma oprită a lui Marjory, pentru a urmări ultimele 
secunde din cursa pentru ,,F.D545f2013”. 

Platforma lui Stephanie Youngerman se opri brusc, iar 
ea se întinse pentru a apuca acea carte. 

Apoi începu să se uite peste cotoarele cărţilor. Le 
scoase, le răsuci. Se uită dincolo de ele. 

— Sunt aici! ţipă ea. Dar cartea nu e. 


Multimea de spectatori rámase cu gura cáscatá de 
uimire. 

Domnul Lemoncello îi surprinse pe toţi zburătorii 
deschizând o uşă de mărimea unei ferestre ascunse între 
rafturile bibliotecii. Scoase capul afară la o distanţă de 
vreo trei metri de locul în care ar fi trebuit să fie Flora şi 
Ulise. 

— Poftim? 

— Flora si Ulise, spuse Stephanie Youngerman. 
Câştigătoarea premiului 

Newbery din 2014. Nu se află aici. Celelalte cărţi ale lui 
Kate DiCamillo sunt Datorită lui Winn-Dixie, Povestea lui 
Despereaux. Dar acolo unde ar fi trebuit să fie Flora şi 
Ulise e doar un spaţiu gol. 

— Dar asta e imposibil, spuse domnul Lemoncello. Dr. 
Zinchenko? Nu aveam noi vreo două duzini din cartea 
asta? 

— Trei, domnule, spuse dr. Zinchenko, care scosese 
capul prin altă fereastră. Toate au fost împrumutate. 
Acesta era ultimul nostru exemplar. 

— Dar e absurd! declară doamna Chiltington, care 
păşise în faţa galeriei de la primul etaj. 

Fiul ei, Charles, împreună cu un grup de doamne bine 
îmbrăcate si un domn cu cravatá îşi făceau loc prin 
mulţime pentru a o urmă. 

— Cărţi lipsă? Jocuri prostesti cu dinozauri? Bani irositi 
pe statui vorbitoare şi pe holograme şi panouri secrete în 
rafturile bibliotecii? Banii aceştia n-ar fi putut fi cheltuiţi 
mai înţelept, pe exemplare suplimentare din cărţile 
preferate ale copiilor? 

Doamna Chiltington îşi puse mâinile in sold si se 
încruntă spre domnul Lemoncello. 

— Biblioteca aceasta este jalnică, domnule. Absolut 
jalnică! 


— Poate cá aveti dreptate, contesá Chiltington, spuse 
domnul Lemoncello, care párea extrem de trist. O 
bibliotecá fárá cárti? Acesta este un lucru jalnic. Cu 
adevárat jalnic. 


Kyle îl urmări pe domnul Lemoncello cum înmâna, cu 
inima îndoită, medalia ,Multumesc” echipei Muntenilor. 

Dar mintea îi fugi înapoi la cursa cu platformele 
zburătoare. 

Marjory Muldauer îl blocase cu bună ştiinţă. Nici măcar 
nu încercase să ajungă la carte. 

De ce a făcut asta? se întrebă el. De ce a vrut ca echipa 
Muntenilor să câştige runda asta? 

— Hip, hip, ura! spuse domnul Lemoncello în timp ce 
strângea într-o doară mâna câştigătorului. Aţi câştigat cea 
de-a zecea medalie. luhuuu, tareee şi alte exclamatii de 
veselie. Aţi fost primii care au ajuns la locul liber în care ar 
fi trebuit să se afle cartea, ceea ce mă face să cânt 
„Ursulet, ursulet, ce vezi acolo? O gaură neagră acolo 
unde ar fi trebuit să fie o carte”. 

Domnul Lemoncello se întoarse cu faţa spre mulţime. 

— Mulţumesc, olimpici bibliotecari si iubitori ai 
bibliotecii, că v-aţi adunat astăzi aici. Veniti şi mâine, 
pentru ultimele două jocuri din Olimpiada din Bibliotecă. 
Acum plecaţi! Cu toţii! Plecati! 

Mulțimea rămase înmărmurită. 

Personalul din camera de control puse repede câteva 
melodii la difuzoarele de sub dom pentru a acoperi liniştea 
stânjenitoare. Cele zece statui holografice care încercuiau 
sala rotundă se transformară în membrii trupei familiei 
Von Trapp plus Unchiul Max, din filmul Sunetul muzicii. 
Toţi făceau cu mâna veseli şi cântau: So long, farewell, auf 
Wiedersehen, goodbye! 

— Şi cu aceasta se încheie concursul nostru de astăzi, 
spuse vocea suavă de femeie din tavan. Scorul după zece 
din cele douăsprezece jocuri ale primei Olimpiade din 
Bibliotecă: Pacific, Nord-Est, Atlanticul Mijlociu, Muntenii - 
o medalie. Echipa din Vestul Mijlociu şi Echipa Gazdá - trei 
medalii. 


— Asadar, se pare cá vom avea o bátálie a soarecilor de 
bibliotecă între primele două echipe din top, spuse John 
Sazaklis, crainicul canalului Book Network, care transmitea 
în direct competiţia. Aceste două echipe sunt la egalitate - 
trei la trei. Şi mai sunt doar două jocuri de jucat. 

— Aşa este, spuse asistentul său, renumita bibliotecară 
Helen Burnham. Desigur, una dintre cele patru echipe cu o 
singură medalie ne-ar putea surprinde pe toţi, câştigând 
ultimele două probe. Este posibil să se întâmple aşa, ceea 
ce ar duce la situaţie de egalitate cu trei echipe pe primul 
loc. 

— Ce interesant! 

— Da, fii sigur de asta, John. Ştim un lucru sigur. Anume 
că Sudul nu se va ridica din nou. Atât echipa din Sud-Est, 
cât şi cea din Sud-Vest au rămas fără medalie în aceste 
jocuri. Mă tem că puştii aceştia nu au nicio şansă să fie 
declaraţi campionii bibliotecii domnului Lemoncello. 

— Păcat. Mie chiar mi-au plăcut pălăriile lor de cowboy 
şi combinezoanele de 

NASCAR. 


O jumátate de orá mai tárziu, in bibliotecá nu mai 
rámáseserá decát echipa lui Kyle, domnul Lemoncello, dr. 
Zinchenko şi inginerii din spatele uşii de culoare roşie a 
camerei de comandă. 

Kyle şi prietenii lui voiau să fie alături de domnul 
Lemoncello în ceea ce părea a fi perioada lui cea mai grea. 

— Sunt sigură că persoana care a împrumutat Flora şi 
Ulise se bucură tare mult de ea, spuse Sierra Russell. Eu 
m-am bucurat, cu siguranţă. 

— Mulţumesc, Sierra, spuse domnul Lemoncello, care se 
trântise într-un fotoliu de lectură şi mânca de zor dintr-o 
îngheţată imensă, direct din cutie, încălcând astfel regulile 
propriei sale biblioteci. Purta o baveticá pentru a nu lăsa 
Inghetata să i se scurgă pe haine. 

— Dar nu aveţi voie să mâncaţi decât în cafeneaua Book 
Nook, domnule, spuse Miguel. 

Domnul Lemoncello îl ignoră pe Miguel şi mai luă o 
Inghititurá din tortul de îngheţată. 

Între timp, dr. Zinchenko luă o platformă şi merse până 
la locul gol în care ar fi trebuit să fie cartea. 

— Cartea a fost aici săptămâna trecută, spuse dr. 
Zinchenko, examinând spaţiul liber dintre titlurile lui Kate 
DiCamillo. Ştiu că a fost. M-am asigurat de asta chiar 
înainte de a închide biblioteca pentru public. De atunci, 
singurii care au avut acces la cărţi au fost cei treizeci şi doi 
de tineri olimpici... —  Fascinant, spuse domnul 
Lemoncello, care nu părea fascinat deloc. 

Mai băgă în gură nişte îngheţată cu bombonele. 

Dr. Zinchenko îşi începu coborârea, lent. 

— Nu-i nicio problemă, dr. Zinchenko, spuse domnul 
Lemoncello. Aceasta este o bibliotecă. Cărţile intră aici, 
dar nu ies de aici. Ba nu, stai. Acela este Motelul 
Gândacilor. Am uitat cum este într-o bibliotecă. Poate că 
doamna Chiltington are dreptate. Poate ar trebui să găsim 


niste adulti mai maturi care sá conducá locul acesta. Chiar 
am avut trei duzini de exemplare din acel titlu si nu e 
niciunul ín bibliotecá? 

— Da, domnule. 

Domnul Lemoncello oftá adánc. 

— Oribil, rácni doamna Gause, bibliotecara-hologramá, 
care apăruse din nou pâlpâind după biroul central. Aşa s-a 
întâmplat şi ultima oară! Mai întâi, au dispărut cărţile. 
Cărţile de istorie. Una, în special. Toate cele zece 
exemplare. Nimănui nu i-a păsat de asta. Oraşul şi-a întors 
spatele de la bibliotecă. Oameni foarte importanţi l-au 
convins pe primar să ne taie fondurile. În scurt timp, nu 
mai puteai găsi nici măcar un semn de carte sau un 
borcan gol. Apoi, bum! Au venit buldozerele! La revedere, 
bibliotecă, bine ai venit, parcare! Oh, ce oroare! Ce oroare! 

— Mulţumesc, doamnă Gause, spuse domnul 
Lemoncello, care începu să înfulece chiar şi mai repede 
îngheţata. Mă bucur să te aud din nou. Camera de 
comandă? 

Domnul Lemoncello făcu un semn cu braţul. 

Holograma dispăru. 

Kyle se apropie de eroul său. 

— Aveţi nevoie de ceva, domnule Lemoncello? De orice. 

Domnul Lemoncello îşi ridică ochii din găletuşa lui cu 
îngheţată. Din ochii lui negri precum cărbunele dispăruse 
licărirea aceea. 

— Am nevoie doar de ceea ce am căutat în tot acest 
timp, Kyle. De adevărații mei campioni. 

— Nu vă faceţi griji, domnule. Nu vă vom dezamádi. 
Vom câştiga ambele medalii, promit. 

Domnul Lemoncello se uită la Kyle, scutură din cap, apoi 
oftă din nou. 


În dimineaţa următoare, călătoria cu bibliomobilul a 
Eroilor Echipei-Gazdă de la Satul Olimpic la Biblioteca 
Lemoncello fuse la fel de mohorâtă ca vremea de afară. 

Kyle şi colegii lui de echipă se uitau prin ferestrele 
bătute de ploaie cum se perindau străzile care le erau atât 
de familiare. 

— Cât de ciudat ar fi dacă data viitoare când mergem la 
biblioteca din oraş nu am mai fi celebri, nu-i aşa? întrebă 
Akimi. Oare nu suntem decât o adunătură de loseri? 

— Mulţumim pentru gândurile tale pline de motivaţie, 
Akimi, spuse Miguel. Ar trebui sá te faci speaker 
motivational, nu crezi? 

— Dar dacă se întâmplă ceva si mai rău de atât? întrebă 
Sierra. Dacă se întâmplă din nou toate lucrurile acelea 
despre care vorbea doamna Gause? Dacă domnul 
Lemoncello se decide să închidă biblioteca? 

— De ce ar face asta? întrebă Kyle. 

— Pentru că s-a săturat de oameni care iau cărţile si nu 
le mai aduc înapoi. Părea atât de trist ieri... 

— Mă, ia stati aşa, zise Miguel. E un triliardar. Poate 
cumpăra oricând mai multe cărţi. 

— Băieți? interveni Kyle. Dr. Zinchenko a spus că Flora şi 
Ulise era la locul ei pe raftul de ficţiune acum o 
săptămână. lar de atunci încoace nimeni nu a mai putut să 
împrumute cărţi de la bibliotecă, cu excepţia... 

— Celor treizeci si doi de olimpici! spuse Akimi 
terminând fraza lui Kyle, un lucru pe care prietenii îl fac 
uneori între ei. 

— Mă! Păi, asta înseamnă că cineva de la altă echipă a 
luat cartea din bibliotecă. Unul dintre puştii pentru care 
domnul Lemoncello a investit atâta timp şi atâta energie 
pentru a-i găsi, spuse Miguel. 

— Nici nu-i de mirare că era atât de supărat pentru 
faptul că îi lipseşte o carte, zise Sierra. 


— Da, zise Kyle. Unul dintre acesti tocilari de bibliotecá 
selectati cu atáta atentie a furat cartea aceea. 

— Persoanele de faţă se exclud, mai adăugă el, uitându- 
se spre Miguel. — Nu-i bai, spuse acesta. 

Când se adunară, toată trupa, pe treptele lucioase de 
marmură din holul bibliotecii, îl văzură pe Charles 
Chiltington împreună cu mama lui, un grup de doamne 
împopoţonate şi un domn cu cravată. De data aceasta 
stăteau adunaţi cu toţii în jurul fântânii domnului 
Lemoncello, din care nu tásnea apa, aşa cum ar fi fost 
normal. 

Fiecare membru din echipa doamnei Chiltington ducea 
câte o pancartá de protest cu un singur cuvânt pe ea. 
Împreună, formau propoziţia: „AŞA SE O 

BIBLIOTECĂ? CONDUCE OARE CORECT” Domnul cu 
cravată, care avea pancarta cu „O BIBLIOTECA?”, se 
aşezase greşit în rand. 

Kyle şi colegii săi se fátáirá pe lângă intrarea arcuită 
suficient de mult încât să audă ce-i spuneau doamna 
Chiltington şi Charles reporterului de la Book Network 
care-i intervieva. 

— Dacă această bibliotecă este cu adevărat o instituţie 
publică, spunea mama lui Charles, atunci are nevoie de 
supraveghere din partea publicului. Trebuie guvernată de 
un consiliu format din oameni de încredere ai comunităţii, 
nu de o trupă formată dintr-un singur om. 

— Mai ales atunci când ticnitul lider al trupei este un 
şarlatan mincinos şi viclean, spuse Charles. 

— Încercaţi sá sugerati că domnul Lemoncello ar fi un 
mincinos şi hoţ în acelaşi timp? întrebă reporterul. 

— Dumnezeule, nu, spuse Charles. Nu fiţi absurd! 

— Dar asta înseamnă vorbele pe care tocmai le-aţi spus. 

— Charles este pur şi simplu supărat, spuse doamna 
Chiltington punându-şi un braţ protector de după gâtul 


fiului ei. De aceea ne aflăm azi aici. Copiii noştri au nevoie 
de o bibliotecă corespunzătoare, nu un parc de distracţii 
indoor. Domnul Lemoncello le atátá minţile şi nasurile lor 
impresionabile cu lucruri precum ar fi versiunea aceea 
miroase-si-vezi a unei cărţi numite Walter pârţâilă?, un 
lucru la care copiii şi nasurile lor sensibile nu ar trebui 
expuşi. 

Apoi zâmbi şi clipi des din ochi. În mod repetat. 

Kyle şi coechipierii săi scuturară din cap şi îşi continuară 
nestingheriti drumul spre Sala de Lectură Rotunda. 

— Hei, Kyle! 

Era fratele său, Mike. 

— Nu ne dezamăgi! 

Acesta era celălalt frate al lui, Curtis. 

— Luptă şi câştigă, camarade! urlă Mike, ridicând braţul. 
luu-huuu! O-HI-O! OHI-O! 

Lângă ei erau părinţii lor, îngrămădindu-se în mulţimea 
adunată dincolo de funiile de mătase care delimitau 
spaţiul pentru ultimele două evenimente ale 
duodecimaltlonului. Toate familiile concurenţilor erau 
acolo. Plus prietenii lor. Părea că întreg oraşul 
Alexandriaville se prezentase pentru a urmări marea 
finală. 

— Siiigur, nu suntem presati deloc... făcu Akimi. 

— Mă, ia priviţi încolo, zise Miguel arătând spre Domul 
Minunilor. Fac pariu că au făcut chestia aia ca să-l mai 
înveselească pe domnul Lemoncello. 

— Chiar speram să văd şi nişte baloane, zise Kyle în 
timp ce admira tavanul. 

— E frumos, spuse Sierra. 


20 Walter the Farting Dog, în original, o îndrăgită carte 
pentru copii scrisă de William Kotzwinkle şi Glenn Murray, 
apărută în 2001 la North Atlantic Books (n. Red.). 


Din câte se părea, dr. Zinchenko îi instruise pe artiştii 
care se ocupau de partea video să proiecteze o „Fiesta cu 
baloane” în ultima zi a Olimpiadei din Bibliotecă. Domul 
Minunilor se transformase ca prin farmec într-o boltă 
cerească albastră plină de baloane colorate în nuanţe vii. 
Secvența video parca transformase Sala de Lectură 
Rotunda într-o gondolă care se legăna lin pe sub un avion 
colorat pestrit care plutea, în tandem, prin vânticelul cald. 

Era extraordinar. 

— Opriţi! Imediat! tuna o voce din balconul de la etajul 
al treilea. 

Kyle ridică privirea şi-l văzu pe domnul Lemoncello la 
balustradă. Era îmbrăcat într-un costum negru, cu cămaşă 
neagră şi cravată neagră. Aráta de parcă se ducea la o 
înmormântare. 

Domul Minunilor se stinse brusc. Acum era doar un 
tavan curbat. 

— Asteptam cu atâta nerăbdare ziua de azi, oftă domnul 
Lemoncello de la înălţime. Astăzi este ziua în care am 
crezut că-i voi descoperi în sfârşit pe adevărații mei 
campioni. 

Se uită în jos spre cei treizeci şi doi de olimpici. 

Kyle se gândi că ştie de ce eroul său arăta aşa de trist. 
Unul sau poate mai mulţi dintre olimpicii săi, în mâna 
cărora îşi pusese cu atâta încredere comorile bibliotecii lui, 
îl trădase. Luaseră o carte pe care nici măcar nu avuseseră 
voie să pună mâna. 

— Dar, în loc să fiu ametit, mă simt mai degrabă ca o 
navă de război, continuă domnul Lemoncello. Dr. 
Zinchenko? Eşti amabilă să dai drumul probei cu numărul 
unsprezece? Torta mea olimpică interioară începe să 
pâlpâie şi are nevoie disperată de baterii noi. Aşadar, eu 
mă voi afla în apartamentul meu privat, lucrând la indiciile 


jocului cu numárul doisprezece, ultimul si cel mai 
important din Olimpiada din Bibliotecá marca Lemoncello. 

Domnul Lemoncello fácu un gest firav cu mána si 
dispáru în apartamentul său de la etajul al doilea. 

Dr. Zinchenko, îmbrăcată, la rândul ei în negru - purta o 
rochie scurtă şi strălucitoare, din piele -, merse cu paşi 
mari spre Sala de Lectură Rotunda. Până şi ochelarii ei 
aveau rame negre, nu roşii, ca de obicei. 

— Următoarele echipe sunt rugate să-şi aleagă câte un 
reprezentant pentru cel de-al unsprezecelea joc din 
duodecimaltlonul nostru: Vestul Mijlociu, Nord-Est, 
Atlanticul Mijlociu, echipa Muntenilor, echipa din Pacific si 
echipa locală, din Alexandriaville, Ohio. 

Marjory Muldauer ridică brațul. 

— Da, domnişoară Muldauer? 

— Ce va trebui să facem în jocul acesta? Să bem milk 
shake-uri într-un jacuzzi cu cărți plutind prin el? 

— Nu, domnişoară Muldauer, deşi am luat la cunostintá 
sarcasmul tău. Jocul cu numărul unsprezece va fi o 
celebrare a libertății voastre de a vă exprima disprețul prin 
ironii, la fel ca si a celorlalți de a citi. Primul joc de astăzi 
va fi despre cărțile interzise. 


Sierra Russell se întoarse către coechipierii săi. 

— Cine ar trebui să joace pentru noi? 

— Tu sau Miguel, spuse Kyle. 

— Cu siguranţă, fu de acord şi Akimi. 

— Eu votez pentru Sierra, zise Miguel. Ai citit mai multe 
cărţi decât noi toţi la un loc. 

— Sunteţi siguri? Nu m-am descurcat prea bine în jocul 
cu Bătălia Cártilor... 

— lar eu m-am descurcat groaznic în jocul de puzzle de 
la piscină, mai ţii minte? zise Kyle. 

Sierra zâmbi. 

— Probabil nu voi uita niciodată asta. 

— Da. Nici eu. Hai, o să te descurci de minune. Nu ştiu 
nimic despre cărţile formațiilor muzicale?!. Nu a scris si 
John Philip Sousa una? 

— Cărţi interzise, zise Sierra. 

— Vezi? Deja te descurci mai bine decât ceilalţi. 

— Echipe, fiţi atente la mine, atentioná dr. Zinchenko. 
Vă rog să vă trimiteţi jucătorul desemnat la cercul de 
birouri din apropierea mea. 

Sierra se uită pentru ultima oară la coechipierii săi. Toţi 
zâmbeau şi incuviintau. Ea porni spre mesele de lectură 
dispuse în cerc. 

— Hai, Sierra! 

Acesta era tatăl ei. Aplaudând-o. 

— Mult noroc, scumpa mea! 

Aceasta fusese mama ei. 

Fiecare dintre cele şase echipe rămase primi câte o 
masă. Sierra se aşeză la masa ei. Marjory Muldauer stătea 
la masa din dreapta ei. Eliott Schlipp, tipul de treabă din 


21 joc de cuvinte în limba engleză în original: banned 
(interzis)/ band (aici, cu sensul de formaţie muzicală) 
books (n. T.). 


Maryland căruia îi plăcea foarte mult pizza, se asezase în 
stânga ei. 

Fiecare masă avea câte un ecran de computer 
încorporat. 

— Acest concurs va avea un factor de eliminare 
imediată, anunţă dr. Zinchenko de pe scaunul ei înalt din 
spatele biroului central al bibliotecii. Dacă ráspundeti 
incorect la o întrebare, veţi fi rugaţi sá párásiti masa. Aşa 
cum vă amintiţi, voi, cei din echipele Nord-Estului, 
Atlanticului Mijlociu, a Muntenilor şi a celor din Pacific, voi 
aveţi câte o singură medalie. Dacă sunteţi eliminaţi din 
acest joc, va fi imposibil din punct de vedere matematic ca 
echipa voastră să mai câştige duodecimaltlonul. Aşadar, 
dacă pierdeţi, echipa voastră nu mai are nicio şansă la 
victorie. 

Cei patru jucători încuviinţară. Toţi inteleseserá miza 
ridicată a celui de-al unsprezecelea joc. 

— Dacă însă veţi câştiga acest joc plus cel de-al 
doisprezecelea, vom avea trei echipe pe primul loc şi vom 
intra brusc în prelungiri. Cel de-al treisprezecelea joc, dacă 
va fi necesar, va avea loc mâine. 

— Nu vă faceţi griji, rânji Marjory. Mâine nu vom juca 
niciun joc. 

— Să începem, zise dr. Zinchenko, ignorând-o cu 
desăvârşire pe Marjory. Voi citi o întrebare cu mai multe 
variante de răspuns. Folosiţi ecranele sensibile la atingere 
de la mesele voastre pentru a selecta răspunsul corect. 

Sierra trase aer adânc în piept. 

— Intrebarea numărul unu. In 1985, cartea O lumină la 
mansardă? de Shel Silverstein a fost interzisă într-o scoala 
din Wisconsin pentru că: 


22 A Light în the Attic, titlul original, volum de poezii semnat 
de Shel Silverstein, publicat în 1981 la Harper&Row (n. 
Red.). 


a) mansarda era dezordonată şi periculoasă; 

b)copiii din carte erau murdari şi nu se pieptănau 
niciodată; 

C) cartea îi încuraja pe copii să spargă farfurii, astfel încât 
să nu fie nevoiţi să lespele; 

d) cartea avea un limbaj licentios. 

Vă rog să selectaţi răspunsul acum. 

Sierra citise despre acest incident. Alese varianta C. 
Ecranul computerului ei se făcu verde. Răspunsese corect. 

Dar echipa din Nord-Est şi cea a Muntenilor aleseseră 
răspunsul greşit. Ecranele lor se înroşiseră. 

— Va mulţumesc pentru participare la joc, spuse dr. 
Zinchenko. Fiţi amabili şi aláturati-vá colegilor voştri de 
echipă. Şi vă mulţumesc pentru că aţi participat în prima 
Olimpiadă din Bibliotecă din istorie. Voi şi colegii voştri veţi 
primi câte un cadou de despărţire. 

— lu-hu-hu... zise Marjory. Următoarea întrebare, vă rog. 

— Desigur. Întrebarea numărul doi: de ce a fost interzisă 
cartea Lorax, de Dr. Seuss? 

a) Nu există o creatură precum Lorax; 


b)desenele erau prea înspăimântătoare pentru tinerii 
cititori; 

C) versurile şi numele năstruşnice erau prea ciudate; 

d) era considerată ofensatoare pentru lucrătorii forestieri. 

Alegeţi răspunsul acum. Aveţi treizeci de secunde la 
dispoziţie. 

Sierra nu era sigură ce răspuns să dea. Primele trei ar fi 
putut fi nişte motive pentru interzicerea oricărei cărţi a Dr. 
Seuss. Dar Lorax era despre copacii Truffula şi despre 
salvarea mediului înconjurător. Celor care lucrează în 
domeniul forestier s-ar putea să nu le placă asta. 

Merse pe varianta D. 

Ecranul ei se înverzi. 


La fel si ecranul lui Marjory Muldauer. 

Echipa din Pacific răspunse incorect. 

— Îmi pare rău, îi spuse Sierra lui Pranav Pillai pe când 
acesta părăsea masa. 

— Mulţumesc. Mult noroc în continuare! 

— Au mai rămas trei concurenţi, spuse dr. Zinchenko. 
lată şi cea de-a treia întrebare: de ce a fost interzisă din 
biblioteci Junie B. Jones, o serie de cărţi de copii scrisă de 
Barbara Park? 

a) Junie B. Jones era o obräznicäturä cu gura mare; 


b)personajele foloseau cuvinte precum „prost” si 
„tâmpit”; 
C) autorul se abătea de la ortografia tradiţională; 
d) personajul principal lua decizii proaste; 
e) toate variantele de mai sus. 
Sierrei îi plăcuseră enorm cărţile cu Junie B. Când era 
mai mică, aşa că ştia că răspunsul corect este e). 
Şi Marjory Muldauer, la fel. 
Însă Eliott Schlipp nu ştia. Ecranul său roşu însemna că 
echipa din Atlanticul Mijlociu era exclusă din competiţie. 
Lucrul acesta mai însemna şi că întreaga Olimpiadă din 
Bibliotecă se transformase într-o confruntare a Eroilor- 
Gazdă cu echipa Vestului Mijlociu. 
Sierra Russell versus Marjory Muldauer. 


— Şi au mai rămas doar doi concurenţi! ţipă domnul 
Lemoncello din balconul său de la etajul al doilea. Finala 
aceasta va fi prea palpitantă ca s-o ratati! 

— Vă simtiti mai bine, domnule? întrebă dr. Zinchenko. 

— Mult mai bine! zise el, uitându-se în jos spre Sierra şi 
Marjory. V-am urmărit la TV! Nimic nu se compara cu o 
pereche de minţi geniale lăsate sá se dezlántuie într-o 
bibliotecă, spre încântarea mea! In plus, am decis să-l 
angajez pe detectivul Sammy Keyes”, care l-a găsit pe 
hoţul din hotel, pentru a-l găsi pe hoţul care a furat cartea, 
care, desigur, este acum disponibilă pe DVD în secţiunea 
de filme de la parter. 

Cobori in fugă scările în spirală. 

Kyle auzi un sunet ciudat, ca o râgâială, şi zâmbi. 
Domnul Lemoncello era îmbrăcat în negru, dar îşi pusese 
pantofii în formă de banană. 

Pe când tot făcea rotocoale şi piruete în sus şi în jos pe 
trepte, pantofii lui scärtälau un fel de cântec: „Roata morii 
se-nvârteşte, tac, tac, tac”. 

Bun! se gândi Kyle. Eroul lui se întorsese! 

Domnul Lemoncello tásni spre Sala de Lectură Rotunda, 
îşi făcu vânt şi sări peste biroul bibliotecarului. Când 
ajunse de cealaltă parte a biroului, pantofii lui fâsâiră 
îndelung: PFFFFFFP. 

Audienta izbucni in râs, aplaudând şi ovationand. 

Ei bine, aproape toţi, mai puţin doamna Chiltington şi 
prietenii ei. Kyle îi văzu cum dădeau din cap cu dezgust. 

— Preiau eu de aici, dr. Zinchenko! spuse domnul 
Lemoncello. 

— Prea bine, domnule, spuse ea şi-i înmână pachetul ei 
cu cartonaşe cu întrebări. 

— Bună, Sierra. 


23 Personaj al romanului Sammy Keyes and The Hotel Thief 
de Wendelin Van Draanen (n. T.). 


— Buná ziua, domnule. 

— Marjory. 

Ea fluturá din degete spre el a plictisealá. 

— Okey dokey... zise domnul Lemoncello. Voi páreti cam 
stingheri, coechipierilor. Haideti aici! 

Kyle, Akimi si Miguel tásnirá pe culoarul dintre mese 
pentru a i se alătura Sierrei. 

— Eu mă descurc singură, spuse Marjory, oprindu-si 
coechipierii. Nu am nevoie de niciun ajutor. 

— Foarte bine, spuse domnul Lemoncello. Sá fac o 
recapitulare. 

Se aplecă şi scoase de sub biroul bibliotecarului o 
caschetă de duş cu o floare mov desenată pe ea, pe care 
şi-o trase peste părul său alb şi ondulat. 

— Echipele voastre sunt, acum, la egalitate, fiecare cu 
câte trei medalii la activ. Mai sunt două jocuri: acesta şi cel 
care vine după el, adică următorul. Destul de incitant, nu 
credeţi? 

— Da, domnule, spuseră Kyle şi coechipierii săi. 

Marjory Muldauer ridică din umeri. 

— Putem trece la următoarea întrebare? 

— Trecem, trecem... spuse domnul Lemoncello. 
Următoarea întrebare nu este - repet, nu este - o 
întrebare cu mai multe variante de răspuns. Va trebui să 
bateti răspunsul pe tastatura computerului vostru. Suntem 
încă la capitolul cu cărţi interzise, doar că de data aceasta 
sunt mai mult decât interzise, deoarece aceste cărţi, 
bietele de ele, au fost arse. lată întrebarea: în ce dată 
călugărul dominican Savonarola a strâns şi a ars în public 
mii de cărţi obscene în Florenţa, Italia? 

Kyle se uită la Sierra. 

Ea incuviinta. 

— Fa-o, spuse Kyle. 

Sierra tastă răspunsul: MARTEA GIULGIULUI, 1497. 


Kyle auzi zgomotul tastelor acompaniind-o pe Marjory în 
timp ce tasta, la rândul ei, răspunsul. 

— Acesta este răspunsul tău final, Sierra? întrebă 
domnul Lemoncello. 

— Da, domnule. 

— Domnişoară Muldauer? 

— Ei bine, da, normal. L-am tastat, nu-i aşa? 

— Într-adevăr, aşa este. Dr. Zinchenko? 

— Răspunsul corect este Martea Grasă, 1497! 

— luuu-huuu! strigă Kyle. 

— Acesta este răspunsul pe care l-a dat Sierra Russell, 
zise domnul Lemoncello, care-şi verifica ecranul 
computerului. Domnisoará Muldauer, má tem că răspunsul 
tău nu este corect. 

— Nu este adevărat. 

— Imi pare rău, domnişoară Muldauer, spuse Dr. 
Zinchenko. Nu ati introdus răspunsul ,Martea Grasá, 
1497”. 

— Ştiu. Asta pentru că acel răspuns nu este îndeajuns 
de exact. 

— Poftim? spuse domnul Lemoncello, scotándu-si casca 
de duş. Mă scuzati, urechile mele erau acoperite de nişte 
petale de floare cauciucate. Incercati cumva să insinuati 
că bibliotecarul meu şef, dr. Yanina Zinchenko, a 
identificat incorect ráspunsul ca fiind Martea Giulgiului, 
1497? 

— E un răspuns OK, spuse Marjory. Dacă eşti leneş. Însă 
răspunsul meu e mai corect. 7 februarie 1497. Da, era în 
Martea Grasă, mai cunoscută acum drept Mardi Gras, dar 
întrebarea voastră cerea în mod specific o dată, nu o zi. 

Întreaga mulţime inmarmuri. 

Kyle simţi că inima începe să-i bată cu putere. 

Oare era, din punct de vedere tehnic, incorect răspunsul 
Sierrei? 


Şi dacă era aşa, însemna asta că echipa lui a pierdut 
încă o medalie? 

— Aceasta este o întrebare întrebătoare si o ghicitoare 
foarte curioasă, spuse domnul Lemoncello. Din fericire, ne 
aflăm într-o bibliotecă, în care poate că bibliotecarii nu ştiu 
chiar totul, dar cu siguranţă ştiu unde să găsească 
informaţia. Dr. Zinchenko? 

— Voi merge sus în camera triplu zero, voi localiza 
volumul corespunzător din enciclopedie şi voi verifica atât 
definiţia ,Savonarola”, cat si pe cea despre „Martea 
Grasă”. 

— Aha. Pot să vă sugerez sa începeţi cu volumul 
corespunzător literei ,S”? 

— Acesta era şi planul meu, domnule. 

— Excelentă planificare a căutării, dr. Zinchenko. Vom 
aştepta cu sufletul la gură, asa ca grăbeşte-te până 
lucrurile nu iau o întorsătură proastă pe aici. 

Tacanind cu tocurile pe podeaua de marmură, dr. 
Zinchenko se duse spre cea mai apropiată scară în spirală 
şi apoi merse la etajul întâi. 

Domnul Lemoncello se întoarse către cea mai apropiată 
cameră de televiziune. 

— Nu plecaţi. Ne vom întoarce cu răspunsul corect la 
întrebarea noastră după ce vom asculta acest mesaj de la 
sponsorii noştri. 

— Aceasta este o televiziune publică,  şopti 
cameramanul. Noi nu difuzăm reclame. 

— Ah. Bine, atunci, dar nu poţi da alte cadre sau 
altceva? Ori trebuie să mă scălâmbăi pe aici? 

— Scălâmbăielile ar trebui să fie suficiente, domnule. 

În timp ce domnul Lemoncello se strâmba la cameră, 
Miguel se întoarse către coechipierii săi. 


— Dr. Z. S-a dus sus, la camera cu triplu zero. Acesta 
este numárul zecimal Dewey pentru enciclopedii si cárti de 
culturá generalá. 

— De fapt, spuse Marjory, lásándu-se pe spate cu 
satisfacţie, ea va căuta zerotrei-doi, enciclopediile in 
engleza americană. Voi ar trebui să Incepeti să fiţi putin 
mai precişi, altminteri... 

Deodată se auzi un țipăt de la etajul întăi. 

Dr. Zinchenko se repezi la balustradă: 

— Au dispărut! 

— Ce? ţipă domnul Lemoncello. 

— Toate volumele de enciclopedie cu litera „S”! Lipsesc! 
Toate, cu desăvârşire! — Poftim? Cum e posibil aşa ceva? 

— Nu ştiu, domnule. Noi nu împrumutăm niciodată 
enciclopedii. Cineva trebuie să le fi furat! 


Kyle era cumva usurat. 

Dacá enciclopediile de care avea nevoie dr. Zinchenko 
lipseau, atunci poate ar trebui sá treacá la urmátoarea 
întrebare. Sá sperăm că avea să fie încă una la care Sierra 
să ştie răspunsul. 

— Cred că trebuie să trecem la următorul cartonaş cu 
întrebare, spuse Kyle către domnul Lemoncello. 

— Nu aşa de repede, Keeley, spuse Marjory. Dacă 
domnul Lemoncello a fost atât de amabil să ne ofere câte 
un smartphone atunci când am jucat Bătălia 

Cártilor, l-am folosit pe al meu pentru a căuta pe Google 
„Rugul deşertăciunilor, 1497”, pentru că aşa se numeşte 
acţiunea în cadrul căreia italienii ardeau obiectele pe care 
le considerau imorale. Dacá-mi permiteti să citez: „Cel mai 
infam rug a fost aprins pe 7 februarie 1497, când călugărul 
dominican Savonarola a adunat şi a ars în public mii de 
obiecte precum lucrări de artă şi cărţi în Florenţa, Italia, în 
ziua festivalului de Mardi Gras!” Nici măcar nu 
menţionează Martea Grasă. Oricum, confirmă faptul că 
răspunsul meu, 7 februarie 1497, este cel corect. 

Cocotat pe un scaun, în spatele biroului, domnul 
Lemoncello părea debusolat total. 

Miguel arătă către Marjory: 

— Ţi-ai folosit telefonul pentru a găsi răspunsul! Ai 
trişat! 

— Nu este adevărat. L-am folosit doar pentru a confirma 
răspunsul meu. 

— Imi pare rău, domnule, spuse dr. Zinchenko, care încă 
se mai proptea de balustrada balconului de la etajul întâi. 

— Şi mie, spuse domnul Lemoncello, cu umerii lăsaţi în 
jos. Şi mie. 

— Păi, asa ar şi trebui! strigă doamna Chiltington din 
galerie. Ar trebui să-ţi fie ruşine, domnule Lemoncello. Nu 


asa se conduce o bibliotecă! Cărţi pentru copii si 
enciclopedii lipsă? 

— Acest lucru este inacceptabil! strigă şi Charles. 

— Oamenii din Alexandriaville merită ceva mai bun! 
adăugă mama lui. 

— E oripilant ce se întâmplă! spuse Charles. Şi atroce! 

Domnul Lemoncello ridică în aer o medalie verde 
strălucitoare. 

— Cred că aş putea să rup chestia asta în două şi să 
înmânez fiecăreia dintre voi câte o jumătate. Dar cred că 
aş avea nevoie de un laser sau un fierăstrău... 

— De ce i-ai da Sierrei ceva? îl chestionă Marjory. Ai 
cerut o dată, ţi-am dat o dată. Ea nu ţi-a dat decât 
denumirea unei sărbători. 

— Şi un an, spuse Akimi. Sierra a ştiut şi anul. 

Marjory pufni. 

— Păcat că nu a putut da si luna şi ziua, aşa cum am 
făcut eu, în felul acesta ar fi putut avea şi ea o dată! 

— Cred că aveţi dreptate, domnişoară Muldauer, spuse 
domnul Lemoncello. Sunati clopotele, echipa din Vestul 
Mijlociu a mai câştigat o medalie! 

— Dar nu e corect! bombăni Miguel. 

— Mai e şi jocul al doisprezecelea, spuse Kyle. Daca-l 
câştigăm, ajungem iar la egalitate pentru locul întâi. 

— Si apoi putem face chestia aia cu prelungirile, adăugă 
Akimi. 

— Domnişoară Muldauer? zise domnul Lemoncello. Fă 
câţiva paşi în faţă să-ţi iei medalia, te rog. 

Marjory merse tantos spre centrul camerei. 

— Pentru că ai răspuns la cele mai multe întrebări 
importante corect, am onoarea de a-ţi acorda cea mai 


importantá dintre cele mai importante medalii acordate 
până acum: Testoasa Yertle?*. 

— Poftim? făcu Marjory. De ce i-ai da un nume atât de 
tembel ca acesta? 

— Pentru că, domnişoară Muldauer, această carte a lui 
Dr. Seuss a fost considerată extrem de controversată 
atunci când a apărut, în 1958, deoarece conţinea cuvântul 
„râgâială”. 

Domnul Lemoncello râgâi. 

— Scuze. Am ras prea mult suc Lemon Berry Fizz când 
îmi reîncărcam bateriile. Yertle, Broasca-Testoasa a fost 
interzisă, de asemenea, din cauza mesajelor politice pe 
care le conţinea. 

— Mda, má rog... spuse Marjory. 

Smulse medalia din mâna domnului Lemoncello, făcu 
stânga împrejur şi flutură premiul prin faţa echipei lui Kyle. 

Kyle încercă s-o ignore. 

— Care-i următorul joc? îl întrebă el pe domnul 
Lemoncello. 

Chiar în acel moment, din spatele lui Kyle se auzi o 
voce. 

— Dati-va la o parte, vă rog. Vin acum. 

Era Clarence, agentul de pază, care-şi croia drum prin 
mulţimea de spectatori. 

— Domnule Lemoncello? spuse el, fluturând un teanc de 
hârtii. Trebuie să vedeţi asta. 

— Ce este? 

— O listă cu toate titlurile care lipsesc de pe rafturile 
bibliotecii. Dr. Zinchenko ne-a rugat să întocmim una după 
dispariţia cărţii Flora şi Ulise de pe raftul de ficţiune. 

— Pare un teanc destul de mare, Clarence. 


24 Personaj al uneia dintre cărţile scrise de Dr. Seuss, Yertle 
the Turtle and Other Stories, apărută în 1958 la Random 
House (n. T.). 


— Da, domnule. Zece pagini. 

— Si e si vreo enciclopedie acolo? 

— Toate volumele cu litera ,S” din cládire. 

Domnul Lemoncello scuturá din cap si se prábusi în 
fotoliu. 

— Gata. Eu am terminat. Nu mai pot sá má lupt singur 
cu chestia asta. 

Se ridică încet în picioare si sună încet din clopoțel. 

— Lume, lume, staţi puţin şi v-adunati! Jocurile primei 
Olimpiade din Bibliotecă sunt de aici înainte suspendate. 
Dacă aveți probleme cu descifrarea cuvântului 
„suspendat”, vă rog să aveţi amabilitatea de a-l căuta într- 
un dicţionar, dar nu încercaţi într-o enciclopedie, deoarece 
toate volumele cu litera „S” au dispărut. 

— Asta înseamnă că am câştigat? strigă Marjory. 

— Nu, domnişoară Muldauer. Inseamná că am obosit sá 
mă tot joc aici, în Alexandriaville. Nimeni nu câştigă. Toată 
lumea pierde. 

— Dar cum rămâne cu bursele acelea pe care ni le-aţi 
promis? întrebă un alt membru din echipa Vestului 
Mijlociu. 

Domnul Lemoncello se întoarse spre bibliotecara-şefă. 

— Dr. Zinchenko? Fii amabilă şi dă-le tuturor olimpicilor 
câte un card „Mergi la colegiu pe gratis”. 

Dr. Zinchenko începu să împartă cardurile mici şi 
portocalii. 

— Mâine veţi primi cu toţii câte o bursă completă dacă 
vă veţi aminti să aduceţi cu voi cardul la ceremonia de 
închidere. Dacă până atunci îl veţi pierde, s-ar putea să mă 
prefac că nu ştiu cine sunteţi, ce doriţi sau ce anume v-am 
promis că vă dau. 

Dr. Zinchenko îi înmână lui Kyle cardul lui cu „Mergi la 
colegiu pe gratis”. 


Era de márimea unui card ,Noroc” sau ,Baftá” din jocul 
„Frenezia Familialá” marca Lemoncello. 

Dar acest dreptunghi de carton valora mii si mii de 
dolari. 

Cu toate acestea, Kyle îşi dorea ca domnul Lemoncello 
să nu mai fie atât de trist. 

Şi-ar fi dorit să tragă, în schimb, un card cu „Găseşte 
cărţile lipsă”. Şi-ar fi dorit să se poată întoarce cu toţii la 
jocuri. 

După ce fură împărţite toate cele treizeci şi două de 
carduri, domnul Lemoncello îşi miji ochii şi scrută jucătorii. 

— Calde şi magicosplendide felicitări tuturor, spuse el 
fără pompa cu care obişnuia să spună astfel de lucruri. Am 
un sentiment vag însă, că printre voi este cel puţin unul 
care nu mai are nevoie de vreo bursă de la mine. 


Kyle urmărea spectatorii cum ¡eseau din clădire. 

Majoritatea  Olimpicilor din Bibliotecă fuseseră 
entuziasmați când auziră că vor primi o bursă completă cu 
toate cheltuielile plătite fără ca măcar să fi câştigat cele 
mai multe medalii. 

Cei din familia Chiltington şi prietenii lor elegant 
îmbrăcaţi erau peste măsură de veseli, dar din alte 
motive. 

— Minunată lucrare, domnişoară  Muldauer, spuse 
doamna Chiltington cand Marjory trecu pe lângă ea 
împreună cu echipa. Pur şi simplu minunată! L-ai 
demoralizat complet pe omul acela. 

— Fantastic final, adăugă Charles. Să-l faci pe domnul 
Lemoncello să anuleze aceste aşa-zise jocuri olimpice? N- 
aş fi putut-o face mai bine nici eu. 

— Domnul Lemoncello părea atât de trist, chicoti 
doamna Chiltington. Nu m-ar surprinde dacă şi-ar lua 
jucăriile şi ar pleca acasă, la New York! 

— Dacă face asta, s-ar putea să fie cel mai bine pentru 
toată lumea, spuse Marjory către micul ei grup de fani. 
Domnul Lemoncello a pretins pentru prea multă vreme că 
iubeşte bibliotecile, pe când, de fapt, asta nu era decât o 
gáselnitá de marketing pentru a putea vinde şi mai multe 
din jocurile lui absurde! 

Liga lubitorilor de Biblioteci Îngrijoraţi aplaudă frenetic. 

— Poate că acum, voi, cetăţeni îngrijoraţi, cei care iubiţi 
bibliotecile qua biblioteci, veţi putea conduce această 
instituţie aşa cum ştim cu toţii că trebuie condusă. Dacă 
transformați această clădire plină de cărţi într-un adevărat 
templu al studiului, oamenii din întreg statul Ohio vor 
întreba: „Este bună de ceva biblioteca aia din 
Alexandriaville?” lar voi veţi putea spune: „Hei, da, doar 
nu e ceva marca Lemoncello. E o bibliotecă!” 

Admiratorii ei clămpăniră iar din mâini, la unison. 


Marjory incuviinta din cap cu un gest gratios, apoi se 
îndreptă spre hol împreună cu restul echipei sale. De fapt, 
ceilalţi puşti din Vestul Mijlociu nu mergeau chiar cu 
Marjory, ci pur şi simplu se îndreptau în aceeaşi direcţie. 

— Unde s-a dus domnul Lemoncello? întrebă Akimi. 

— L-am văzut cu Clarence, la etaj, spuse Sierra. Probabil 
o consolează pe dr. Zinchenko. 

— În mod sigur, spuse Miguel. Bibliotecarilor mereu li se 
face rău atunci când de pe rafturile lor dispar în mod 
misterios cărţi şi enciclopedii. 

Doamna  Yunghans şi domnul Sharp, cei doi 
supraveghetori ai echipei-gazdă, se alăturară jucătorilor la 
mesele de lectură. 

— Sunteţi gata să ne urcăm în bibliomobil şi să mergem 
înapoi la Satul Olimpic? 

Întrebă domnul Sharp. 

— Nu încă, zise Kyle. Vrem sá ne asigurăm că domnul 
Lemoncello este bine. 

— Bine, zise domnul Sharp. Dar în seara asta se face 
grătar la motel. 

— Nu prea avem chef de grătar, zise Akimi. 

— Şi au şi îngheţată, spuse doamna Yunghans. 

Akimi strâmbă din nas. 

— Cred că am devenit brusc intolerantă la lactoză. 

— Nu durează mult, zise Kyle băgându-şi cardul de 
bursă în buzunarul de la cămaşă. Haideţi, oameni buni! 

Echipa lui luă cu asalt scara în spirală spre primul etaj. 
Kyle se uită în jos spre Sala de Lectură Rotunda şi îşi dădu 
seama cât de goală părea biblioteca atunci când nu se mai 
afla nimeni în ea. 

Nimeni nu mai călărea platformele plutitoare, nimeni nu 
mai lua gustarea în Book Nook Cafe, nimeni nu mai 
pierdea vremea în sălile de şedinţe, nimeni nu se mai 
grăbea pe scări în sus spre centrul de colaborare sau spre 


al treilea etaj, pentru a vedea cele mai noi jocuri video 
educative din Centrul Electronic de Studiu. 

Soclurile statuilor holografice erau goale si întunecate. 

Domul Minunilor era acum doar o pânză goală. Un 
televizor stins. 

Fără oameni care râd sau studiază, clădirea cu dom era 
doar un cavou elegant ticsit cu cărţi aride şi pline de praf. 


— Domnule Lemoncello? strigá Kyle, auzindu-si ecoul 
vocii sub dom. Dr. Zinchenko? 

— Suntem aici, în spate, răspunse dr. Zinchenko. În faţa 
uşii de la zero-zerozero. 

Kyle şi colegii lui parcurseră tot balconul circular. 

Domnul Lemoncello, dr. Zinchenko şi Clarence stăteau 
în acelaşi loc care servise drept punct de start în Cursa cu 
Căruciorul de Bibliotecă. Parcurgeau teancul cel gros de 
hârtii al lui Clarence cu nişte expresii serioase pe chipuri. 

— Hei, domnule Lemoncello... zise Kyle. 

Domnul Lemoncello ridică mâna stângă pentru a-l opri 
pe Kyle şi continuă să se încrunte la lista cu cărţi lipsă. 

— Vrei să spui că o singură persoană a înlăturat toate 
cele treizeci şi şase de exemplare din Flora şi Ulise? 
întrebă dr. Zinchenko. 

— Treizeci şi cinci dintre ele, spuse Clarence. Altcineva a 
luat ultimul exemplar de pe raftul cu ficţiune. Dar 
principalul nostru suspect a împrumutat mai multe 
exemplare şi din alte titluri. Dacă mergem pe urmele lui, 
putem observa că a lucrat la planul său personal de a 
îndepărta cărţile timp de aproape o lună. 

— A expirat termenul pentru cărţile acestea? 

— Încă nu, Dr. Z., răspunse Clarence. A reînnoit cererea 
pentru toate, online. Nu suntem siguri, dar credem că tot 
el a luat si toate enciclopediile acelea cu litera „S”. 

— Nimic nou sub soare, zise domnul Lemoncello. Vedeţi 
voi - Clarence, dr. Zinchenko -, am ştiut dintotdeauna cine 
e în spatele chestiei ăsteia fără sens. Şi am ştiut şi de ce. 
A-| opri si a aduce înapoi toate cărţile lipsă ar fi trebuit sá 
fie provocarea noastră ultimă aici, la Olimpiada 
Bibliotecilor. Am dat deja tot felul de indicii în stânga şi în 
dreapta. Dar nu cred că mai pot continua planul acesta. 
Dacă el şi asociaţii lui pot recruta un copil sau un grup de 


copii pentru cauza lor - un olimpic, nici mai mult nici mai 
putin! —, ce sperante sá mai avem noi? 

— Vá vom ajuta noi, domnule, spuse Kyle. 

— Ati face voi asta, domnule Keeley? V-am dat deja 
marele premiu. Am dat treizeci şi două de premii, de fapt. 
Nu îţi pot da ţie sau echipei tale premii mai mari, şi nici 
măcar mai tari. 

— E-n regulă. Noi doar ne dorim să jucăm în continuare 
şi să dovedim că suntem cu adevărat campioni. Dincolo de 
asta, eu am crezut că găsirea cărţilor lipsă trebuie să fie 
cel de-al doisprezecelea joc. 

— Aşa ar fi trebuit să fie. Un fel de vânătoare de comori. 

— Aşadar, daca găsim cărţile, vom câştiga a 
douăsprezecea medalie. 

— lar după aceea am intra în prelungiri cu Marjory 
Muldauer, adăugă Akimi. 

Domnul Lemoncello scutură din cap. 

— Şi dacă v-as spune că mai degrabă va trebui s-o 
faceţi pe domnişoara Muldauer să returneze toate cărţile? 

Akimi făcu faimosul ei gest de „Säriti, că am rămas fără 
aer!”. 

— Stiu, stiu, zise domnul Lemoncello. E imposibil. Sá vá 
rog pe voi şi pe ceilalţi olimpici sá colaborati pentru un 
scop mai mare, comun? Uitaţi că am zis asta. Dr. 
Zinchenko? 

— Da, domnule? 

— Mi-am făcut ordine în gânduri, chiar dacă nu am făcut 
şi patul. Eu, Luigi Libretto Lemoncello, declar aici oficial 
închisă prima Olimpiadă din Bibliotecă. Gata. Kaput. Nu va 
fi niciun câştigător. Biblioteca nu a reuşit să-şi găsească 
adevărații campioni. Mâine seară, la ceremonia de 
închidere, vă rog să acordati câte o bursă de colegiu 
fiecărui jucător care se va prezenta la dumneavoastră cu 
un card portocaliu. Mă tem că eu nu voi putea ajunge la 


festivitáti. Voi fi pe afará, prin oras. Sau poate voi fi pe un 
pod din Terabithia sau ín avion, spre New York. De fapt, s- 
ar putea sá nu má mai întorc niciodată în Alexandriaville 
sau în Ohio. 

Acestea erau cele mai teribile veşti pe care le auzise 
Kyle în viaţa lui. 

— Domnule Lemoncello? întrebă el. Dar dacă ştii cine a 
împrumutat toate cărţile acelea, de ce nu-l dai pe mâna 
poliţiei? 

— Împrumuturile nu au ieşit încă din termen, spuse dr. 
Zinchenko. Şi, dacă-mi permiteti să citez din Codul Etic al 
Asociaţiei Bibliotecarilor din Statele Unite ale... 

— Te rog, Dr. Z., citează în altă parte, zise domnul 
Lemoncello. 

— Aici, la Biblioteca Lemoncello, protejăm dreptul 
oricărui abonat la intimitate şi confidentialitate în ceea ce 
priveşte informaţiile căutate sau primite şi resursele 
consultate, împrumutate, achiziţionate sau transmise. 

— Serios? zise Akimi. 

— Ah, da, spuse Miguel. E legea bibliotecilor. 

Kyle mai făcu o încercare. 

— Dar, domnule Lemoncello... 

Eroul său îşi ridică din nou mâna. 

— A fost distractiv, domnule Keeley, dar s-a terminat. 
Dr. Zinchenko? Luni dimineaţă să fii amabilă şi să le spui 
avocaţilor mei să aducă hârtiile necesare prin care să-i 
împuternicim pe doamna Chiltington şi pe Liga ei a 
lubitorilor de Biblioteci Îngrijoraţi la conducerea Bibliotecii 
Publice din Alexandriaville. Apoi dă jos statuia mea şi 
împachetează tot ceea ce are numele meu inscripţionat, 
inclusiv ultima mea navetă de suc Lemon Berry Fizz marca 
Lemoncello. 

— Dar dacă găsim cărţile lipsă? pledá Kyle. 


— Ti-am mai zis - am terminat-o cu medaliile si cu 
celelalte. Gata cu premiile, Kyle. Gata cu inghetata, cu 
tortul sau baloanele. 

— Nu-mi pasă, zise Kyle, întorcându-se spre coechipierii 
săi. Dar vouă, oameni buni? 

Toţi clătinară din cap. 

— Mie, nu, zise Miguel. 

— Medaliile mi se tot ciocnesc de cercei, adăugă Akimi. 

— Bine, zise domnul Lemoncello. Cum vreţi voi. Jucati 
ultimul joc, găsiţi cărţile lipsă înainte de ceremonia de 
închidere de mâine şi s-ar putea - repet, s-ar putea - să 
reconsider decizia mea de a-i pasa biblioteca doamnei 
Chiltington. De asemenea, s-ar putea să mă gândesc să 
mă mut definitiv în Ohio. 

— Mulţumim, domnule, spuse Kyle. Noi nu avem cu 
adevărat nevoie de alte medalii sau burse. Dar cu 
siguranţă avem nevoie de dumneavoastră. Şi de biblioteca 
noastră. 


Pe la miezul nopţii, după ce a sărbătorit înfrângerea 
domnului Lemoncello cu Charles şi Marjory la câteva sticle 
de bere fără alcool, Andrew Peckleman mai avea de 
măturat prin jurul motelului. 

Chiar dacă era foarte târziu, auzi voci din biroul 
unchiului său, prin urmare se apropie, cu mătura şi făraşul, 
de uşa acestuia. 

Auzi vocea unchiului său Woody, cea a lui Marjory 
Muldauer... 

...Si pe cea a doamnei Chiltington? 

Andrew se lăsă cu spatele la zid şi ascultă. 

Unchiul său chicotea: 

— Şi Luigi chiar pleacă din oraş? 

— Aşa se pare, spuse doamna Chiltington. Tocmai am 
primit un telefon de la rusoaica aceea, dr. Zinfluenzo. Îmi 
sugera să vin la bibliotecă luni dimineaţa la prima oră. Din 
câte se pare, avocaţii domnului Lemoncello pregătesc 
hârtiile pentru a transfera conducerea bibliotecii „lui” către 
un nou consiliu director. 

— Acesta ar fi format din tine si din prietenii tăi, nu-i 
aşa? zise Marjory. 

— Da. Liga lubitorilor de Biblioteci Ingrijorati se va 
asigura că noua Bibliotecă Publică din Alexandriaville va 
trece prin nişte îmbunătăţiri majore şi nu va mai expune 
copiii la influenţe nefaste sau la frivolitáti iresponsabile. 

— Şi când mă gândesc că Luigi a început să-şi dea 
arama pe faţă cu adevărat de când cu cartea aceea pe 
care ai luat-o de pe raft pentru mine, Marjory. Aceea a fost 
buturuga mică ce a răsturnat carul mare. 

— Şi de unde ai ştiut că, dacă se pierde Flora şi Ulise, 
efectul asupra lui va fi acesta, domnule Peckleman? 
întrebă Marjory. 

Bătrânul cloncăni: 


— Pentru cá Luigi este destept. El si-a dat seama cá 
unul dintre voi, puştii îndrăgostiţi de biblioteci, m-a ajutat 
pe mine să adun toate exemplarele din cartea aceea 
teribilă. Lucrul acesta i-a frânt inima. L-a zdrobit. 

— Ei bine... 

Andrew distinse un mic tremurat în vocea lui Marjory, 
care trase aer adânc în piept. 

— Mă bucur foarte tare că v-am putut ajuta să opriţi ca 
acea bibliotecă să se transforme într-o capcană ieftină 
pentru turişti, continuă ea cu voce tremurándá. In orice 
caz, acum, că domnul Lemoncello renunţă la control, va 
trebui să-i înapoiem cartea pe care am luat-o de la el. 
Poate aş putea s-o las pe trotuar în faţa ghişeului de 
returnare a cărţilor când nu e nimeni prin preajmă. 

— Nu e nevoie să facem asta, dragă, spuse unchiul lui 
Andrew. 

— Nu sunt de acord, spuse Marjory. Nu pot sá mă duc în 
bibliotecă, pur şi simplu, cu cartea sub braţ. 

— Bineînţeles că nu. Eu voiam să spun că nu va mai 
nevoie ca noi să ducem înapoi vreo carte vreodată. 
Biblioteca are o grămadă de cărţi. Nu va simţi nimeni lipsa 
uneia singure. 

— Asa este, zise doamna Chiltington. Sunt atâtea cărţi 
minunate pentru copii. Am şi sugestii de titluri noi pe care 
le-am putea lua, să ştiţi. 

— Dar Flora şi Ulise a câştigat medalia Newberry, zise 
Marjory. Ar trebui să existe cel puţin un exemplar din acest 
titlu în fiecare bibliotecă. 

— Poate că da, zise doamna Chiltington. Poate că nu. 
Mie mi se pare cam copilăroasă. 

— E o carte pentru copii. Aşa şi trebuie să fie, 
copilăroasă. 

— Domnişoară Muldauer, zise doamna Chiltington. Sunt 
sigură că noii noşti bibliotecari vor acorda preocupărilor 


tale despre aceastá Flora si Ulise atentia pe care o meritá. 
În orice caz, dat fiind faptul că tu esti din Michigan, si nu 
de aici, din Ohio, s-ar putea sá nu fii la curent cu gusturile 
şi opiniile noastre despre ce cărţi ar trebui să se afle pe 
rafturile bibliotecilor noastre. 

— În plus, mie nu mi-a plăcut cartea aceea, zise unchiul 
lui Andrew. E cea mai proastă din categoria ei. 

— Mai sunt şi alte cărţi care nu-mi plac mie, adăugă 
doamna Chiltington. De exemplu, Yertle, broasca-testoasá. 
E mai degrabă subversivă. Nu este, în niciun caz, cartea 
pe care copiii trebuie s-o citească dacă vrem să-i creştem 
cum trebuie. Mai sunt, iarăşi, nişte cărţi de istorie locală 
care prezintă destul de distorsionat trecutul. De exemplu, 
există una, numită Piraţii de râu din Ohio, care este plină 
de minciuni, aluzii şi informaţii false. Şi aceasta ar trebui 
scoasă de pe rafturi. 

— D-d-dar... se bâlbâi Marjory. 

— Mulţumesc, domnişoară Muldauer, pentru tot ajutorul 
acordat. Mulțumită tie, iubita noastră bibliotecă va deveni 
curând o bibliotecă adevărată. Fără nici urmă de nebunul 
acela de Lemoncello. 

Andrew fugi imediat de lângă uşă. 

Nu-i venea să creadă. 

Străunchiul lui împreună cu doamna Chiltington 
încercau să interzică anumite cărţi din Biblioteca Publică 
din Alexandriaville. 

Cărţi care nu le plăceau. 

Cei doi erau aproape la fel de răi precum aceia care 
ardeau şi interziceau cărţi, pe care Andrew îi ura mai 
demult, când iubea bibliotecile. 

Lucru pe care, de fapt, încă îl mai făcea. 


Dis-de-dimineatá, bibliomobilul fi lásá pe Kyle si pe 
colegii lui în faţa bibliotecii. 

— Eu voi aştepta aici, zise şoferul. 

— Mulţumesc, spuse Kyle. 

O luară pe trepte în sus şi intrară în bibliotecă. 

Statuia domnului Lemoncello nu mai era acolo. 

Cineva turnase o placa de ciment peste motto-ul 
sculptat în postamentul fântânii, „Cunoaşterea 
neîmpărtăşită rămâne necunoscută”. 

— Domnul Lemoncello a părăsit clădirea, le comunică 
Clarence, care venea din camera de serviciu de lângă hol. 

— Da, vedem asta, spuse Kyle. Cineva a îndepărtat 
statuia. 

— Domnul Lemoncello a făcut-o, zise Clarence. A vrut s- 
o ducă înapoi la fabrica lui din New Jersey. Au o grădină 
acolo. 

— Cine a şters sloganul? întrebă Sierra. 

— Noul consiliu director. Ei vor prelua conducerea, 
oficial, abia luni, dar au început deja să facă schimbări. Au 
deja un nou slogan: „Sssst!”. Acum sunt înăuntru, 
încercând să-şi dea seama cum să demonteze platformele 
plutitoare. 

— Oh, nu! Sper că nu fac asta! Platformele plutitoare 
sunt extraordinare! 

Kyle dădu buzna în Sala de Lectură Rotunda împreună 
cu Miguel, Akimi şi Sierra după el. 

Charles Chiltington meşterea la una dintre platformele 
plutitoare cu o şurubelniţă în cruce. 

— Termină, Charles, zise Kyle. 

— Oh, bună, Keeley. Ce faci aici, în biblioteca mamei 
mele? 

— Nu e biblioteca ei, răspunse Akimi. 

— Ei bine, va fi, destul de curând, spuse Charles. După 
ce voi termina de demontat aceste ridicole dispozitive, mă 


duc sus cu cutitele pentru cabluri. Mami vrea sá taie firele 
de curent de la toate jocurile acelea video stupide. 

— Nu, în mod clar asta nu se va întâmpla, spuse Miguel. 

— Pe bune? Si cine o sá má opreascá? 

—Eu o voi face! strigá Lonni Gause, bibliotecara- 
hologramá. 

Parcă nu mai licărea chiar asa de tare ca în trecut. 

— Poftim? ráse Charles. Nu vreau să fiu nepoliticos, 
doamnă, dar dumneavoastră nu sunteţi reală. 

— Aşa este. Sunt o bibliotecară virtuală. Asta înseamnă 
că trăiesc pe reţea, într-un computer - un computer 
conectat la cele patru sute nouăzeci şi opt de camere de 
filmat care funcţionează în acest moment în bibliotecă. De 
asemenea, sunt conectată la internet şi ştiu precis cum se 
trimit imagini live cu voi în timp ce vandalizati 
echipamentele acelea scumpe direct la poliţia locală şi la 
cea statală. E uimitor ce poţi face atunci când împărtăşeşti 
cunoştinţele tale cu alţii. 

— Nu vei îndrăzni să faci asta. Mama mea este... 

— ... doar un simplu abonat al bibliotecii până luni. 

— Bibliotecara asta închipuită are dreptate, Charles, 
spuse doamna Chiltington, care venea dinspre Book Nook 
Cafe sorbind dintr-o ceaşcă de ceai şi ţinând degetul mic 
de la mână ridicat. 

— Trebuia să-mi dau seama, spuse doamna Gause, 
înmărmurită. Tu erai, din nou! 

Doamna Chiltington zâmbi şi sorbi din ceai. 

— Hei, nu e voie cu mâncare sau băuturi în bibliotecă, 
zise Miguel. Ar trebui să beti aia în Book Nook Cafe sau s-o 
aruncaţi în chiuvetă. 

Clarence şi Clement dădură buzna în Sala de Lectură 
Rotunda. 

— E cineva aici care bea ceai acolo unde n-ar trebui să 
bea? 


— Da, spuse bibliotecara-hologramá. Fiti amabili si 
escortati-i pe doamna Chiltington şi pe fiul ei turbulent 
afară din clădire. Şi, orice aţi face, n-o lăsaţi pe femeia 
aceea în preajma camerei cu indicativele nouă sute! 

— Nu e nevoie să mă însoţiţi, pufni doamna Chiltington. 
Ştim drumul afară. Hai, Charles, dragă. Dar... doamnă 
Gause? 

— Da? 

— Primul lucru pe care-l voi face luni dimineaţă va fi sa 
vă scot din priză. 

Imediat ce plecară cei doi, Kyle se întoarse spre doamna 
Gause. 

— Vrem să jucăm ultimul joc. 

— Căutarea cărţii? 

— Da, doamnă. Ne-am dat seama că, dacă acesta ar fi 
fost cel de-al doisprezecelea joc, aşa cum a zis domnul 
Lemoncello, atunci ar trebui să existe nişte indicii de la 
care să pornim. 

— Nu ştiu nimic despre niciun indiciu. Doar despre cele 
pe care le-a oferit deja. 

— Dar camerele acelea de filmat care l-au surprins pe 
Charles? întrebă Kyle. Nu cumva au înregistrat cine a luat 
Flora şi Ulise de pe raft? Domnul Lemoncello spunea că 
trebuie să fi fost unul dintre olimpici. Poate că una dintre 
echipele pierzătoare a făcut asta, astfel încât să nu câştige 
nimeni. 

— Hm, Kyle? spuse Akimi. De unde ar fi ştiut ce carte să 
ia? 

— Nu ştiu. Poate au spart accesul la calculatorul 
doamnei Zinchenko. 

Akimi ridică o sprânceană: 

— Tu inventezi chestiile astea pe loc, nu-i aşa? 

— Maa. 


— Din pácate, absolut toate camerele de filmat de la 
secţiunea de ficţiune au fost nefunctionale încă de la 
începutul olimpiadei până acum zece minute. 

— Doamnă Gause, chiar trebuie să găsim cărţile acelea 
lipsă până diseară, zise Kyle. 

— Şi noi vrem să le găsiţi, spuse doamna Gause. 

— Într-adevăr, vrem asta, spuse una dintre statuile 
holografice, care tocmai apăruse sub Domul Minunilor. 

Era Benjamin Franklin. 

Toate celelalte statui prinseră viaţă şi începură să strige: 

— Salvaţi această bibliotecă! Puteţi s-o faceţi, oameni 
buni! Biblioteca voastră e paradisul vostru! 

— lar sunt bibliotecarii aceia celebri, zise Miguel. 

— Sarcina pe care voi patru va trebui s-o indepliniti este 
foarte dificilă, spuse doamna Gause. De asemenea, este şi 
foarte complexă. S-ar putea să fie nevoie de voi şi de 
celelalte echipe pentru a rezolva această problemă. 

— Dar toţi sunt încă la motel, spuse Akimi, pentru 
momentul în care dr. Z. Va acorda bursele acelea, în 
cadrul ceremoniei de închidere. 

— Ei bine, nu aveţi nevoie de toţi, zise doamna Gause. 
Doar de câştigători. Cei care au primit medalii. 

Apoi le făcu cu ochiul. De câteva ori. 

— Medaliile! făcu Kyle. Desigur! Toate numele acelea 
prosteşti. Acestea sunt indiciile. Domnul Lemoncello 
spunea că a împărţit indicii în stânga şi-n dreapta. Ne-a 
pregătit pentru ultimul joc încă din prima zi a Olimpiadei 
Bibliotecilor! 

Deodată, Domul Minunilor se umplu cu un colaj video cu 
imagini ale domnului Lemoncello înmânând unsprezece 
medalii diferite. 

— Aşadar, îşi aminteşte cineva cum se numeau toate 
medaliile acelea? întrebă Miguel. 


— Îmi pare rău, zise Sierra. Cred că trebuia sá ne luăm 
notițe. 

— Haideti, oameni buni, zise Kyle. Sá ne întoarcem în 
Satul Olimpic. Avem nişte medalii de inspectat. 


— Şi ce vom afla de la toate medaliile acelea? întrebă 
Sierra în bibliomobil pe când goneau înapoi spre Satul 
Olimpic. 

— Nu ştiu, zise Kyle. 

— Poate ca au ceva inscripţionat pe spate, sugera 
Miguel. Poate ca sunt parti dintr-o harta, ca-n filmul acela, 
Comoara nationalä?. Si, dacă aranjezi toate medaliile 
corect, obţii o hartă care ne va conduce spre o 
ascunzătoare secretă în care se află cărţile. 

— Serios? făcu Akimi. 

— Hei, e şi asta o posibilitate, spuse Kyle. Vrem să 
acoperim toate posibilităţile. 

— Chiar şi pe cele ciudate? 

— Măi, vorbim aici despre Luigi Lemoncello, spuse 
Miguel. Cele ciudate sunt, de obicei, primele la care 
trebuie să ne gândim. 

— Crezi că Marjory Muldauer ne va lăsa vreodată să ne 
uităm la cele patru medalii pe care le-a câştigat? întrebă 
Sierra. 

— Nici nu se pune problema, spuse Akimi. Dacă află 
cumva că încercăm al doisprezecelea joc, chiar dacă nu se 
mai acordă niciun premiu... 

— Cu excepţia salvării bibliotecii domnului Lemoncello, 
zise Kyle. 

— O bibliotecă pe care, apropo, Marjory Muldauer o 
dispretuieste, adauga Miguel. 

— Exact, fácu Akimi. Nu ne va face jocul, Kyle. 

— Ei bine, va trebui sá încercăm. Domnul Lemoncello 
spunea că s-ar putea să fie nevoie ca Marjory să „câştige” 
această rundă. Nu e ca şi cum ar urma să câştigăm cu 
adevărat ceva. 


25 Filmul american de aventură National Treasure (n. Red.). 


Cánd ajunserá la Satul Olimpic, majoritatea echipelor se 
aflau în zona meselor, înfulecând şuncă şi jucându-se cu 
automatele de napolitane. 

— Hm, oameni buni, zise Kyle, care stătea lângă 
şemineul din capătul camerei, nu vreau să vă întrerup 
micul dejun, dar avem nevoie de ajutorul vostru. 

— Pentru ce? întrebă Eliott Schlipp, puştiul din Maryland, 
căruia părea să-i placă şunca la fel de mult ca pizza. 

— Cineva a tot luat cărţi din Biblioteca Lemoncello, 
spuse Akimi, şi nu le-a mai adus înapoi. 

— Găsirea cărţilor lipsă ar fi trebuit să fie cel de-al 
doisprezecelea joc din Olimpiada Bibliotecilor, explică şi 
Kyle. 

— Şi vom câştiga vreun premiu suplimentar dacă vă 
ajutăm să găsiţi făptaşul? întrebă Angus Harper, băiatul 
din Texas. 

— Nu chiar, spuse Akimi. Nici noi nu vom câştiga. 
Domnul Lemoncello a anulat, în principiu, toată treaba 
asta cu Olimpiada din Bibliotecă. 

— Dar trebuie să-l găsim, oricum, adáugá Kyle. 
Altminteri, domnul Lemoncello va părăsi oraşul, iar 
această incredibil de frumoasă biblioteca va fi 
transformată de doamna Plictisescu în Depozitul de Carte 
„Plictiseala SRL”. 

— Vor aduce bibliotecari de modă veche care să-i şâşâie 
pe oameni să nu facă gălăgie, spuse Miguel. 

— Ei bine, dacă nu câştigăm nimic în plus ajutându-vă, 
de ce am face asta? bombăni un băiat din New York. Am 
luat deja bursele pentru colegiu. 

— De fapt, veţi câştiga ceva dacă ne ajutaţi, zise Kyle. 

— Da? Ce? 

— Veţi avea cu toţii posibilitatea de a vă întoarce în 
Alexandriaville ori de câte ori doriţi şi de a vă distra în timp 
ce studiati sau de a afla lucruri uimitoare despre reptile 


zburátoare din preistorie, veti putea sta de vorbá cu 
holograme de oameni celebri, cum a fost constructorul 
acela de rachete pe care l-am întâlnit noi ori pur şi simplu 
veţi putea citi o carte bună în timp ce căutaţi prin 
secţiunea de ficţiune din incredibil de uimitoarea bibliotecă 
a domnului Lemoncello. 

În sfârşit, Angus se ridică: 

— Mie-mi sună bine chestia asta. 

Stephanie Youngerman, din echipa Muntenilor, se ridică 
după el. 

— Ce vă trebuie pentru asta? 

— Ah, ce naiba, zise puştiul din New York. Treceti-má şi 
pe mine pe listă. 

— Mulţumim, oameni buni, spuse Kyle. Pentru început, 
trebuie să vedem medaliile voastre. Inclusiv pe cele 
câştigate de cei din Vestul Mijlociu. 

— Ah, te referi la cele pe care Marjory Muldauer susţine 
că le-a câştigat de una singură? spuse o fată care avea pe 
cap o şapcă cu echipa de baseball Wisconsin Badgers. 

—Nu vá faceţi griji, zise Margaret Miles, 
supraveghetoarea echipei din Vestul Mijlociu. Am convins- 
o pe Marjory să mi le dea mie în grijă. 

— Marjory e pe aici? întrebă Kyle. 

— S-a dus să se plimbe cu celălalt supraveghetor, 
Părintele Mike din şcoala gimnazială catolică Regis din 
Cedar Rapids, lowa. Ar trebui să se întoarcă curând. 

În acel moment, în cameră intră Andrew Peckleman. 

— Kyle? Trebuie să-ţi spun ceva, zise el. 


— Tocmai fáceam ceva, Andrew, spuse Kyle politicos. 

Andrew îşi făcu palma cáus la gură şi-i sopti: 

— Ştiu cine a luat ultimul exemplar din Flora şi Ulise. 

Kyle îi făcu un semn lui Andrew să iasă din cameră 
împreună cu el. 

— În primul rând, îmi pare rău pentru tâmpenia aia 
despre gunoieri pe care am zis-o zilele trecute, zise Kyle. 

— Erai stresat, ştiu cum e. Atunci când am jucat jocul cu 
evadarea, Charles Chiltington a pus atâta presiune pe 
mine, încât credeam că o să mă transform într-un 
diamant. 

Kyle părea nedumerit. 

— Ştii, ca atunci cand Superman strânge un cărbune 
atât de tare în mână încât îl transformă într-un diamant? 

— Aaaa, da, îşi aminti Kyle. Aşadar, cine a sterpelit 
cartea de pe raft? 

Andrew făcu o pauză. 

— Marjory Muldauer. De aceea s-a dus la preot. Cred că 
se simte vinovată pentru ce a făcut şi s-a dus să-i 
mărturisească tot. 

— Dar de ce ar fi luat ea cartea? 

— Pentru că aşa i-a spus unchiul Woody. 

Deci acesta era motivul pentru care domnul Peckleman 
le dădea cartonaşe pentru trişat lui Miguel şi Sierrei? se 
întrebă Kyle. Poate că lucra nu pentru domnul Lemoncello, 
ci impotriva lui! 

— Aseară, târziu, i-am auzit pe amândoi vorbind despre 
cartea lipsă cu doamna Chiltington. Unchiul Woody 
împrumutase deja celelalte treizeci şi cinci de exemplare şi 
probabil că l-ar fi împrumutat şi pe ultimul dacă oamenii 
obişnuiţi ar fi avut acces la bibliotecă în săptămâna cât le- 
a luat să pregătească locul pentru Olimpiadă. 

Acum Kyle se întreba dacă acesta era motivul din care 
Marjory îl blocase atunci în loc să se ducă ea să ia cartea. 


Probabil că se gândise că nu este o actriţă suficient de 
bună pentru a fi ea aceea care descoperă lipsa cărţii. Dar 
nu voia s-o descopere nici Kyle, pentru că presupusese că 
domnul Lemoncello va acorda medalia aceluia care va găsi 
spaţiul gol în care ar fi trebuit să se afle cartea. 

— OK. Aşadar, de ce a vrut unchiul tău ultimul exemplar 
din Flora şi Ulise? 

— Nu sunt sigur, zise Andrew. Dar am o teorie. E legată 
de toate acele cărţi şi enciclopedii despre care spuneţi că 
lipsesc din bibliotecă. Aveţi cumva lista completă? 

Kyle scutură din cap. Ar fi trebuit să se gândească la 
asta. 

Cum aveau ei de gând să returneze cărţile lipsă dacă 
nici măcar nu ştiau ce cărţi lipseau? 

Apoi şi-a dat seama. 

— Clarence are lista! 

— Cine? 

— Şeful pazei. Hai cu mine. 

Kyle şi Andrew intrară înapoi în sala de mese. 

— Akimi? zise Kyle. 

— la zi. 

— Trebuie sá mă duc cu Andrew înapoi în oras. Sierra, 
poţi veni şi tu cu noi? 

Sierra se uită la Andrew, băiatul care-i furase cartonaşul 
în timpul jocului cu evadarea. 

— N-am vrut să-ţi fur cartonaşul, spuse Andrew. Sincer. 
Charles m-a pus s-o fac. 

— Ştiu, spuse Sierra, apoi trase aer adânc în piept. Să-i 
spun şoferului să pornească bibliomobilul? 

— Clar, zise Kyle. Du-te după Sierra, Andrew. Ne vedem 
în faţă. 

— Ce se petrece? întrebă Miguel. 

— Avem o bănuială despre cine ar fi putut împrumuta 
toate acele cărţi. 


— Asadar, noi ce trebuie sá facem cát timp sunteti voi 
plecaţi? întrebă Akimi. 

— Adunați toate medaliile. Faceţi o listă. Vedeţi daca nu 
găsiţi vreo pistă sau vreun cod ascuns. 

— Sau o hartă inscripționată pe reversurile lor? întrebă 
Miguel. 

— Siiigur că da. Sau asta. Aveţi telefoanele la voi? 

— Clar! zise Akimi. 

— Mişto. Cel care găseşte primul ceva... 

— ... li sună pe ceilalţi. 

Clarence se întâlni cu Kyle, Sierra şi Andrew în hol. 

— Căutăm cărţile lipsă, zise Kyle. 

— Ei bine, nu vreau sá vá tai elanul, domnule Keeley, 
dar cred că nu le căutaţi unde trebuie, spuse Clarence. 
Cărţile nu sunt aici, în bibliotecă. Dacă erau aici, nu mai 
erau cărţi lipsă. 

— Ştim, spuse Kyle. Dar trebuie să ne uităm pe lista ta. 

— De ce? 

— Am o teorie, spuse Andrew. 

Clarence îi îndemnă pe cei trei căutători de comori să-l 
urmeze pe uşa roşie spre camera de control. 

— Uitaţi aici lista. Sper să vă ajute. Sunt în hol dacă mai 
aveţi nevoie de ceva. 

Clarence plecă. Andrew şi Sierra începură să studieze 
paginile. 

— Aha! făcu Andrew. Aveam dreptate. 

— Bine lucrat, Andrew, zise Sierra. E atât de clar acum. 

Kyle se uită la listă. 

Nu avea nici cea mai vagă idee despre ce vorbeau. 


— Ai citit Flora şi Ulise? îl întrebă Andrew pe Kyle. 

Kyle lăsă privirea în podea şi începu să-şi târşâie 
picioarele. 

— Am vrut, dar toate exemplare erau date sau lipseau 
şi... — E o carte despre o veveritá, Kyle, zise Sierra 
zâmbind. 

— Şi tot despre veverite sunt şi celelalte cărţi, spuse 
Andrew. 

Sierra citi câteva titluri de pe listă: Povestea veveritei 
înnebunite după nuci, de Beatrix Potter. Cea mai curajoasă 
veveritá de Sara Shafer. Earl, veverița, de Don Freeman. 

— Earl a fost şi un audiobook foarte bun, spuse Andrew. 
Unchiul Woody a împrumutat, de asemenea, toate cărţile 
despre veverite din camera cu indicativele 500 - toate cele 
trei subcategorii de sub 599.36, despre Sciuridae. 

— Despre ce? întrebă Kyle. 

— Sciuridae înseamnă „familia veveritelor”, explică 
Sierra. 

— Da, asta înseamnă, spuse Andrew zâmbindu-i Sierrei 
care, credeţi sau nu, îi întoarse zâmbetul. Unchiul Woody a 
împrumutat tot ce avea domnul Lemoncello despre 
veveritele de copac, cele de pământ şi cele zburătoare. 

— Şi după aceea s-a dus la parter şi a luat toate DVD- 
urile cu Rocky şi Buliwinkle. 

— Pentru ca Rocky e o veveritá zburătoare! spuse 
Andrew cu entuziasm. De asemenea, a luat şi toate 
enciclopediile cu litera „S”... 

— Pentru cá veveritele sunt din familia Sciuridae, spuse 
Kyle, intelegánd în sfârşit. Dar de ce are nevoie unchiul tău 
de toate aceste cărţi? E cumva maniac cu veveritele? 

Andrew râse. 

— lar unchiul Woody a topáit cu toate cărţile pe care le- 
a putut lua! 


— Aşadar unchiul tău iubeşte, din cine ştie ce motiv, 
veveritele atât de mult încât a luat fiecare carte cu aceste 
animale pe care a găsit-o? întrebă Kyle. 

— A, nu, spuse Andrew, care avea din nou un ton 
extrem de serios. Unchiul meu nu iubeşte veveritele. Le 
urăşte. Ceea ce iubeşte el sunt păsările. 

— Corect, zise Kyle. Toate dispozitivele acelea de 
hrănire de la motel. Faptul că şi-a numit motelul „Gaita 
albastră”. Felul în care s-a uitat la păsările acelea, atunci, 
pe Domul Minunilor. 

— Corect. Unchiul Woody e de părere că veveritele nu 
sunt decât nişte „rozătoare hoaţe” şi „şobolani cu cozi 
pufoase”. Fac tot felul de stricăciuni la dispozitivele de 
hrănit păsările. 

— Aşadar, dat fiind că el uráste veveritele, nu vrea ca 
nimeni altcineva să citească despre ele? 

Andrew ridică din umeri. 

— Da, aşa cred. Aşa cum am zis, e puţin cam dus cu 
pluta. 

Kyle pocni din degete. 

— Acesta este motivul pentru care jocul „Plutonul 
Veveritelor” nu a funcţionat niciodată în camera cu jocuri 
de la motel. 

— Probabil ca unchiul Woody a tăiat cablul de 
alimentare cu curent. 

— Ştii cumva unde a pus cărţile? întrebă Kyle. 

— Nu, spuse Andrew. Mi-am dat seama de toate astea 
abia azi dimineaţă, după ce l-am auzit pe unchiul Woody 
vorbind cu Marjory despre Flora şi Ulise. 

Oricum, dacă mă luaţi şi pe mine, v-aş ajuta bucuros să 
găsiţi cărţile lipsă. 

— Ai face asta? 

— Cu siguranţă. Indiferent cât de mult aş fi în dezacord 
cu domnul Lemoncello şi cu ideile sale trăsnite despre 


biblioteci, fi respect dreptul de a pune pe rafturi cártile pe 
care le alege el si, totodatá, dreptul nostru de a le citi. 

Sierra se lumină toată când îl auzi pe Andrew spunând 
aceste lucruri. 

Telefonul lui Kyle începu să sune. Era Akimi. 

— la zi, ce ati găsit? se interesă el. 

— Hai să ne vedem în parcul Libertăţii, vizavi de motel. 

— Unde mergem? întrebă Andrew. 

— În parcul Libertăţii. 

— De ce? 

— Nu am nici cea mai vagă idee. 


Kyle, Sierra si Andrew se îngrămădiră în bibliomobil si 
plecará. 

— Parcul e chiar vizavi de motelul unchiului meu, zise 
Andrew. Poate că a ascuns cărţile cu veverite într-o groapă 
de nisip sau ceva de genul acesta. 

— Toate cărţile? întrebă Sierra. 

— Stati puţin, oameni buni, zise Kyle în timp ce butona 
numărul lui Akimi în telefon. 

— Unde sunteţi, Kyle? întrebă Akimi chiar din secunda în 
care răspunsese la telefon. 

— Suntem pe drum. 

— Ei bine, grăbiţi-vă. Suntem un pic cam confuzi. 

— Cine mai e cu tine? 

— Miguel şi câte un jucător de la fiecare dintre celelalte 
echipe. 

— Mişto. A cui a fost ideea asta? 

— A mea. 

— Bravo! 

— Da, pot fi foarte diplomată atunci când sunt pe cale 
să pierd biblioteca mea favorită. 

— Deci ce se întâmplă în parcul Libertăţii? 

— Medaliile! zise Akimi. Stephanie Youngerman, din 
echipa Muntenilor, e un excelent spărgător de coduri. Ea 
este cea care a pus totul cap la cap. 

— Ce a pus cap la cap? 

— OK, uite lista cu medalii în ordinea în care au fost 
acordate: Aur, Olimpicá, 

Top Gun... 

— Pe asta am cástigat-o noi. 

— De asemenea, am cástigat si Cercetátorul Olimpic. 
Dupá asta, Marjory a cástigat Berbecul. Apoi a fost 
medalia Am Reusit, Soricelul de Bibliotecă Maleabil, 
Haleste Tot, Rebus, Multumesc si Yertle, Broasca Testoasá. 


— Sunt cumva niste anagrame sau ceva de genul 
acesta? 

— Nu. E o altá versiune a jocului Primele Litere de la 
Lemoncello. Când scrii prima literă din denumirea fiecărei 
medalii, ghici ce iese. 

Kyle mazgalise deja răspunsul pe o bucată de hârtie. 

— Du-te în parc. 

— Exact, spuse Akimi. lar tu ai spus că domnul 
Lemoncello nu se repetă niciodată, nu foloseşte niciodată 
acelaşi indiciu de două ori. 

— Ei bine, nu o face. Nu în acelaşi mod. 

— Mă rog. lar acum, că suntem în parc, nu ştim ce 
căutăm. 

— Cărţi despre veverite. 

— Pof-tiiim? 

— Asta e ceea ce a descoperit Andrew. Că unchiul său 
Woody urăşte veveritele, din cauza acelor dispozitive de 
hrănit păsările. Astfel, vrea ca nimeni din acest oraş să nu 
citească despre ele. 

— De ce? Se gândeşte oare că, dacă dispar cărţile 
despre veverite, vor dispărea şi veveritele? 

— Poate. 

— Omul acesta chiar e dus cu pluta, spuse Akimi. 

Trei minute mai târziu, bibliomobilul oprea cu scrâşnet 
de roţi la un semafor de lângă parcul Libertatii, care era 
mai degrabă un soi de loc de joacă cu copaci şi mese de 
picnic. 

— Aţi găsit ceva? îl întrebă Kyle pe Miguel. 

— Nu. Nu se vede nicio urmă de săpătură. 

— Dar de ce căutaţi urme de săpături? 

— Comori ascunse, omule. Ca în Comoara din insulá?*. 


2 Treasure Island, în original, un roman de Robert Louis 
Stevenson, publicat prima dată în 1883 (n. T.). 


— Nu cred că domnul Peckleman ar fi îngropat cărţile 
aici, spuse texanul Angus Harper. Cineva l-ar fi văzut. 

— Ai dreptate, zise Kyle. Nu şi-ar fi asumat un risc aşa 
de mare. 

— Aşadar, de ce ne-a trimis domnul Lemoncello aici? 
întrebă Diane Capriola, din echipa Sud-Estului. 

— Parcul Libertăţii, copii! spuse Stephanie Youngerman. 
E o nouă anagramă. 

Toţi îşi scoaseră telefoanele şi începură să butoneze pe 
aplicaţiile de notițe pentru a rearanja literele. 

— Tribul liber! strigă Miguel. 

— La bibliotecă! spuse Stephanie Youngerman. Are şi 
bibliotecă în ea! 

In timp ce ceilalţi căutători de comori continuau să 
strige combinaţii ciudate de cuvinte, Kyle aruncă uşor o 
privire de jur-împrejur. 

— Ce e asta? zise el arătând către o structură verde, 
bombată, cu un cap rotund ataşat într-o parte şi cu un gât 
scurt şi gros, făcut dintr-un arc. 

— E o chestie pe care se urcă copiii, zise Andrew. Ar 
trebui să arate ca o broască ţestoasă. 

— Şi, atunci când domnul Lemoncello i-a acordat lui 
Marjory Muldauer medalia „Yertle, Broasca Testoasá”, a zis 
că aceasta este „cea mai importantă dintre toate medaliile 
foarte importante acordate până în acel moment”. 

Kyle îi conduse la jucăria în formă de broască ţestoasă. 
Pranav Pillai, din echipa Pacificului, se uită sub ea. 

— Bingo! strigă el. 

— Ce-ai găsit? întrebă Kyle. 

Pramav se strecură sub ţestoasă şi le arătă tuturor ceea 
ce a găsit: un plic galben deschis pe care scria „Indiciu”. 


Kyle se uită la mesajul de pe cartonasul galben din plic: 

41.376495 

— 83.651040 

— Cred că ar trebui sá ne întoarcem la bibliotecă, spuse 
el, oftând. Alte numere zecimale Dewey. 

— Uau, ia stai puţin, făcu Miguel. 

— Acestea nu sunt numere Dewey, prietene, spuse 
Pranav Pillai. 

— Nu există numere negative în sistemul de clasificare 
al domnului Dewey, explică Eliott Schlipp. 

— Cred că domnul Lemoncello ne invită să jucăm un joc 
de geolocalizare, spuse Angus Harper. Pentru că numerele 
alea arată, în mod clar, ca nişte coordonate GPS. 

— Ce e aia geolocalizare? întrebă Sierra. 

— O activitate recreationalá în aer liber în cadrul căreia 
se folosesc GPS-ul şi alte sisteme de navigaţie pentru a 
ascunde şi a găsi containere închise ermetic care conţin 
jurnale în care te poţi semna pentru a indica faptul că ai 
găsit obiectul respectiv, spuse Pranav Pillai. 

Kyle zâmbi. Mulţi dintre aceşti experţi ai bibliotecilor 
sunau ca nişte dicţionare. 

Angus Harper îşi scoase telefonul. 

— Şi uite cum se face că am o aplicaţie cu GPS chiar pe 
telefon! Majoritatea piloților au. Deci punem longitudinea 
41.376495 şi latitudine negativă 83.651040 şi - BUM! — 
harta ne va arăta unde trebuie să mergem. 

Pe harta aplicaţiei apăru un semn roşu, indicând un 
punct chiar vizavi de parcul Libertăţii. 

— E chiar lângă motel! spuse Miguel. 

— Pare a fi cutia de scrisori din faţa acestuia! zise 
Andrew. 

— Hai să vedem ce e acolo, adăugă Kyle. 


Grupul de doisprezece proaspeţi colegi de echipă 
marsalui spre trotuar, unde aşteptară cuminţi culoarea 
verde a semaforului. 

— N-ai cum să ratezi cutia de scrisori, zise Andrew. Are 
forma unei păsări. 

Semaforul se făcu verde. 

Kyle şi Akimi luară conducerea plutonului spre cutia 
albastră de scrisori. Pe părţile laterale avea nişte aripi 
sculptate de lemn si o coadă de pene în spate. Pentru a o 
deschide, trebuia să tragi de ciocul gaitei. 

— Încă un plic, spuse Abia Sulayman atunci când Kyle 
deschise cutia poştală. 

— Plicul a venit prin serviciile poştale ale Statelor Unite? 
întrebă Stephanie Youngerman. Dacă este aşa, atunci este 
o infracţiune federală să-l deschizi. 

— Nu, zise Kyle, e un alt plic galben pe care scrie 
„Indiciu”. 

— Deschide-l, îl grăbi Angus. 

Kyle rupse plicul. 

— Sunt nişte ghicitori, spuse el. Trei la număr. 

Diane  Capriola, care-şi câştigase locul în echipa 
Pacificului prin rezolvarea de ghicitori, făcu un pas în faţă. 

— la dá-mi să văd. 

Kyle se pricepea şi el destul de bine la ghicitori, dar îi 
întinse plicul Dianei. 

— Prima ghicitoare: ce are patru roţi şi zboară? zise ea. 

— Un avion! izbucni Miguel. 

— Păstrează şi varianta asta, spuse Diane. A doua 
ghicitoare: vei găsi următorul indiciu într-o buturugă 
roşcovană. 

Ceilalţi unsprezece olimpici începură să caute pe lângă 
motel un ciot de copac vopsit în roşu. 

— Si, în sfârşit, ghicitoarea a treia: tot ceea ce fac 
ajunge la gunoi. 


Închise plicul. 

— Toate cele trei indicii ne trimit în acelaşi loc. 

— În pădure? spuse Nicole Wisniewski, care încă mai 
căuta buturuga roşcovană. Nu prea mă pricep la păduri. 
Eu sunt din Chicago. 

— Nu, zise Diane. A treia ghicitoare este un joc de 
cuvinte. A doua este un talmeş-balmeş. lar prima este 
pentru copii de grădiniţă. 

— Aşadar, Kyle, ar trebui să te descurci cu asta, spuse 
Akimi. 

Kyle ränji. 

— E-n regula. Sunt sigur ca Diane ştie răspunsul. 

— Da, spuse ea. Gunoierul. 

— Pe aici, zise Andrew. E în spatele bucătăriei. 

Îi conduse pe lângă clădirea principală spre o mică 
rampă de încărcare din spate. 

— Ah, am înţeles. „Gunoierul” are patru roţi şi atrage 
muştele, zise Miguel. 

— În plus, spuse Sierra, la „Gunoier” şi „buturugă 
roşcovană” se regăsesc aceleaşi litere. 

— Bravo, aţi făcut treabă bună! zise Kyle. Acum, cine 
vrea să ridice capacul? 

Chiar şi închis, coşul de gunoi duhnea a fructe putrezite 
şi a produse lactate mucegăite. 

— Tu, spuse Akimi, arătându-l cu degetul pe Kyle cu o 
mână, în timp ce cu cealaltă încerca să îndepărteze 
mirosul si mustele care bázáiau prin aer. Tu eşti căpitanul 
echipei. 

— Al echipei-gazdá, dar nu al acestei echipe, spuse Kyle. 
Această echipă este mai degrabă ca una dintre acele 
echipe de supereroi din cărţile de benzi desenate. 

— Am putea sá ne intitulăm „Liga Bibliotecarilor 
Justitiari”, spuse Pranav cu Insufletire. 


Tipul acesta suna de ca si cum îi plăceau enorm benzile 
desenate. 

— Toţi cei care îl vreţi pe Kyle căpitanul nostru, 
indiferent cum s-ar numi echipa noastră, vă rog să ridicaţi 
mâna dreaptă, spuse Akimi. 

Toată lumea, inclusiv Andrew Peckleman, ridică o mână 
în aer. Fiecare îşi folosea cealaltă mână pentru a se ţine de 
nas sau a ventila aerul de la nas. 

Votul a fost unanim. 

Kyle fusese ales căpitanul echipei. El trebuia sá 
deschidă „Gunoierul”. 

De asemenea, era posibil să fie nevoie să se bage în el. 


Chiar dacă tocmai se pregătea sá deschidă capacul unei 
adevărate fabrici de muşte, Kyle se simţea destul de 
entuziasmat. 

Această nouă echipă de supertocilari părea invincibilă. 
Ei erau Campionii Cruciati ai domnului Lemoncello, care 
luptau pentru a readuce înapoi dreptatea într-o lume care 
o luase pe căi greşite. Pentru a împrăştia cunoaşterea şi a 
cuceri, cu îndrăzneală, necunoscutul. 

Sau ceva de genul acesta. 

Kyle se uita la o grămadă de trailere de film. 

Un damf puternic de  lapte-stricat-salată-putredă- 
scutece-folosite îl făcu pe Kyle să lăcrimeze când săltă 
capacul tomberonului. 

Din fericire, pe interiorul capacului era lipit un plic învelit 
în plastic, pe care scria „Indiciu”. Deci nu mai era nevoie 
să se afunde în tomberon. 

Kyle trase de plic şi auzi sunetul inconfundabil al benzii 
adezive dezlipindu-se. Aruncă pachetul, care semăna cu o 
carte împachetată, către Andrew. Kyle lăsă capacul să 
cadă, iar tomberonul se închise la loc cu zgomot. 

— Putem merge într-un loc ceva mai aerisit să-l 
deschidem? întrebă Akimi, care încerca să respire doar pe 
gură. 

— Bineînţeles, spuse Kyle. 

Intreaga echipă se îndepărtă în grabă de rampa de 
încărcare, pornind spre parcarea din faţa motelului. 

— Unde e şeful tău? îl întrebă Akimi pe Andrew. 

— Probabil e plecat cu treabă. Camioneta nu e aici. 

— Deschide-l, îi spuse Kyle lui Andrew. 

Andrew rupse învelişul de plastic care proteja plicul 
gros. Inauntru găsi o carte. 

Citi titlul cu voce tare: 

— Marea carte cu broaşte, încuietori şi zăvoare a lui 
Louie Lăcătuşul. 


Pranav Pillai zambi spre carte. 

— Si, uite aşa, prieten vechi, ne întâlnim din nou. 

— Ce vrei să spui? întrebă Akimi. 

— Pentru a câştiga un loc în echipa Pacificului a trebuit 
să folosesc codul zecimal Dewey chiar pe acest titlu, spuse 
Pranav. 

Întoarse cartea şi citi cotorul. 

— Oh, nu. E incorect. 

— Aş zice că trebuie să fie în categoria cu indicativul 
şase sute, la cărţile despre tehnologie, nu la indicativul 
nouă sute, la cărţi de istorie şi geografie. 

— Care e indicativul? întrebă Andrew. 

Pranav îl citi: 

— Nouá-patru-trei punct şapte. 

— Oho, e greşit de-a binelea, zise Andrew. 

— Adevărat, dar ar putea fi pus în mod intenţionat 
greşit, spuse Pranav. Vezi tu, când am jucat jocul acela cu 
evadarea, în Silicon Valley, numărul zecimal Dewey pentru 
cartea pentru lacatusi era, totodată, şi combinaţia 
încuietorii de la uşa bibliotecii. 

— Aşadar, oricare ar fi încuietoarea pe care o căutăm, 
nu poate avea aceeaşi combinaţie ca cealaltă, zise Sierra. 

Andrew se pocni cu palma peste frunte, aproape 
spărgându-şi ochelarii. 

— Lacătul de la depozit! Scuze, oameni buni. Trebuia sá 
mă gândesc la asta mai demult. 

— Lasă, e-n regulă, spuse Sierra. Te-ai gândit acum. 
Continuă. 

— Ei bine, unchiul Woody are seiful acela enorm. Uşa lui 
e cam cât o uşă de cameră de la motel. E ascuns în 
spatele unui panou mobil din biroul din faţă. 

— Atunci cel mai probabil aceasta este combinaţia, zise 
Pranav. 


— Biroul pare gol, spuse Nicole Wisniewski, uitându-se 
pe fereastrá. Ar trebui sá mergem sá verificám. 

— Mergem cu toţii? întrebă Eliott Schlipp. 

— Da, cu cât suntem mai mulţi, cu atât suntem mai 
puternici, zise Kyle. 

— Kyle are dreptate, spuse Akimi. Dacă apare ciudatul 
acela de unchi al lui Andrew... fără supărare, Andrew... 

Andrew ridică mâna: 

— Nu e nicio supărare. 

Akimi continuă: 

— Dacă omul-pasăre din Alexandriaville se întoarce, o 
duzină de puşti ar trebui să-i poată ţine piept. 

— Am putea să-i spunem că tocmai am văzut o cotofaná 
albastră sau o pasăre colibri cu guler albastru, zise Abia 
Sulayman. 

— Poftim? făcu Akimi. 

— Ambele specii sunt undeva în capul listei de 
preferinţe ale oricărui pasionat de ornitologie. Şi pe mine 
mă pasionează puţin domeniul acesta. 

— Hai, zise Kyle. Să deschidem seiful ăla. 

Cei doisprezece Olimpici ai Bibliotecilor traversară holul 
şi intrară în birou. 

— Acela este zidul, spuse Andrew arătând către panoul 
pe care trona portretul înrămat al unei păsări colibri. 

— În ce parte se deschide? întrebă Kyle. 

— Spre dreapta, zise Andrew. 

Îşi puseră amândoi mâinile pe zid şi începură să 
împingă. 

Panoul începu să alunece, dezvăluind o uşă înaltă de 
oţel, cu un cifru aflat chiar deasupra unui mâner gros de 
metal. 

— OK, Pranav, spuse Kyle, dá-i bice. 

Pranav Pillai făcu câţiva paşi înainte şi roti de trei ori 
rotita. Apoi introduse combinaţia de numere. 


— Dreapta spre nouá. Stánga spre patru. Dreapta spre 
trei. Stánga spre sapte. 

Apăsă pe mâner. 

Acesta nu se mişcă. 

— Mai încearcă o dată, sugeră Kyle. Dar invers. 

— Ah, da. O idee excelentă! 

Învârti din nou rotita la întâmplare, apoi încercă noua 
combinaţie. 

— Stânga spre nouă. Dreapta spre patru. Stânga spre 
trei. Dreapta spre şapte. 

Se auzi un clinchet. 

Pranav apăsă pe mâner. 

Uşa se deschise larg. 


Seiful motelului era imens, de márimea unei camere, 
ceea ce probabil şi fusese înainte ca domnul Peckleman s- 
o transforme într-un seif ultrasecurizat cu ziduri de oţel. 

Era gol, cu excepţia câtorva baxuri de saci cu gráunte 
pentru păsări. Lui Kyle nui venea să creadă. 

— Nu e nimic aici, spuse el. 

— Dar arată ca şi cum a fost ceva aici, zise Angus 
Harper. la uită-te la semnele acelea de pe covor. 

— Urmele acelea par a fi fost făcute de nişte cutii foarte 
grele, zise Elliott Schilpp. 

— Cutii cu cărţi, adăugă Sierra. 

— Nu! ţipă cineva din afara motelului. Nu poţi face asta! 

— Asta pare a fi Marjory, spuse Nicole Wisniewski. A 
tipat la noi tot timpul. 

— Haideţi! zise Kyle. 

Cei doisprezece cáutátori de comori o zbughirá din 
birou, traversară într-un suflet holul, apoi se îndreptară 
spre curtea interioară, unde toţi ceilalţi olimpici si 
supraveghetorii lor stăteau în cerc, holbându-se la ceva 
ce-i lăsase cu gura căscată. 

Kyle auzi un páráit si un pocnet. 

Îşi făcu loc prin mulţime. 

Domnul Peckleman stătea lângă focul aprins, râzând 
isteric. 

Marjory era şi ea acolo. Pe obraji îi şiroiau lacrimile. 

— Te implor, domnule. Nu face asta. 

— Ce se întâmplă? întrebă unul dintre supraveghetori. 

— Vom scăpa de mizeriile astea de cărţi despre veverite 
odată pentru totdeauna! cloncăni domnul Peckleman. 

— O, nu, în niciun caz, spuse Akimi, care-şi croia drum 
prin mulţime pentru a i se alătura lui Kyle lângă foc. 

Kyle văzu nişte cárucioare de grădină, un cárut roşu si o 
roabă, toate pline cu cărţi. În vârful celei mai apropiate 
grămezi de cărţi stătea Flora şi Ulise. 


— Marjory mi-a povestit cum ati păcălit-o să fure cartea 
aceea, spuse un bărbat în straie de preot, pe care Kyle îl 
identificase ca fiind părintele Mike, supraveghetorul 
echipei din Vestul Mijlociu. Voi chema poliția. 

— Numai încearcă, părinte, şi voi începe să arunc cărţi 
în foc din secunda în care atingi telefonul, izbucni domnul 
Peckleman. Cred că le pot arde pe aproape toate înainte 
ca poliţia să apară aici. Sunt cam ocupați astăzi cu 
biblioteca Lemoncello. Se pare că un denuntátor anonim 
tocmai i-a sunat să raporteze un furt major de cărţi. 

— Tu ai fost acela! ţipă Andrew. Cum ai putut face aşa 
ceva, unchiule Woody? 

— Simplu. Vezi tu, sunt de acord cu domnul Lemoncello. 
Cunoaşterea neîmpărtăşită rămâne necunoscută. Ei bine, 
dacă distrug toată această aşa-zisă cunoaştere despre 
veverite, nimeni nu va şti că a existat. 

Ridică un exemplar din Flora şi Ulise şi continuă: 

— O veveritá care scrie poezii? Bleah! Veveritele nu sunt 
decât nişte rozătoare hoaţe. Şobolani cu coada pufoasă! 
Sunt nişte netrebnice care fură mâncare de la păsări 
nevinovate. 

— Uitaţi, domnule Peckleman, doar pentru că 
dumneavoastră nu vă plac veveritele... începu Kyle. 

— Nimánui n-ar trebui să-i placă! Nu vezi, domnule 
Keeley? Incerc să vă protejez copiii. Nu ar trebui să fie 
obligaţi să citească minciuni despre o veveritá numită Earl, 
care poartă o eşarfă roşie şi nu-şi poate găsi propria 
ghindă. Ochii voştri tineri nu ar trebui să fie expuşi la 
clipuri video cu veverite zburătoare care locuiesc sub 
acelaşi acoperiş cu un elan. 

— Dar acela este un desen animat, nu e ceva real, zise 
Kyle. 

Kyle nu mai ştia ce să facă. 


Domnul Peckleman era mai nebun decât s-ar fi aşteptat 
oricare dintre ei. 

lar focul chiar ardea tare. 

Dacă poliţiştii erau în oraş, la bibliotecă, investigând 
furtul cărţilor, le-ar fi luat probabil vreo zece minute până 
să ajungă la motel. 

Domnul Peckleman ar fi putut arde o tonă de cărţi în 
zece minute. 

Kyle trebuia să facă ceva. Salvarea bibliotecii domnului 
Lemoncello presupunea şi protejarea acestor cărţi, chiar şi 
a celor care nu erau pe placul unora. 

— Uitaţi, domnule Peckleman, haideţi să facem o 
înţelegere... 

— Ah, da, siiigur. Andrew mi-a povestit despre tine. Tu 
eşti cel cu putere de convingere. Crezi că poţi face vreun 
schimb cu mine, ca şi cum am juca Monopoly? 

— De ce nu? De ce vá este teamă? 

— Nu de tine, Kyle Keeley. Si nici de prietenii tái. Ceea 
ce fac eu este corect! 

— Atunci haideţi sá jucăm un joc. Dacă vom câştiga noi, 
nu ardeti nicio carte. 

— Şi dacă voi câştiga eu? 

Kyle se uită spre Akimi. 

Aceasta incuviinta. 

Apoi el se întoarse spre doamna Yunghans. 

— Fă ceea ce trebuie să faci, Kyle. Dar haideţi mai 
repede, zise aceasta. 

În cele din urmă, Kyle se uită spre Marjory Muldauer. 

Aceasta incuviinta, la rândul ei. 

— Foarte bine, domnule Peckleman, zise Kyle, dacă ne 
puteţi învinge într-un joc... 

Bătrânul arătă cu degetul spre Kyle: 

— Dar eu aleg jocul, da? 


— Bine. Dar nu uitati - dacá cástigám noi, lásati cártile 
în pace. 

— Da, am înţeles de prima dată, zise domnul 
Peckleman. Dar, dacă câştig eu, ce primesc? 

Kyle înghiţi în sec. 

— Cărţile. 

Domnul Peckleman făcu ochii cât cepele şi ränji. 

— Am deja cărţile. Vreau mai mult de atât! Ceva care să 
facă jocul ăsta mai... interesant. 

Kyle rămase înmărmurit. Nu ştia ce altceva să-i mai 
ofere. 

O pala de vant atátá flăcările şi le făcu sá se înalte şi 
mai sus. 

În acel moment, Marjory Muldauer făcu un pas înainte. 

— Dacă vei câştiga, o să poţi arde şi asta, spuse ea. 

Îi arătă cardul ei „Mergi la colegiu gratis”. 


— Oh, devine interesant, spuse domnul Peckleman, 
care-şi freca mâinile şi se uita cu o privire urâcioasă spre 
mâna lui Marjory. Foarte interesant, într-adevăr. 

— Stai! îi zise Kyle lui Marjory. Cardul acela valorează 
mii de dolari. 

— De fapt, valorează două sute treizeci şi patru de mii 
patru sute douăzeci şi opt de dolari. Am de gând să mă 
duc la Harvard. Patru ani. 

— Ei bine, asta face cardul tău şi mai important. Nu-l 
poţi arunca chiar aşa. 

— Ba da, pot. Unele lucruri sunt chiar şi mai importante 
decât să beneficiezi gratuit de cursurile colegiului. Şi 
printre ele se numără si trei-doi-trei-patrupatru-trei: 
libertatea de exprimare. 

Îi întinse cardul domnului Peckleman. 

Toţi rămaseră tnmarmuriti. 

Kyle se uita la cărţi. Nu-i venea să creadă ce avea de 
făcut. Nu-i venea să creadă nici măcar că s-a gândit să 
facă asta. Fraţii săi îl vor lua peste picior tot restul vieţii 
sale pentru că, în mod clar, toată chestia asta era o 
nebunie. 

Dar acest lucru nu l-a oprit. 

— Bine, zise, scotändu-si şi el cardul din buzunarul de la 
cămaşă. Dacă câştigi, poţi să-l arzi şi pe al meu. 

Akimi făcu un pas în faţă. 

— Şi pe al meu, spuse ea. 

— Si pe al meu, zise Angus Harper. 

— Şi pe al meu, se auziră douăzeci şi opt de alte voci, 
ale olimpicilor care făceau acum un pas în faţă pentru a-i 
înmâna domnului Peckleman cardurile lor portocalii. 

— Excelent, chicoti domnul Peckleman, frământând cele 
treizeci şi două de carduri în mână şi formând cu ele o bilă 
de carton extrem de inflamabilă. Sunteţi în joc, domnule 


Keeley. Domnul Lemoncello nu vá va da bursele. Nu fárá 
astea. Trebuie sá prezentati cardurile pentru a le obtine. 

— Care e jocul? întrebă Kyle. 

— Pái, sá vedem. Ce zici de o ghicitoare? 

— Bine. Avem cátiva jucátori care sunt excelenti la 
rezolvat ghicitori. 

— Si ce dacá? Tu esti cel care a lansat provocarea. 

— Stiu, dar... 

— Dar ce? Ti-e fricá sá nu pierzi si sá duci de rápá 
visurile prietenilor tăi de a urma colegiul? 

— Ghicitorile nu sunt chiar sportul la care excelez. 

— Păcat. Insist să fie o confruntare unu la unu. Un duel 
între campioni, în urma căruia se va decide soarta tuturor, 
plus alte lucruri. Nimeni nu poate interfera sau da sfaturi. 
Tu, Kyle Keeley, eşti pe cont propriu. 

Kyle simţi iar furnicătura aceea de nervozitate din 
stomac. Să fii erou nu a fost niciodată ceva uşor sau 
distractiv. 

Se uită la cea mai bună prietenă a lui, Akimi. 

— Fa-o. 

— Poţi să-l învingi, Kyle, spuse Andrew. 

— Hai, Keeley, spuse Marjory Muldauer. Până şi eu sunt 
de partea ta. 

Kyle se întoarse cu faţa la domnul Peckleman. 

— OK. Accept provocarea ta. Dacă răspund corect, nu 
arzi nicio carte. Le ducem pe toate la biblioteca domnului 
Lemoncello. 

— Dar, daca nu răspunzi corect la ghicitoarea mea, rânji 
Peckleman, dacă greşeşti, tu şi prietenii tăi iubitori de 
biblioteci veţi sta aici şi vă veţi uita cum distrug toate 
cărţile acestea oribile şi toate aceste adorabile carduri 
portocalii. — Bine. 

— Oh, chestia asta va fi distractivă, spuse domnul 
Peckleman. Stai să mă gândesc... am nevoie de o 


ghicitoare cu adevárat buná... una aproape imposibil de 
rezolvat... 

Kyle aşteptă, iar acea voce firavá din capul său avu timp 
să-i amintească faptul că „fiecare şansă de a câştiga este 
totodată o şansă de a pierde”. 

Aşadar, Kyle i-a zis acelei voci să tacă. 

Pentru că avea nevoie ca fiecare celulă din creierul său 
să se concentreze la ghicitoarea domnului Peckleman. 

— Foarte bine, domnule Keeley. lată ghicitoarea ta: eşti 
prizonier într-o cameră cu două uşi. Una duce jos, spre 
pivniţă şi spre o moarte sigură; cealaltă duce spre 
libertate. Există doi paznici în cameră cu tine, unul la 
fiecare uşă. Unul dintre ei spune întotdeauna adevărul. 
Celălalt spune doar minciuni. Ai voie să pui o singură 
întrebare, doar unuia dintre ei, pentru a afla care este uşa 
care duce spre libertate. Care este întrebarea? 

Oh, Doamne... 

Kyle îşi dori atunci să fi fost altcineva cel care a lansat 
provocarea. 

Dar nu o făcuse nimeni, ci el. 

Concentrează-te, îşi spuse Kyle. Poţi face asta. 

OK. 

Dacă ar fi vrut să afle care dintre cei doi paznici spune 
adevărul şi care spune minciuni, Kyle ar fi putut să întrebe: 
„Dacă l-aş întreba pe celălalt daca tu spui adevărul, el ce 
ar spune?”. lar dacă gardianul pe care l-a întrebat ar fi 
răspuns „Nu”, atunci însemna că vorbea, cu siguranţă, cu 
cel care spunea mereu adevărul. Dacă ar fi spus „Da”, 
atunci însemna că este mincinosul, pentru că el n-ar fi 
spus niciodată adevărul despre sine sau despre celălalt 
paznic. 

Pe Kyle începu să-l doară capul. 


— Astept, domnule Keeley, spuse domnul Peckleman, 
care tinea cu douá degete cartea cu poze Veverita Earl, 
legănând-o deasupra focului. 

— Lasă-mă o secundă. 

Dar Kyle avea la dispoziţie doar o singură întrebare 
pentru a descoperi uşa corectă. 

Nu putea face un dans în două mişcări, aflând mai întâi 
care este paznicul care spune adevărul, apoi să-l întrebe 
pe ce uşă să iasă. 

Aşadar... 

Trebuia să întrebe... 

— Singura mea întrebare, către oricare dintre paznici... 

Toţi de faţă îi sorbeau fiecare cuvânt. 

—... ar fi... „Dacă l-aş întreba pe celălalt paznic ce usa 
duce spre libertate, ce mi-ar spune?”. Apoi aş alege uşa 
cealaltă faţă de cea indicată de paznic. 

— Eşti sigur, domnule Keeley? 

— Da! Pentru că, dacă paznicul este cel care spune 
mereu adevărul, mi-ar spune că celălalt paznic, 
mincinosul, m-ar îndruma spre uşa morţii. Dacă l-aş 
întreba pe mincinos, m-ar îndrepta tot spre uşa morții, 
pentru că este un mincinos. Aşadar, oricare ar fi cazul, aş 
alege uşa pe care paznicul nu mi-a indicat-o. 

— Are dreptate, declară Marjory. Nu-i asa? 

Domnul Peckleman lăsă cartea în jos. 

Dar nu în foc. 

O puse cu blándete înapoi în căruciorul roşu. 

— Foarte bine, Olimpici din Bibliotecă. Bravo! 

Dintr-odată, domnul Peckleman căpătase accent 
britanic. 

— Prin faptul că ati fost cu toţii dispuşi să sacrificați 
toate lucrurile pe care v-aţi gândit că le veţi câştiga aici, 
ati demonstrat cu toţii că voi sunteţi adevărații campioni. 


Kyle aproape că se asteptase ca omul să spună „ala- 
bala-portocala” sau ceva de genul acesta. 

În schimb, auzi nişte sirene apropiindu-se. 

Erau maşinile de poliţie. 

Acestea flancau o maşină care arăta ca o cizmă imensă 
şi încă una care arăta ca o pisică gata de atac. 


Cizma era o piesá din jocul Frenezia Familialá, de la 
Lemoncello. 

Kyle avea, asadar, o bánuialá destul de precisá despre 
cine conducea automobilul-cizmá. 

Eroul sáu. Luigi L. Lemoncello. 

Maşina-cizmă întoarse spre aleea motelului, cu 
pisicomobilul condus de dr. Zinchenko pe urmele lui. 

Kyle nu putea să-şi dea seama ce se întâmplă. Domnul 
Lemoncello spusese că părăseşte oraşul. Că se duce la 
New York sau în Terabithia, de parcă spusese că se duce 
până colea, în statul Indiana. 

Maşinile de poliţie care escortau cele două piese de joc 
aveau nişte stegulete cu Olimpiada din Bibliotecă prinse 
de barele din faţă şi din spate. Nu veniseră la motel pentru 
a-l aresta pe domnul Peckleman. Făceau parte din parada 
de maşini a domnului Lemoncello. 

Maşina-cizmă opri cu derapaj lângă curtea interioară. 
Maşina-pisică a dr. Zinchenko se opri în spatele ei. Domnul 
Lemoncello deschise călcâiul cizmei şi ieşi. 

— Donald? ţipă domnul Lemoncello, vocea răsunându-i 
în toată parcarea. Stinge acea flamă! 

— Zbura-voi grabnic să duc aceasta la îndeplinire! spuse 
domnul Peckleman, care dintr-odată vorbea ca într-o piesă 
din Shakespeare. 

Se aplecă şi trase de un întrerupător de lângă vatra 
focului. Flăcările dispărură ca prin farmec! 

— Buşteni gazoşi, spuse domnul Lemoncello. O altă 
componentă a glorioasei noastre şarade. 

— Poftim? făcu Kyle. 

Domnul Lemoncello era îmbrăcat într-un combinezon 
galben-deschis şi avea o cască de protecţie de culoarea 
lămâii, pe care o desfăcu şi şi-o trecu sub braţ în timp ce 
păşea în curte. 


— Acoperiti, vá rog, cărţile acelea cu foliile de protecţie, 
spuse dr. Zinchenko, care era îmbrăcată în rochia ei mini 
standard, de piele, cu ciorapi mov, pantofi roşii cu tocuri 
înalte şi ochelari de bibliotecară cu rame roşii. 

— Dorinţa ta e lege pentru mine, conita! spuse domnul 
Peckleman, care desfăcu, cu un gest teatral, învelitoarea 
de culoare albastru-deschis şi o întinse peste toate cărţile 
despre veverite. 

Domnul Lemoncello se apropie de Andrew Peckleman. 

— Andrew? 

— Da, domnule? 

— Strábunica mea nu este Strega Nona, iar tu nu ai un 
străstrăunchi pierdut şi apoi regăsit pe nume Woody. 

— N-am? 

— Nu. Fă cunoştinţă cu Sir Donald Thorne, unul dintre 
cei mai buni actori din Anglia! 

Sir Donald, despre care toată lumea ştia că e unchiul 
Woodrow ,Woody” Peckleman, îşi scoase sapca de 
baseball cu Blue Jays şi o răsuci, făcând o plecăciune. 

— Lumea ca o scenă, spuse el. Şi toţi bărbaţii şi femeile 
din ea sunt nişte actori. 

— Sir Donald ne-a antrenat, pe mine si pe dr. 
Zinchenko, pentru a ne juca rolurile cu pasiune şi dibăcie, 
zise domnul Lemoncello, care începu să se imite pe sine 
însuşi, jucând chiar şi mai dramatic decât o făcuse iniţial. 
Oooo hohoooo. Eu, Luigi Libretto Lemoncello, declar oficial 
că jocurile primei Olimpiade din Bibliotecă s-au încheiat. S- 
a terminat. Kaput! 

— Stai puţin, îi opri Akimi. Toate acestea au fost doar o 
piesă de teatru? 

— Într-adevăr. 

— Aţi fost foarte convingător, domnule, zise Sierra. 

— Sir Donald e un profesor excelent. 


— lar dumneata, domnule, esti un excelent invátácel, 
spuse Sir Donald si mai fácu o plecáciune. 

— Mulţumesc, răspunse domnul Lemoncello, făcând la 
rândul său o mică plecăciune. 

— Dar de ce te-ai prefăcut că renunti la bibliotecă? 
întrebă Kyle. 

— Pentru a face absolut clar faptul că voi nu veţi face 
asta. Acum, înainte de ami face o spectaculoasă ieşire din 
scenă, am promis că voi numi un nou consiliu director 
pentru biblioteca mea, luni. Toate instituţiile publice 
similare cu a noastră au un asemenea consiliu... _ 

— Într-adevăr, aşa este, adăugă dr. Zinchenko. În mare 
parte pentru a strânge fonduri şi a se asigura că instituţia 
îşi îndeplineşte misiunea. 

— Ei bine, biblioteca noastră nu va fi nevoită niciodată 
să-şi facă griji despre fonduri. V-am zis că sunt triliardar, 
nu? 

— Da, spuse Abia Sulayman. Am auzit asta. 

— În orice caz, am nevoie de un consiliu director să-mi 
susţină cauza aici, în 

Alexandriaville. Acesta este motivul real pentru care am 
organizat această Olimpiadă din Bibliotecă. V-am zis deja 
că este o căutare a campionilor. Şi într-adevăr asta a şi 
fost. Am căutat nişte iubitori de biblioteci care să vrea să 
susţină şi să lupte pentru ceea ce trebuie făcut, indiferent 
de costuri sau de sacrificiile personale pe care sunt nevoiţi 
să le facă. 

Făcu o pauză şi se uită la Marjory. 

— Chiar dacă nu sunt de acord cu modul în care 
procedez eu, continuă el. 

— Îmi pare rău că am luat cartea aceea, spuse Marjory. 

— Ne-am gândit că cineva o va face atunci când domnul 
Peckleman a vrut să dea cardul lui cu „Mergi la colegiu pe 
gratis”. Acela a fost un test. Am vrut să vedem dacă tu sau 


altcineva vá aflati aici din motivele gresite. Sunt bucuros 
peste másurá cá, intr-un final, ati luptat atát de tare sá 
salvati aceste cárti. Má crezi sau nu, Marjory, dar si mie 
îmi plac bibliotecile qua bibliotecile. Doar că nu-mi place 
să spun cuvântul acesta, qua. Ma face să sun ca o rata. 

Toţi izbucniră în râs, inclusiv Marjory. 

— Aşadar, spuse domnul Lemoncello punând jos casca 
astfel încât să-şi poată împreuna mâinile la spate şi să se 
adreseze olimpicilor săi, date fiind rezultatele acestei 
ultime probe am toată încrederea că mi-am găsit, în 
sfârşit, consiliul director. Până la urmă, aţi colaborat cu 
toţii pentru a salva biblioteca, chiar dacă nu urmáreati nici 
un alt premiu în afara cunoaşterii, bucuriei şi minunátiilor 
pe care le conţin paginile cărţilor sale. 

— Dar... hm... noi nu suntem adulţi, spuse Akimi. 

— Slava Domnului ca nu sunteţi. Adulții pot fi prea 
serioşi şi plictisitori. Şi, după cum ştiţi cu toţii, cărţile pot fi 
oricum, numai nu plictisitoare. 

— Şi ma vrei chiar şi pe mine în consiliu? întrebă 
Marjory. 

— Da, desigur. Nici n-aş putea face asta fără tine. Sau 
fără Andrew. 

— Dar eu nici măcar n-am participat la olimpiadă, spuse 
Andrew. 

— O chichiţă tehnică minoră. Eşti în consiliu acum, 
domnule Peckleman. Felicitări! 

— Dar eu sunt din Michigan, spuse Marjory. 

— lar biblioteca mea are tehnologie de ultimă oră, 
inclusiv tehnologie trásnet, inclusiv internet Wi-Fi de mare 
vitezá, asa cá putem sta cu totii pe chat prin telefoanele 
cele noi. Am nevoie de ajutorul vostru - Marjory, Andrew, 
al tuturor - pentru a má asigura cá biblioteca mea este 
cea mai buná din lume. Tot ceea ce vá cer este sá fiti 


mereu nişte campioni ai libertăţii de exprimare, ai libertăţii 
de gândire şi ai libertăţii de a te distra! 

— Ei bine, cred că puţină distracţie nu strică, spuse 
Marjory. Atât timp cât există mereu la dispoziţie un loc 
liniştit în care oamenii să poată citi. 

— De aceea, pereţii din Centrul de Studiu Electronic 
sunt izolaţi fonic, spuse domnul Lemoncello, deschizându- 
şi braţele larg. Aşadar, sunteţi de acord, voi, cei treizeci şi 
doi de noi membri ai consiliului, să porniţi împreună cu 
mine în această căutare după adevăr şi cunoaştere? 

— Da, suntem! ráspunserá cu toţii, inclusiv Marjory 
Muldauer, care chiar părea să se distreze. 


Kyle se gândea că ceremonia de închidere este un 
succes total. 

Domnul Lemoncello le acordá cele treizeci si trei de 
burse complete şi apoi stinse lanterna gigantică. Un DJ 
puse melodii de dans. Aveau şi un tort imens, în formă de 
carte deschisă. Pe ea, cu litere galbene pe o mare de 
glazură îngheţată, erau aceste cuvinte: „Deschide o carte 
şi deschide-ti mintea”. 

— Felicitări, domnule Keeley, spuse dr. Zinchenko, care 
tăia tortul şi-l împărțea celor din jur. Ah, aproape uitasem. 
Doamna Gause m-a rugat să vă dau asta. Am luat-o din 
camera cu indicativele nouă sute. 

Îi întinse o carte lui Kyle. 

— Doamna Gause? spuse Kyle. Bibliotecara-hologramá 
din vechea bibliotecă, înainte de a fi dărâmată? 

— Exact. S-a gândit că ai vrea să ştii de ce. 

Kyle studie coperta cărţii: Piraţii şi ticăloşii râului Ohio. 

— E o carte de istorie, evident, spuse dr. Zinchenko. A 
fost scrisă de un profesor de la şcoala pregătitoare 
Chumley. Capitolul şapte cred că ti se va părea foarte 
interesant. Este despre un bandit pe nume Chuck 
Willoughby cel Urât, care era şeful unei bande pe nume 
Gaura-n Piatră, un grup de pirați care atacau barje pe râul 
Ohio pe la sfârşitul secolului al şaisprezecelea. 

— Stai puţin, zise Kyle. Pe unchiul acela super-bogat al 
lui Charles Chiltington, fratele doamnei Chiltington, nu-l 
cheamă Willoughby? 

— Ba da. James Willoughby al treilea. Cartea aceasta îţi 
va spune exact cum a luat fiinţă averea familiei 
Willoughby şi de ce a fost atât de dezamăgită doamna 
Chiltington când a găsit cartea pe rafturile noii biblioteci 
Lemoncello. 

— Nu a vrut s-o interzică şi pe aceasta din bibliotecă? 


— Ba da. lar cánd doamna Gause a refuzat sá ducá 
acest lucru la îndeplinire... 

— Doamna Chiltington a trimis buldozerele. 

— De fapt, zise dr. Zinchenko, domnul Chiltington e cel 
care se ocupă de construcţii. Împreună sperau să rescrie 
istoria, care nu prea se potrivea cu miturile create despre 
familia lor. 

— Aşadar, cartea aceasta este motivul real pentru care 
doamna Chiltington a vrut să preia controlul bibliotecii 
Lemoncello, nu-i aşa? 

Dr. Zinchenko zâmbi. 

— Cunoaşterea poate fi un lucru foarte puternic, iar 
pentru unii şi înspăimântător pe deasupra, Kyle. Mai ales 
atunci când este împărtăşită cu alţii, printre care şi vecinii. 

— Îţi mulţumesc pentru asta, spuse Kyle. 

Luă cartea despre istoria statului Ohio sub braţ şi, 
balanganindu-si farfurioara cu tort, se duse spre domnul 
Lemoncello, care stătea la taifas cu Sir Donald Thorne, 
actorul care nu mai părea să semene asa de mult cu o 
pasăre acum, că nu mai avea costumul pe el şi-şi scosese 
nasul fals, de cauciuc. 

— Oh, ar fi trebuit sá mă vezi când tineam cartea aceea 
deasupra flăcărilor, Luigi! Am fost extraordinar! 

— Da, Donald, spuse domnul Lemoncello, politicos. Sunt 
sigur că aşa ai fost. 

— Şi atunci când am păcălit-o pe doamna Chiltington să 
creadă că suntem nişte conspiratori? Aceea a fost una 
dintre cele mai bune interpretări din viaţa mea! 

— Da, Donald... 

— Şi ochii mei. Aşa i-am păcălit să creadă că sunt dus cu 
pluta. 

— Foarte convingător, Donald... 

Domnul Lemoncello părea plictisit, astfel încât Kyle 
plonjă în discuţie. 


— Domnule Lemoncello? 

Ochii i se aprinseră. 

— Scuză-mă, Donald. Nişte treburi urgente. Trebuie să 
vorbesc cu unul dintre membrii cei noi ai consiliului. 

Domnul Lemoncello îl atinse pe Kyle pe umăr şi-l 
îndemnă să se îndepărteze de Sir Donald Thorne. 

Rapid. 

— Ce e, Kyle? 

— Pot să te întreb ceva? 

— Cu siguranţă. De fapt, ca un membru al consiliului 
Bibliotecii Lemoncello, ai datoria de a veni la mine cu orice 
fel de întrebări. 

— Ei bine, domnule, revenirea lui Andrew Peckleman în 
biblioteci a fost şi ea parte din toată chestia asta cu 
olimpiada? Este acesta motivul din care l-ai rugat pe Sir 
Donald să pretindă că este străunchiul lui, şi nu al meu sau 
al lui Miguel, de exemplu? 

Domnul Lemoncello zâmbi cu viclenie. 

— De ce întrebi tu asta, Kyle Keeley? Chiar crezi că sunt 
atât de iscusit şi de inteligent? 

— Da, domnule. De aceea jocurile dumneavoastră sunt 
atât de bune. 

Domnul Lemoncello râse şi îşi înclină capul spre un 
capăt îndepărtat al curţii, unde Andrew Peckleman şi 
Sierra Russell împărțeau o felie de tort si rádeau. — As 
zice că vorbesc despre cărţile lor preferate, spuse Kyle. 

— lar eu aş zice că Andrew va veni la Biblioteca 
Lemoncello în fiecare zi de luni, miercuri şi vineri, după 
şcoală. 

— Crezi asta? 

— Cu siguranţă. Acelea sunt zilele în care vine Sierra. 


Epilo: 


În prima zi din vacanţa de primăvară, la două săptămâni 
după ce toţi olimpicii din celelalte state au plecat acasă, 
Kyle Keeley se duse cu bicicleta în oraş, la Biblioteca 
Lemoncello. 

Charles  Chiltington stătea afară, ca de obicei, 
plimbându-se înainte şi înapoi cu o pancartă de protest pe 
care scria „Biblioteca domnului Lemoncello este 
execrabilă”. 

Kyle îşi parcă bicicleta şi-i făcu cu mâna. 

— Hei, Charles. 

— Keeley. 

— Vrei să vii înăuntru să vezi secţiunea de referinţe? 
Poate imprumuti un dicţionar, ceva? 

— Poftim? 

— Am un mare respect pentru libertatea ta de expresie, 
Charles. Doar că sunt de părere că ai putea să te exprimi 
mai clar dacă n-ai folosi cuvinte atât de mari pe pancartele 
tale. Hai, pa! 

Kyle sări pe treptele de marmură şi intră în hol, unde 
statuia domnului Lemoncello - cu capul dat pe spate şi cu 
apa care tásnea dintre buzele ca de peşte - bolborosea din 
nou.  Reparaseră şi sloganul despre cunoaşterea 
neimpartasita de pe soclu şi mai adăugaseră unul, pe 
lateral: 

O BIBLIOTECĂ ESTE UN ARSENAL 

AL LIBERTĂȚII. 

În Sala de Lectură Rotunda, abonaţii survolau fericiţi pe 
platforme rafturile cu ficţiune. Clarence şi Clement îşi 
verificau adresele de e-mail pe tabletele încastrate în 
mese. Nişte puşti de la colegiu se adunaseră în jurul unei 
mese, făcând probabil vreun proiect serios de cercetare. 
lar doamna Lonni Gause, bibliotecara-hologramă, ajuta de 
la biroul de primire fără să se mai teamă de buldozere. 
Asta pentru că această bibliotecă avea nişte campioni 


adevárati, luptátori intelectuali pentru libertate care ar fi 
fost în stare de orice pentru a o proteja; apoi pe domnul 
Lemoncello, desigur. Şi, nu în ultimul rând, pe toţi acei 
iubitori de biblioteci care au participat la prima Olimpiadă 
din Bibliotecă din istorie, plus Andrew Peckleman. 

— Măi, Kyle? zise Miguel, care cobora împreună cu Akimi 
una dintre scările în spirală. E un joc nou-nout în Centrul 
de Studiu Electronic. 

— Stai pe o platformă, te laşi pe o parte şi patinezi pe 
un canal îngheţat împreună cu Hans Brinker?”, adăugă 
Akimi. 

— Începi pe nişte patine de lemn, dar poţi câştiga unele 
de argint. Exact ca în carte. 

— E un concept nou-nout de la Lemoncello, zise Akimi. 
Cărţi audioanimatronice. Poţi ajunge să joci într-un roman, 
împreună cu personajele principale din acesta. 

— Şi totodată patinezi, adăugă Miguel. 

— Distracţie plăcută, zise Kyle. l-am promis lui Dr. Z. Ca 
o ajut astăzi, câteva ore, în Sala Copiilor. 

— Super, zise Miguel. Eu o sá fac asta mâine. Cu Sierra 
si Andrew. 

Apoi, dupá ce-si arcui spráncenele sugestiv: 

— Pe mai tárziu, frate! 

— Pe mai târziu! 

Kyle se duse în Sala Copiilor, unde micuţii citeau cărţi 
împreună cu mamele sau taţii lor, urmăreau un teatru de 
păpuşi, ascultau poveşti sau cântau împreună cu Mama 
Gâscă şi Bobocii ei. 

— Îmi cer scuze, spuse o voce firavă din spatele lui Kyle. 

Kyle se întoarse: 

— Cu ce te pot ajuta? 


27 Personaj al romanului Hans Brinker sau Patinele de 
argint de Mary Mapes Dodge, publicat prima dată în 1865 
(n. Red.). 


— E buná de ceva cartea asta? 

Copilul tinea un exemplar din Flora si Ulise. 

— O, e excelentă! zise Kyle. Am citit-o săptămâna 
trecută. E despre o veveritá care se trezeşte înghițită de 
un aspirator şi se transformă într-un supererou care scrie 
poezii! 

— Supertare! 

Puştiul fugi la biroul de împrumuturi cu premiul său. 

Kyle îl urmări plecând şi se simţi grozav. 

De fapt, se simţea fantastic. 

Era, fără nicio îndoială, o zi cu tort. 


Oare chiar s-au terminat jocurile, cu adevărat? 
Bineînţeles că nu. lată o ultimă ghicitoare: 

Douăzeci de lucruri pe care tocmai le-ai citit, 

Douăzeci de lucruri pe care le-a spus domnul 
Lemoncello, 

Înainte nu aveai voie să le citeşti, Din cauza părerii 
celorlalti. 

Poţi să le găseşti? Dacă da, trimite un e-mail cu ele la 
author@ChrisGrabenstein.com. 

OLIMPIADA DIN BIBLIOTECA DOMNULUI 
LEMONCELLO 

LISTA DE CĂRŢI 

lată o listă de cărţi menţionate în Olimpiada din 
Biblioteca domnului Lemoncello, pe care le poţi găsi la 
bibliotecă. 

(Tu câte ai citit?) 

The Adventures of Captain Underpants 
(Aventurile Căpitanului Chilotei) de Dav Pilkey 

Anne din Green Gables de L.M. Montgomery 

Because of Winn-Dixie (Winn-Dixie, un câine de 
ajutor) de Kate 

DiCamillo 

Birdman of Alcatraz de Thomas E. Gladdis 

Casa umbrelor de Charles Dickens 

Blubber de Judy Blume 

Hotul de cárti de Markus Zusak 

Cea mai curajoasă veveritá de Sara Shafer 

Punte spre Terabithia de Katherine Paterson 

Brown Bear, Brown Bear, What De You See 
(Ursuletule, ce vezi aici?) de Bill Martin Jr. Şi Eric 
Carle 

Bud, not Buddy (Bud, nu Buddy) de Christopher 
Paul Curtis 

Charlie si fabrica de ciocolatá de Roald Dahl 


Charlotte's Web (Pánza Charlottei) de E.B. White 

Criss Cross de Lynne Rae Perkins 

Earl, veverita de Don Freeman 

Elijah din Buxton de Christopher Paul Curtis 

Fahrenheit 451 de Ray Bradbury 

Flora şi Ulise. Aventurile iluminate de Kate 
DiCamillo 

The Fourteenth Goldfish (Al paisprezecelea 
peştişor de aur) de Jennifer 

L. Holm 

The Girl who Loved Wild Horses (Fata căreia îi 
plăceau caii sălbatici) de Paul Goble 

Noapte bună, Lună de Margaret Wise Brown 

Marile speranţe de Charles Dickens 

Ouá verzi cu şuncă de Dr. Seuss 

Gregor the Overlander (Gregor, călătorul peste 
mări şi ţări) de Suzanne Collins 

Hans Brinker sau Patinele de argint de Mary 
Mapes Dodge 

Harriet spionează de Louise Fitzhugh 

Harry Potter şi Prizonierul din Azkaban de J.K. 
Rowling 

Holes (Găurile) de Louis Sachar 

Jocurile Foamei de Suzanne Collins 

seria Junie B. Jones de Barbara Park 

Vânătorii de zmeie de Khaled Hosseini 

A Light în the Attic (O lumină la mansardă) de 
Shel Silverstein 

Gentuta roz de plastic a lui Lilly de Kevin Henkes 

Leul, vrăjitoarea si dulapul de C.S. Lewis 

Micutele doamne de Louisa May Alcott 

Lizzie Bright and the Buckminster Boy de Gary D. 
Schmidt 


A Long Way from Chicago (Departe de Chicago) de 
Richard Peck 

Lorax de Dr. Seuss 

Împăratul mustelor de William Golding 

seria Maximum Ráde de James Patterson 

Morris the Moose (Elanul Morris) de B. Wiseman 

Pinguinii domnului Popper de Richard si Florence 
Atwater 

Nothing but the Truth: A Documentary Novel de 
Avi 

Odiseea de Homer 

One Came Home de Amy Timberlake 

The Paper Airplane Book de Seymour Simon 

Seria Percy Jackson de Rick Riordan 

Peter Pan de J.M. Barrie 

Pippi Sosetica de Astrid Lindgren 

The Postcard (Cartea poştală) de Tony Abbott 

Sammy Keyes and the Hotel Thief de Wendelin 
Van Draaren 

Shabanu: Daughter of the Wind de Suzanne 
Fisher Staples 

Sound the Jubilee de Sandra Forrester 

Splendors and Glooms de Laura Amy Schlitz 

Strega Nona de Tomie dePaola 

The Tale of Despereaux (Povestea lui Despereaux) 
de Kate DiCamillo 

The Tale of Squirrel Nutkin (Povestea veveritei 
innebunite dupá nuci) de Beatrix Potter 

A Tangle of Knots (Incurcátura de noduri) de Lisa 
Graff 

Comoara din insulá de Robert Louis Stevenson 

Twerp (Maruntelul) de Mark Goldblatt 

Ulise de James Joyce 

Coliba unchiului Tom de Harriet Beecher Stowe 


Ungifted (Nepriceput) de Gordon Korman 

Omida mâncăcioasă de Eric Carle 

Walter the Farting Dog (Walter partaila) de 
William Kotzwinkle si Glenn Murray 

Watership Down de Richard Adams 

When Shlemiel Went to Warsaw and Other Stories 
(Domnul Shlemiel merge la Varşovia si alte 
povestiri) de Isaac Bashevis Sânger 

Where's Waldo? De Martin Handford 

Vrăjitorul din Oz de L. Frank Baum 

Călătorie în a cincea dimensiune de Madeleine 
L'Engle 

The Year of Billy Miller de Kevin Henkes 

Yertle the Turtle and Other Stories (Yertle, 
Broasca-Testoasa si alte povestiri) de Dr. Seuss 


